יחסי יפן–סין

[ממוזער|"תמונות משולבות של כמה אנשים אמיצים מיפן וסין" [הדפס עץ "אוקיו-אה" של האמן המפורסם קצושיקה הוקוסאי. מתאר את הגיבורה היפנית אוֹיְקוֹ  מוזגת משקה לפאן קואי , גיבור סיני נודע משושלת האן.|286x286px]]
**יחסי יפן–סין** (סינית פשוטה: **中日关系**; סינית מסורתית: **中日關係**, פין-יין: **Zhōngrì guānxì**, יפנית: **日中関係**) הם היחסים הבין-לאומיים בין הרפובליקה העממית של סין לבין יפן. המדינות מופרדות גאוגרפית על ידי ים סין המזרחי.

במהלך ההיסטוריה, הייתה סין המעצמה ההגמונית במזרח אסיה, אולם מסוף המאה ה־19 עבר השרביט ליפן. יפן, שהחלה בתהליך מודרניזציה מואץ במסגרת רסטורציית מייג'י, החל בסוף המאה ה־19 ובמהלך המאה ה־20 להתפשט לאזור סין. היא יזמה את מלחמת סין–יפן הראשונה, ניצחה בה, והשתלטה על חצי האי הקוריאני, האי פוֹרְמוֹזָה (טאיוואן), איי פנגחו, והקרינה השפעה גם על מנצ'וריה. ניצחונה סימל את העברת ההגמוניה במזרח אסיה מסין ליפן – לראשונה מזה כאלפיים שנה. בהמשך, לאחר תקופה של מתיחות, פרצה מלחמת סין–יפן השנייה, שהשתלבה בזירה האסייתית של מלחמת העולם השנייה. מלחמה זו הייתה קשה במיוחד וגבתה את חייהם של כ־20 מיליון סינים – רובם אזרחים – וכ־1.8 מיליון יפנים, והסתיימה עם כניעת האימפריה היפנית ללא תנאי. תוצאותיה העמיקו את תחושות האיבה והטראומה ההיסטורית בקרב הציבור הסיני כלפי יפן.

לאחר תום המלחמה, אימצה יפן מדיניות חוץ פציפיסטית, בעוד שסין עברה את "מהפכת מאו" והפכה לדיקטטורה קומוניסטית. בתקופת המלחמה הקרה שררה בין המדינות יריבות אידאולוגית, בשל היותן חלק מגושים יריבים – סין כחברה בגוש המזרחי ויפן כבעלת ברית של המערב. אמנם הפיצול הסינו-סובייטי סלל את הדרך להתקרבות בין המדינות, אך המתיחות נמשכה, בין היתר בשל פשעי המלחמה שביצעה יפן באזורים שכבשה, וכן בשל סכסוכי גבול בים סין המזרחי.

מאז המאה ה־20 ניכרת תחרות גאו־פוליטית בין שתי המדינות, לצד קשרים כלכליים ענפים. יפן וסין הן שותפות סחר מרכזיות, ושיתוף הפעולה הכלכלי ביניהן נרחב – בתחומים כגון טכנולוגיה, תעשייה ותחבורה. סין היא אחת השותפות המסחריות החשובות ביותר של יפן, ויפן היא אחת מהשקיעות הזרות הגדולות ביותר בסין. השותפות הכלכלית האיתנה מתקיימת במקביל למתחים בין הצדדים. עימותים טריטוריאליים, במיוחד סכסוך איי סנקאקו, לצד מחלוקות על שדות גז וגבולות ימיים, מעיבים על הקשרים הכלכליים. התעצמותה הצבאית והפוליטית של סין באזור נתפסת כאיום אסטרטגי ביפן. בתגובה, חיזקה יפן את קשריה הביטחוניים עם מדינות כמו ארצות הברית והודו, והרחיבה את יכולותיה הצבאיות – מגמה שמעוררת בתורה חששות בצד הסיני. מצב מורכב זה מוסיף למתיחות האזורית, ומעלה את החשש מהתלקחות אפשרית, שאותה שואפים לבלום מנהיגים משני הצדדים.

## היסטוריה
לאורך ההיסטוריה יפן הושפעה מאוד מסין בתחומים רבים בהם שפה, אדריכלות, תרבות, דת, פילוסופיה ומשפט. למרות השאילה מהסינים, היפנים עשו התאמות שנוצקו לתוך תרבות ייחודית משלהם. לדוגמה, בהקמת מדינה ריכוזית וביורוקרטית בראשות קיסר, היפנים לא אימצו את התפיסה הסינית לפיה הקיסר שולט מכוח "מנדט שמיימי", אשר ניתן לבטלו על ידי שושלת אחרת. במקום זאת היפנים שאבו את המסורות מהמיתולוגיות שלהם, שתמכו בשלטון הנצחי של משפחה אימפריאלית אחת.

### היסטוריה מוקדמת
[ממוזער|[חותם|חותם המלך של "**מא**", בנוי על בסיס מרובע ועשוי מזהב בטוהר של 95%]]
בהיסטוריה המוקדמת של סין ויפן נקשרות שתי התרבויות בצורה הדוקה. במיוחד בשל ההתפשטות התרבותית של סין ברחבי מזרח אסיה, כשנשלטה תחת שושלות חזקות כשושלת טאנג ושושלת סונג. התקופה הקלאסית של יפן השתרעה על פני המאות השישית עד השתים עשרה, וכבר מראשיתה יפן התפתחה תחת השפעות סיניות. במיוחד דרך קוריאה, ששימשה "גשר" תרבותי בין סין ליפן. ההשפעתה הסינית ניכרה בתחומים כמו דת, משפט, תרבות ומערכות כתיבה.

האזכור הראשון של הארכיפלג היפני מופיע בספר ההיסטוריה הסיני "ספר האן המאוחרת" בשנת 57, בו נכתב כי קיסר שושלת האן העניק חותם זהב לממלכת וא (יפן). חותם זה התגלה במאה ה-18 בצפון קיושו. לאחר מכן החלו יפן ואנשיה להופיע באופן הולך וגובר בתיעוד הסיני, תחילה באופן ספורדי ובהמשך באופן רציף, ככל שמעמדה של יפן באזור התחזק. לפי מסורת סינית, הקיסר הראשון של סין, צ'ין שה-חואנג שלח מאות אנשים ליפן בחיפוש אחר סם חיי הנצח. שליחו "שוּ פוּ"  ערך שני מסעות לים המזרחי בין השנים 219 ל-210 לפנה"ס, בליווי צי של 60 אניות, אלפי חיילים, בעלי מלאכה וילדים. לפי מספר היסטוריונים יפנים ג'ימו, קיסר יפן מזוהה עם שו פו. אחד הכרכים של רשומות שלוש הממלכות , המתאר את ממלכת ויי – אחת משלוש הממלכות ששלטו בסין – כולל פרק חשוב בשם "וַג'ינְדֶן" , שפירושו "רשומת עמי וא", והוא מתאר את יפן הקדומה. יש בו התייחסות לעמים השוכנים באיי יפן, במיוחד קיושו והונשו. נכתב כי תושבי ממלכת "וא" ראו עצמם כצאצאים של וו טייבו , אחיו הבכור של מייסד שושלת ג'ואו, אשר נסע דרומה והקים את מדינת וו . עם זאת לא ברור אם מדובר באמונה רווחת בקרב היפנים עצמם או בסיפור שמיוחס להם במקורות הסיניים, מתוך ניסיונות סיניים להסביר את מקורה של יפן דרך עיניים אתנוצנטריות.

לפי מקורות סיניים מהמאה השלישית, התושבים ביפן טענו כי הם מצאצאי וו טייבו, שליט ממדינת וו בתקופת המדינות הלוחמות. נוהגים כמו עקירת שיניים, קעקועים ונשיאת ילדים על הגב תועדו כתכונות משותפות עם מסורות אזור ג'יאנגסו וג'ג'יאנג, מה שמצביע על השפעות סיניות מוקדמות.

במהלך המאה ה-6, הסינים התחילו לשלוח סחורות, רעיונות ומורים דתיים לקוריאה, ומאוחר יותר גם ליפן. הבודהיזם הועבר באופן רשמי ליפן בשנת 525, כאשר מלך בָּקְגֶ'ה  הקוריאנית שלח ליפן שליחים עם מתנות, כולל דמותו של בודהה, מספר אובייקטים טקסיים וכתבים מקודשים. מסע הבודהיזם מהודו לסין, קוריאה ויפן ארך כאלף שנה. הגעת הבודהיזם, ששונה מאוד מאמונת הקאמי, מערכת האמונות המקומית העתיקה, יצרה מאבקים פוליטיים בין קבוצות תומכות ויריבות בבודהיזם. בסופו של דבר, מאמיני הבודהיזם ניצחו, והדת החדשה התבססה בחסות הקיסר. הבודהיזם הביא עמו גם מבנה פוליטי, טכנולוגיות מתקדמות, ונוהגים תרבותיים משוכללים – כולל מוזיקה, ריקוד, מערכת כתיבה חדשה, ובמיוחד, אמנות בודהיסטית מפוארת – ששינו רבות מהיבטי החיים ביפן. הבודהיזם הפך לדת המרכזית ביפן, והשפיע גם על האמנות והפוליטיקה. הוא עזר גם בהפצת רעיונות סיניים על ריבונות ושליטה בממלכה, כגון מערכת הממשל הקיסרי, שהושפעה במידה רבה מהממשל הסיני.

### הטמעת התרבות ומערכת הממשל הסינית
בסוף המאה השישית, סין הייתה אחת המדינות המפותחות ביותר בעולם, ואילו יפן לעומת זאת, הייתה מדינת אי נחשלת ומבודדת. עבור הקיסר הסיני, יפן הייתה רק עוד מדינת חסות  תחת תחום ההשפעה שלה, אך ליפן, סין הייתה חשיבות יתרה בזכות הציוויליזציה המתקדמת שלה. מאותה תקופה ואילך, התקיימו חילופי תרבות נרחבים, שהתבטאו לא רק בהשפעות תאולוגיות ותרבותיות, אלא גם בתחומים מגוונים כגון תכנון מדיני, חקיקה, כתיבה, רפואה, וכן פיתוח מערכות כרייה והשקיה. באופן מסורתי, הסינים היוו מקור מרכזי לתרומות משמעותיות שהתוו את פיתוחה של החברה היפנית. בתקופה זו נערכו המשלחות היפניות לסין  של שושלת טאנג, הידועות בשם "קֶנטושי".

במהלך שושלות סווי וטאנג, שלחה יפן משלחות אימפריאליות לסין על מנת ללמוד מהמודל הסיני לצורך ביסוס הריבונות שלה במזרח אסיה. לאחר נפילת ממלכת פקצ'ה הקוריאנית, שהייתה בת ברית של יפן, נאלצה יפן להתמודד לבדה עם סין. כתוצאה מכך הוגבלה פעילותה הדיפלומטית והתרבותית. יפן אימצה רכיבים מרכזיים מהתרבות הסינית: בודהיזם, מנהגים סיניים, מערכות ממשל, תכנון ערים ואדריכלות. הקימונו היפני מבוסס על לבוש החצר בשושלת טאנג. העיר קיוטו תוכננה לפי עקרונות "פנג שווי" שנלקחו מהבירה הסינית שיאן. במהלך תקופת היאן נעשה הבודהיזם לדת מרכזית ביפן, לצד השינטו. המבנה השלטוני הקיסרי הסיני חדל מלהתקיים ביפן במאה העשירית, לאחר שמאבקי כוח פנימיים בין שבטים יפניים תפסו את מקומו.

קרב ביקגאנג  נחשב לעימות הצבאי הראשון בין סין ליפן שתועד באופן היסטורי. הקרב התרחש על רקע התמוטטות ממלכת פקצ'ה והתמודדות בין שלוש הממלכות הקוריאניות לבין סין ויפן. יפן שלחה 30,000 חיילים, אך ספגה תבוסה ימית קשה מידי צי משולב של טאנג וסילה . לאחר נפילת פקצ'ה, סילה המאוחדת אימצה גישה עוינת כלפי יפן, שקודם לכן נחשבה לבת בריתה של פקצ'ה. לאחר 663 יפן נאלצה לנהל קשרי מסחר ישירים עם סין, בעיקר דרך נמלים נינגבו  והאנגג'ואו. יפנים אף התיישבו בהן לצורך מסחר. ב-1523 פרץ "אירוע נינגבו", עימותים בין משלחות יפניות מתחרות, אשר הסתיימו בביזה יפנית וניתוק הקשרים למשך תקופה.

### שושלת טאנג ותקופת נארה
[ממוזער|דַּאִיבּוּצוּ ("בודהה גדול") מתייחס לפסלי ענק של בודהה. בתמונה דאיבוצו שבמקדש [אסוקה דרה|אָסוּקָה-דֶרַה  בנארה, זהו הדאיבוצו העתיק ביותר ביפן.]]
בתקופת נארה (710–794) הייתה השפעה מסוימת מצד סין על היפנים. מתווה העיר הבירה הראשונה של יפן, נארה, התבסס על תוכנית הבירה הראשונה של סין המאוחדת תחת שושלת טאנג, העיר צ'אנג-אן (לימים שִׂי־אָן). על פי הדגם הסיני, לנארה הייתה תוכנית אחידה ומוגדרת היטב, כשהיא חולקה לשני חצאים סימטריים, ומבני הציבור המזוהים עם האדריכלות הסינית. הבדל משמעותי מהערים סיניות הוא שנארה לא הייתה מוקפת בחומות, אף על פי שהיו לה שני שערים סמליים: שער רָשׁוֹמוֹן בדרום ושער סוזאקומון בצפון. האריסטוקרטים היו בעלי בתי מגורים גדולים, בדרך כלל בסגנון יפני (רצפה מלוחות עץ, מסגרות תמיכה מעץ וגג רעפים או סכך מקש), וגודלם נקבע בקפדנות על פי הדרגה החברתית של בעליהם. העיר הייתה מרווחת למדי, עם שדרות רחבות ובנייה נמוכה. זמן קצר לאחר מכן, הגדרתה כעיר הבירה, הוקמה אוניברסיטה המוקדשת למסורת הקונפוציאנית. שם, גברים צעירים הוכשרו להיות פקידים בבירוקרטיה של המדינה על ידי לימוד סינית, מתמטיקה וטקסטים קונפוציאניים קלאסיים ועקרונותיהם הרלוונטיים לממשל. בשנת 728 הורחבה תוכנית הלימודים לספרות ומשפט סיניים.

יפן לא רק קיבלה השפעות תרבותיות אלא גם אימצה עקרונות פוליטיים מהשלטון הסיני. בין המאה ה-7 למאה ה-9, היפנים ניסו לאמץ את מערכת הממשל המרכזי של סין, עם סגנון ממשל פיאודלי שהתאים לאורח החיים היפני. דגם זה נמשך גם בשושלות מאוחרות יותר. בשנת 607, סויקו, קיסרית יפן שלחה לקיסר סין שליחים, כדי להדגיש את הכוונה לפתח קשרים הדוקים יותר. תחת שלטון שושלת טאנג, יפן החלה ליישם את מערכת הממשל הסינית, ובעיקר את הרעיון של בירוקרטיה ומעמד של סוחרים-פקידים. אולם, מערכת השלטון הפיאודלית היפנית, למשל, הייתה פחות ריכוזית מאשר זו הסינית, והציבה דגש על ערכים כמו כבוד, נאמנות ובושידו, קוד הסמוראי. היפנים גם לקחו את הבודהיזם הסיני והפכו אותו לאסכולות ייחודיות כמו זן בודהיזם.

במהלך המאה ה-9, כאשר יפן התחילה להציג גישה עצמאית יותר בנוגע לממשל ולדת. בנוסף, במשך הזמן, התרבות היפנית הוסיפה יסודות ייחודיים משל עצמה. יפן יצרה סגנונות אמנותיים, כמו ציור על קלף ואדריכלות היפנית, שהיו שונות באופן ברור מאלו של סין.

היפנים אימצו את הכתב הסיני, שהפך לאבן יסוד בתרבות היפנית, עד שפיתחו מערכות כתב משלהם, כמו הקאנג'י וההיראגאנה. הם אימצו גם שיטות ממשל סיניות, והשפעות תרבותיות נוספות כמו האומנויות וההנדסה. במהלך המאה ה-7 וה-8, הסינים השפיעו על יפן גם מבחינה פוליטית ותרבותית. יפן אימצה מודלים ממשלתיים ותרבותיים מסין בימי שושלת טאנג (618–907), כולל את מערכת המנהל המרכזית. במהלך ההתבודדות היפנית בתקופת אדו (1603–1868), יפן שמרה על בידוד ועצמאות, שלא אפשר קשרים אינטנסיביים עם מדינות זרות. מדיניות זו השפיעה גם על הקשרים עם סין, שקשריה עם יפן נשמרו רק במידה מוגבלת. במהלך המאה ה-19, סין הייתה נתונה להתערבות קולוניאליסטית מצד המערב, ויפן החלה להיפתח לעולם החיצוני, ולסיים את תקופת הבידוד שלה.

### ממשלת אשיקאגה כמדינת חסות של שושלת מינג
[ממוזער|קרב ימי לוחמים סינים מול "[ווקאו" – שודדי הים שפשטו על חופי סין וקוריאה]]
250px|ממוזער|מפה של פשיטות הווקו (המאות ה-14-16)
יחסי סין–יפן בימי הביניים המאוחרים, בעיקר בין שושלת מינג הסינית (1368–1644) לבין ממשלת יפן הפיאודלית, ממשלת אשיקאגה, התאפיינו במורכבות. מצד אחד נרשמו מתחים וסכסוכים, מצד שני התקיים גם שיתוף פעולה מוגבל לפרקים, כשברקע עמדו תפיסות מנוגדות של מעמד דיפלומטי, אינטרסים כלכליים וחשש הדדי מפני אובדן שליטה. היחסים התאפיינו בשילוב של נתק, חשדנות ותמרון הדדי סביב דיפלומטיה סמלית וסחר מוגבל. בעוד שסין ניסתה לכפות סדר היררכי של מדינת-על, יפן נקטה בגישה דואלית – לעיתים שיתפה פעולה כדי להשיג יתרונות מעשיים, ולעיתים בחרה בהתכנסות והסתגרות. פעילות הוואקאו המחישה את גבולות השליטה של שני הצדדים, ושיקפה את המתח המתמיד בין האידיאלים המדיניים למציאות הגאופוליטית והכלכלית של התקופה. שני הצדדים ניסו לעצב יחסים בצל אתגרים כמו שוד ימי, מגבלות סחר, ודרישות סמליות.
אחד הגורמים המרכזיים למתיחות היה גל שודדי הים, ה"ווקאו", שפשטו על חופי סין וקוריאה. אף על פי ששמם מרמז כאילו היו "שודדי ים יפנים", רבים מהם לא היו יפנים כלל, אלא סינים, ולעיתים אף פורטוגזים או קוריאנים. פעילותם התעצמה החל מהמאה ה-14 ועד המאה ה-16, כאשר מגבלות הסחר שיישמה שושלת מינג יצרו תמריץ לפעילות ימית לא חוקית. הם התבססו בעיקר על איים יפניים מרוחקים, אך פעילותם כוונה גם נגד יפנים. בשלב מאוחר יותר, רוב הווקאו היו סינים שנושלו על ידי שלטון מינג. השלטון הסיני הגיב במבצעים צבאיים לדיכוי השודדים, שנועדו לשמור על הסדר ולמנוע את הפגיעה ביציבות הכלכלית והחברתית.

בשנת 1368 התרחשו שני אירועים מרכזיים בתולדות מזרח אסיה: עליית שושלת מינג בסין ותחילת שלטונו של השוגון אשיקאגה יושימיטסו  ביפן. לאחר תקופה של מרידות והתפוררות שלטונה של שושלת יואן המונגולית, נוסדה שושלת מינג בידי הקיסר חונגוו, שבעברו עמד בראש מרד איכרים. עליית שושלת מינג סימנה קץ שלטון זר ושיבת השלטון לידי בית מלוכה סיני, והיא נחשבת לאחת מהשושלות המשפיעות והחשובות בתולדות סין. באותה שנה החל אשיקאגה יושימיטסו לממש את סמכויותיו כשוגון השלישי של שוגונות אשיקאגה. שלטונו התאפיין ביציבות יחסית, והוא נודע כפטרון תרבות אשר תרם רבות לעיצוב האסתטיקה של תקופת מורומאצ'י.

בתחום הסחר, נקטה סין מדיניות "חייג'ין" – איסור פעילות ימית – שנועדה לפקח בקפדנות על הקשרים עם מדינות זרות ולמנוע חדירה של השפעות חיצוניות מזיקות. במסגרת מדיניות זו, הסחר הרשמי עם יפן צומצם באופן משמעותי, אך לא פסק לחלוטין. חריגים נוצרו באמצעות מערכת מדינות החסות הסינית , מנגנון דיפלומטי שבמסגרתו שלחו מדינות שכנות משלחות לסין, הכירו בעליונותה התרבותית, ובתמורה קיבלו אישור לקיים סחר חוקי אך מוגבל. מנגנון זה כלל עצמאות גבוהה למדינות השכנות, ללא שליטה צבאית סינית, ומבנה השליטה היה טקסי בעיקרו, כשתשלום המיסים נעשה באמצעות "מתנות". יפן, בתקופת שוגונות אשיקאגה, עשתה שימוש במסגרת זו כדי לשמר קשרים מסחריים, ואף קרה שנציגים יפנים הוצגו כ"נסיכים סיניים" כדי לקבל גישה רשמית למסחר. מערכת היחסים הדיפלומטים בין הצדדים הייתה בעיקר סמלית, ולא הושתתו על הכרה הדדית שוויונית. סין ראתה ביפן מדינת-חסות, כחלק ממעגל המדינות הסרות למרותה, בעוד יפן, אף שנקטה לעיתים גישה פרגמטית, ראתה בעצמה אוטונומית לחלוטין. היא התייחסה למגעים כדרך טקטית להשגת גישה לסחר, ולא כהכרה אמיתית בעליונות סינית.

מהלך בולט שמדגים את המתח הזה היה קבלת התואר "מלך יפן"  על ידי השוגון אשיקאגה יושימיטסו . אשיקאגה יושימיטסו, שהיה השוגון השלישי לבית אשיקאגה (1368–1394), ניהל מדיניות חוץ פעילה מול סין של שושלת מינג. כדי לשקם את הקשרים הדיפלומטיים והמסחריים עם סין, הסכים יושימיטסו להכיר בסמכותו העליונה של הקיסר הסיני – כחלק ממערכת השלטון הווסאלי" של סין. בתמורה, העניק לו קיסר סין את התואר "מלך יפן". תואר זה ניתן לשליטים זרים שנחשבו לווסאלים של הקיסר הסיני (להבדיל מקיסר יפן). מהלך זה נתפס ביפן בביקורתיות ועורר התנגדות ניכרת, בעיקר בשל הפגיעה הנתפסת בריבונות הקיסרית. הוא סתר את התפיסה היפנית לפיה הקיסר היפני הוא שליט עצמאי ואינו כפוף לשום ריבון זר.

### הפלישות היפניות לקוריאה והסאקוקו
[ממוזער|לאחר מות השוגון [טויוטומי הידיושי, טוקוגאווה איאיאסו עלה לשלטון בקרב סקיגהארה ב-1600. הוא הקים את שוגונות טוקוגאווה, ששלטה ביפן במשך יותר מ-250 שנה, עד לסוף תקופת אדו ב-1868.|250x250 פיקסלים]]בתקופת אזוצ'י-מומויאמה המצביא טויוטומי הידיושי איחד את יפן  תחת דגלו. אך הוא לא הסתפק בכך, ושאף להקים אימפריה ולכבוש את סין, שנשלטה אז על ידי שושלת מינג. לשם כך, בין השנים 1592 ל-1598 הוא פלש לקוריאה, במטרה להשתמש בה כ"ראש גשר" בפלישה המתוכננת לסין. צבא יפן עשה התקדמות מרשימה ואף כבש את סיאול ופיונגיאנג, אך מותו של הידיוושי ב-1598 סימן את נסיגתה חזרה ליפן וסיים את המלחמה עם סין. הפלישות היפניות לקוריאה אומנם סיימו את התקופה הפיאודלית בקוריאה ברעש גדול, אך למעשה נכשלו תחת התנגדותם הנמרצת של הקוריאנים, ובמיוחד הצי בהנהגת האדמירל יי סון-סין. בנוסף, גיבוי קרקעי גדול של שושלת מינג סייע לבלום את ההתקפות. הפלישה השנייה של טויוטומי הידיושי אמנם כשלה, אך גרמה להרס עצום בקוריאה. התערבות שושלת מינג רוקנה את אוצר הממלכה, החלישה את כוחה הצבאי, האיצה את דעיכתה והפכה אותה לפגיעה לעליית שושלת צ'ינג המנצ'ורית בשנת 1644.

לאחר מותו של הידיושי התחולל מאבק פנימי על השלטון. רק ב-1603, לאחר שלוש שנים מניצחונו בקרב סקיגהארה (1600), קיבל טוקוגאווה איאיאסו את תואר השוגון. שוגונות טוקוגאווה החלה את תקופת אדו. מדיניות ה"סאקוקו" שלה סגרה את יפן בפני העולם החיצון. זכות סחר הוגבלה רק לסין ולחברת הודו המזרחית ההולנדית דרך תחנת הסחר באי דג'ימה בלבד. נתינים זרים שהגיעו לחופי יפן הוצאו להורג, וכל יפני שיצא לא הורשה לחזור. ביחס לסין, לא הייתה זו רק הגבלה על מגעים, אלא גם ניסיון להימנע מהשתלבות בסדר הסיני של "מערכת מדינות החסות" ולבסס עצמאות יפנית ביחסים האזוריים. כלומר, המדיניות לא שימשה לא רק לשליטה על המסחר, אלא גם לתביעת מעמד עצמאי במערכת ההיררכית של המזרח-אסיה.

בעקבות כישלון הניסיון של הידיושי לערער את ההגמוניה של סין, התבססה ביפן הבנה שעדיף לנהל מדיניות עקיפה וזהירה מול סין – דרך מתווכים ובמסגרת סחר מוגבל – במקום עימות גלוי. יפן פיתחה מערכת בין-לאומית מוגבלת, שהאפשרות להחזיק בגישה למצרכים חיוניים כמו תרופות ולרכוש מודיעין על המתרחש בסין, מבלי להיות כפופה למדיניות הסינית. הקשרים הדיפלומטיים עם קוריאה, באמצעות שושלת ג'וסון, משו כגשר בלתי ישיר לשמירה על מגע עם סין ואפשרו ליפן לשמור על קשרי סחר ונציגויות, לצד קבלת גישה להתפתחויות תרבותיות וטכנולוגיות בסין. עם דעיכת שושלת מינג, היפנים לא ראו צורך בכינון קשרים דיפלומטיים עם שושלת צ'ינג החדשה. סחר עם סין נמשך בדרכים עקיפות דרך איי ריוקיו ודרך ההולנדים. היפנים עודדו את איי ריוקיו לשמור על מערכת תשלומים עם סין, כדי שתוכל להוות תווך בלתי ישיר ליחסים מסחריים ותרבותיים. עם דעיכת שושלת מינג, היפנים נמנעו מכינון קשרים עם שושלת צ'ינג, אותה ראו כברברית שמוטב לא לקיים איתה יחסים רשמיים – בניגוד לשושלת מינג הוותיקה שזכתה ליותר יוקרה. סחר עם סין נמשך בדרכים עקיפות – דרך איי ריוקיו והולנד, ויפן עודדה את ממלכת ריוקיו לשמר את יחסיה עם סין, כדי שתוכל להוות מתווך בלתי ישיר ליחסים מסחריים ותרבותיים. בכך, יפן הצליחה לשמור על גישה למשאבים סיניים ולהתפתחויות מדעיות וטכנולוגיות, מבלי להשתלב במערכת ההשפעה הסינית.

### פתיחת שערי יפן
שמאל|ממוזער|274x274 פיקסלים|קריקטורה המציגה את חלוקת סין על ידי יפן ומעצמות המערב
בשנת 1853 יפן פתחה את שעריה לעולם, כאשר הקומודור האמריקאי מת'יו פרי הגיע עם צי של ארבע ספינות למפרץ אדו, בדרישה שיפן תפתח את נמליה לסחר עם המערב. מהלך זה הוביל להסכמות עם ארצות הברית בשנים 1854–1855, שהביאו לסיום תקופת הבידוד, שנמשכה יותר מ-200 שנה. הסכם קנאגאווה סימן את תחילת הפתיחות והמעורבות של יפן עם העולם המערבי. פתיחת השערים וקשרי הסחר עם המערב באמצע המאה ה-19, החלו תהליך התמערבות, כחלק מרסטורציית מייג'י בשנת 1868.

סין ויפן הגיבו באופן שונה לחלוטין לחדירה המערבית. סין התנגדה, נכשלה במודרניזציה, הובסה, וחולקה לתחומי השפעה זרים. תקופת שפל זו לימים תקרא "מאה שנות ההשפלה". ביפן, לעומת זאת, במקום התנגדות החלה תהליך של התעצמות דרך למידה, ובסופו של דבר הזדהות עם המערב. היפנים למדו במהירות כיצד לבנות חברה מודרנית ומתועשת. הם גם למדו כיצד לבנות כוח צבאי, בו עמדו להשתמש כדי להכפיף חלקים מסין תחתם. יפן, שאימצה אתה ההשפעות התרבותיות המערביות, החלה לראות את סין כציוויליזציה מיושנת. כזו שאינה מסוגלת להגן על עצמה מפני כוחות מערביים, בין השאר בשל מלחמת האופיום הראשונה והשנייה ומשלחות אנגלו-צרפתיות משנות ה-60 ועד ה-80 של המאה ה-19. בעקבות ההשקפה הזו, היא פתחה במלחמת סין–יפן (1894–1895), בו השיגה יפן ניצחון מובהק, תוך השתלטות על שטחים אסטרטגיים כמו פורמוזה וחצי האי הקוריאני. ניצחון זה סימן את תחילתה של יפן כמעצמה אזורית, והתגברות המתיחות בין המדינות.

### מלחמת סין–יפן הראשונה
250x250px|ממוזער|קרב פונגדו במלחמת סין–יפן הראשונה
[ממוזער|כניעת מפקדי [שושלת צ'ינג בפני מפקדים יפנים בפיונגיאנג|250x250 פיקסלים]]
לאור זיהוי החולשה הסינית, פתחה יפן במלחמה (1894–1895) בעיקר בחצי האי קוריאה ובחופי ים צהוב. יפן, שהייתה במצב צבאי וטכנולוגי מתקדם יותר, השיגה ניצחון מובהק. היא השתלטה על שטחים אסטרטגיים כמו פורמוזה וחצי האי הקוריאני. בתום הקרב היפנים כפו על סין את חוזה שימונוסקי, בו סין נאלצה לוותר ליפנים על טאיוואן, איי פנגחו וחצי האי ליאודונג , למשוך את טענות הריבונות שלה על קוריאה ולהכיר בעצמאותה. זאת בזמן שיפן בעצמה כרסמה בעצמאות קוריאה. בנוסף, נאלצה סין לשלם ליפן פיצוי מלחמה כמה מיליוני קילוגרמים של כסף במשך שבע שנים. בנוסף, זכתה יפן להטבות מסחר וקיבלה מעמד של שותפת סחר מועדפת, מה שהבטיח לה זכויות סחר שוות למעצמות המערב ונפתחו ארבעה נמלים (שאשי, צ'ונגצ'ינג, סוג'ואו והאנגזו) למסחר עמה. החוזה סימן נקודת מפנה משמעותית בהיסטוריה היפנית, והפך אותה למעצמה אזורית מובילה במזרח אסיה. החוזה הגביר את ההשפעה הזרה בסין, כאשר מעצמות אחרות ניסו לנצל את חולשתה של שושלת צ'ינג. תנאיו המבישים של ההסכם החלישו עוד יותר את שושלת צ'ינג ותרמו לירידתה הסופית.
250x250px|ממוזער|אמנת ההעברה של חצי האי ליאודונג ליפן, 1895
אולם, התערבות דיפלומטית של רוסיה, גרמניה וצרפת, שנקראה "ההתערבות המשולשת", הצרה את הישגי יפן. כחלק מהמאמצים לקצר את המסילה הטרנס-סיבירית, הרוסים גילו עניין באזור ליאודונג. כמו כן רוסיה חפצה בנמל פורט ארתור, משום שאינו קופא בחורף. צרפת, שהייתה כבולה לברית הפרנקו-רוסית, נחלצה לטובת רוסיה, וגם גרמניה שגילתה בעצמה אינטרסים בסין. בעקבות התערבות המעצמות, ב-5 במאי 1895 נאלץ המדינאי היפני איטו הירובומי להכריז על נסיגת יפן מחצי האי ליאודונג. צעד זה הביא לזעם ציבורי ביפן ולסנטימנט אנטי-רוסי, שהיה אחד הגורמים למלחמת רוסיה–יפן. בעקבות הנסיגה היפנית, רוסיה הגיעה ל"הסכם פבלוב" , הסכם חכירה של חצי האי ליאוטונג ונמל פורט ארתור למשך 25 שנה.

במרד הבוקסרים של שנת 1900, יפן הייתה בצד של המערב. היא ניצחה במלחמה על רוסיה ב-1905 וב-1910 סופחה קוריאה. במהלך מלחמת העולם הראשונה, היא כבשה כמה איים גרמניים בצפון האוקיינוס השקט והשתלטה על השטח החכור הגרמני במחוז שאנדונג בסין.

### מרד הבוקסרים
במרד הבוקסרים (1899–1901) הייתה יפן אחת מהמעצמות הזרות שהתערבו בסין כדי לדכא את המרד ולשמור על האינטרסים שלה באזור. מרד הבוקסרים, שנקרא כך על שם אגודת "אגרופי הצדק וההרמוניה", הידועה כ"בוקסרים" (מתאגרפים), היה ניסיון אלים מצד תנועות סיניות לאומיות לגרש את הזרים ולהתנגד להשפעתם הכלכלית, הפוליטית והדתית של מעצמות המערב ושל יפן בסין. יפן, שהייתה בתהליך של מודרניזציה מהירה, ראתה עצמה כמעצמה מודרנית המעוניינת להרחיב את השפעתה באסיה, ובמיוחד בסין. היא שלחה כ-20,000 חיילים כחלק מברית שמונה האומות כדי לדכא את המרד, ולהגן על הזרים בבייג'ינג. יפן ראתה במעורבותה הזדמנות להגן על הנוכחות שלה בסין. כוחות ברית הבין-לאומית הביסו לבסוף את המורדים הסינים ואילצו אותם לחתום על פרוטוקול בוקסר .

### סיפוח קוריאה
סין היבשתית היא את המדינה היחידה הגובלת בחצי האי הקוריאני. כתוצאה מכך, קוריאה נתונה להשפעה סינית לאורך מרבית ההיסטוריה שלה. בתחילת המאה ה-20, האימפריה היפנית, המתבשמת בעקבות ניצחונות צבאיים, החלה להרחיב את כיבושיה לקוריאה. הסיפוח, שהחל בהדרגה לאחר מלחמת סין–יפן הראשונה, התחזק לאחר מלחמת רוסיה–יפן והושלם בהסכם כפוי ב-1910 לאחר רצח המושל איטו הירובומי. הכיבוש היפני של קוריאה נמשך במשך 35 שנה, עד כניעת האימפריה היפנית בסוף מלחמת העולם השנייה.

סין אירחה בשאנגחאי את הממשלה הקוריאנית הגולה, שדגלה בסיום השליטה היפני בקוריאה באמצעות התנגדות פעילה. מיליציות חמושות ששלחו על גדודים של הצבא האימפריאלי היפני בצ'ינגשאן לי שבמנצ'וריה, בעת שניסו היפנים לכבוש את מחוז ג'יאנדאו שבצפון סין ב-1920. ההישג השני היה מארב מוצלח שתכננו מצביאי הממשלה הגולה ב-1932 נגד הקצונה הגבוהה של הצבא היפני בסין.
ממוזער|מסדר חיילים יפנים במרד הבוקסרים (1900)|250x250 פיקסלים
הכיבוש היפני בקוריאה הגביר את האיום על סין, במיוחד לאור חולשתה הפנימית והחיצונית במאה ה-20. יפן השתלטה כלכלית על מזרח אסיה, תוך שהיא מנצלת את משאבי קוריאה לטובתה, מה שעורר חשש בסין לגבי שמירת הריבונות הסינית. השלטון השיני חשש סיפן תמצל את קרואיה כ"ראש גשר" לפלישה אליה. הכיבוש היפני עורר חשש בסין לגבי שמירת התרבות שלה, עקב ההשפעה היפנית, והוביל לזעזועים פוליטיים והגברת הלאומיות הסינית. סין ראתה בכיבוש היפני איום על ערכיה והיסטוריה שלה.

### מלחמת העולם הראשונה
עם פרוץ מלחמת העולם הראשונה בשנת 1914, כוח משלחת יפני עבר במהירות לכבוש את הנכסים הגרמניים באוקיינוס השקט ובמזרח אסיה. זאת כחלק ממדיניותה להרחיב את השפעתה ולבסס שליטה על אזורי סחר חשובים. יפן השתלטה על איי מריאנה, איי קרוליין ואיי מרשל, שהתנהלו כמדינת חסות במסגרת המנדט היפני על איי האוקיינוס השקט. בנוסף, יפן כבשה את צ'ינגדאו וחלק ממחוז שאנדונג בסין, וחיזקה את מעמדה האזורי. בינואר 1915 הציבה יפן בחשאי אולטימטום לממשלת סין שכונה "עשרים ואחת התביעות". המסמך דרש שליטה מיידית בזכויות גרמניות לשעבר, חוזי חכירה ל-99 שנים בדרום מנצ'וריה, זכויות במפעלי פלדה וזיכיונות לגבי מסילות ברזל. מערכת הדרישות החמישית העניקה ליפן קול חזק בתוך ממשלת סין, ותהפוך את סין למעשה למדינת חסות. ארבע מערכות הדרישות האחרות, התקבלו על ידי כל הצדדים ונכנסו לתוקף. אולם מערכת הדרישות החמישית עוררה את חמתן של בעלות הברית, שהובילו את טוקיו לבטלן.

סין הייתה כאוטית מבחינה כלכלית, מאוד לא יציבה מבחינה פוליטית, וחלשה מאוד מבחינה צבאית. התקווה הטובה ביותר שלה הייתה להשתתף בוועידת השלום שלאחר המלחמה, בניסיון למצוא בנות ברית שיעזרו לה לחסום את איומי ההתפשטות היפנית. סין הכריזה מלחמה על גרמניה באוגוסט 1917, לקראת סוף המלחמה, כדבר טכני שיהפוך אותה לזכאית להשתתף בוועידת השלום של אחרי המלחמה.

בהסכם ורסאי, יפן קיבלה מעמד חדש של מעצמה גדולה. אולם בפועל יפן הרוויחה מעט מאוד. היא ניסתה להיאחז בהוראה שתכניס את מחוז פוג'יין תחת תחום ההשפעה של יפן, אך כשלה, ואיבדה יוקרה בוושינגטון ובלונדון. יפן סיפקה תמיכה כספית לממשל של דוואן צ'יז'ווי באמצעות "הלוואות נישיהרה", ולחצה עליו לחתום על ברית הגנה המשותפת  במאי 1918. הברית הייתה שורת חוזים צבאיים סודיים ובלתי שוויוניים בין המדינות. הם העניקו ליפן זכויות צבאיות רבות בתוך שטח סין, לאורך הגבול עם רוסיה. תוכן ההסכמים הודלף לעיתונות בשלב מוקדם, והם היו לבלתי נסבלים בדעת הקהל הסינית. תנועת מחאה נרחבת התעוררה בקרב סטודנטים סינים, לרבות סטודנטים סינים ביפן – עד שבוטלו רשמית בינואר 1921.

### בעיית שאנדונג
[ממוזער|הפגנות בסין נגד הענקת [שאנדונג ליפן בחוזה ורסאי |250x250 פיקסלים]]
סין סירבה לחתום על הסכם ורסאי בשנת 1919 בשל התנגדותה לסעיפים שנגעו להעברת השליטה על שטחים סיניים ליפן. במסגרת ההסכם, נקבע כי חצי האי שאנדונג, שלפני המלחמה היה בשליטת גרמניה, יועבר ליפן במקום להחזירו לסין. החלטה זו עוררה כעס רב בקרב הציבור הסיני, שנתן ביטוי להתנגדותו במסגרת תנועת ארבעה במאי – גל מחאות לאומיות, אינטלקטואליות ופוליטיות, שהוביל להתעוררות תודעתית ופוליטית בסין. סין, שהצטרפה למלחמת העולם הראשונה לצד בעלות הברית, בתקווה לשפר את מעמדה הבין-לאומי ולהחזיר לעצמה שטחים שאיבדה, חשה נבגדת על ידי המעצמות המערביות. סירובה לחתום על ההסכם, נבע מרצונה להימנע מהסכמה להחלטות שנתפסו כפוגעניות ומנוגדות לריבונותה, ולשאיפות הלאומיות של העם הסיני. לבסוף בעיית שאנדונג נפתרה עם "הסכם תשע המעצמות" בה נאלצה יפן לוותר על שטחיה בשאנדונג ולהכיר בעצמאותה ושלמותה של סין.

### המלחמות הגדולות
בין השנים 1927–1949 התחוללו בסין, באופן חופף חלקית, שלוש מלחמות שונות: מלחמת האזרחים הסינית, מלחמת סין–יפן השנייה ומלחמת העולם השנייה.

#### מלחמת האזרחים הסינית
[ממוזער|[הצבא היפני הקיסרי במנצ'וריה, ינואר 1932]]
מלחמת האזרחים הסינית פרצה בשנת 1927 בין המפלגה הלאומית הסינית (קוומינטנג) למפלגה הקומוניסטית הסינית. לאחר סיכול ניסיון חטיפה של צ'יאנג קאי שק במרץ 1927, הוא הטיל מגבלות על הקומוניסטים במפלגתו, עד שלבסוף אלו פתחו במרד שפרץ עם התקוממות נאנצ'אנג. קאי שק ניסה לדכא את המרד באמצעות מסעות כיתור, שברובם כשלו. אולם באוקטובר 1934 יצא מסע הכיתור החמישי שהגו יועציו הגרמניים, ואילץ את הקומוניסטים לברוח במסע בן 10,000 קילומטרים שכונה "המסע הארוך". במהלכו, ספג הצבא הקומוניסטי אבדות כבדות ורק כ-8,000 פעילים הצליחו להגיע ליעדם, אולם הוא קנה להם אהדה ברחבי סין, ומאו דזה-דונג התקבל כמנהיג נערץ. יפן צפתה מהצד בחולשתה הפנימית של סין והחלה לזנב בה. ב-18 בספטמבר 1931 ביצע הצבא היפני הקיסרי מבצע דגל כוזב המכונה "תקרית מוקדן". היפנים פוצצו כמות קטנה של דינמיט ליד מסילת רכבת ליד שניאנג, והאשימו בדלנים סינים באירוע. יפן ניצלה זאת כעילה למתקפת נגד ופלשה למנצ'וריה, שם הקימה ממשלת בובות בשם מנצ'וקוו. התחבולה היפנית נחשפה בהמשך וגרמה לבידודה של יפן בזירה הבין-לאומית ולפרישתה מחבר הלאומים. ב-28 בינואר 1932 פרצה "תקרית שאנגחאי" בין כוחות יפן לרפובליקה הסינית, על רקע מתיחות לאומית גוברת בעקבות פלישת יפן למנצ'וריה. האירוע החל לאחר תקריות אלימות בין אזרחים סינים ליפנים בעיר, שהובילו לדרישות יפניות לפיצויים ולכניסת כוחות יפניים לשאנגחאי. הקרבות נמשכו כחודש וגרמו לאבידות רבות משני הצדדים, עד שבסופו של דבר, התערבות המעצמות המערביות הביאה להפסקת אש ולפינוי הכוחות מהאזור.

#### מלחמת סין–יפן השנייה
[ממוזער|נחתים יפנים ב[הקרב על ווהאן|קרב על ווהאן, אוקטובר 1938]]
על רקע המתיחות הגוברת, ביולי 1937 פרצה מלחמת סין–יפן השנייה בעקבות תקרית גשר מרקו פולו. בליל 7 ביולי 1937, חיילים יפנים ערכו תרגיל צבאי שגרתי ליד גשר מרקו פולו. במהלך התרגיל, דווח שחייל יפני נעדר, והצבא היפני דרש להיכנס לעיירה הסינית הסמוכה וואנפינג כדי לחפשו. חיל המצב הסיני תחת פיקודו של הגנרל סונג ג'ה-יואן סירב לדרישה, מה שהוביל להתנגשות בין הכוחות הסיניים והיפניים. אף על פי שהחייל הנעדר נמצא מאוחר יותר בריא ושלם, שני הצדדים תגברו את כוחותיהם באזור. המצב התדרדר והצבא היפני הקיסרי ביצע מספר פשיטות על אדמת סין, שהסלימו לכדי פרוץ מלחמה. יפן פתחה במתקפה נרחבת על סין, וכבשה במהרה ערים מרכזיות כמו שנחאי, בייג'ינג וטיינג'ין, ונאנג'ינג – שם בוצע טבח נרחב באזרחים ובשבויי מלחמה. אך למרות ההצלחות הצבאיות, יפן לא הצליחה להשיג הכרעה. הסינים, בהובלת ממשלת הקוומינטנג ובשיתוף פעולה חלקי עם הקומוניסטים, המשיכו בהתנגדות עיקשת מבפנים. עד 1939 התייצבו קווי החזית, והמערכה נכנסה לשלב סטטי יחסית של שחיקה, כאשר סין איבדה שטחים נרחבים אך שמרה על ריבונותה והמשיכה להילחם. המלחמה נמשכה במקביל להתפתחות האירועים באירופה.

#### מלחמת העולם השנייה
250x250px|ממוזער|הכיבוש היפני בסין עד 1940
[ממוזער|[צבא השחרור העממי נכנס לבייג'ינג]]
בהמשך, התלכדה מלחמת סין–יפן השנייה לכדי זירה במלחמת העולם השנייה. יפן הצטרפה למדינות הציר, ואילו סין מנגד, חברה לבעלות הברית. במהלך המלחמה הקימו היפנים את ממשלת ואנג ג'ינג-ויי, ממשלת בובות סינית שנשלטה על ידי ואנג ג'ינג-ויי, גנרל לשעבר של צבא סין, שתיאם את פעולתה עם השלטון היפני. היה זה ניסיון יפני להקים שלטון סיני תחת אצטלה של שליט לגיטימי, בעוד שבפועל נשלט ישירות על ידי יפן. ממשלת הבובות הזו נתקלה בהתנגדות סינית עזה, שלא ראו בה גוף לגיטימי. הקוומינטנג והמפלגה הקומוניסטית השהו את מלחמת האזרחים ויצרו "חזית מאוחדת", ברית סינית רופפת במטרה להילחם ביפן, אף על פי שהיחסים ביניהם נותרו מתוחים. כישלון קוומינטנג במאבק הישיר ביפן, לצד פגיעות קשות שנגרמו לאוכלוסייה המקומית כמו עם הצפת הנהר הצהוב, הביאו לאכזבה ציבורית שהקומוניסטים ניצלו לטובתם. הקומוניסטים התמקדו בלוחמת גרילה נגד היפנים והצליחו לגייס תמיכה רחבה, במיוחד בקרב האיכרים, וצברו כוח פוליטי.

המלחמה ביפן הביאה לפגיעות כבדות בסין ונחשבת לאחת מהקטסטרופות הגדולות בהיסטוריה הסינית המודרנית, עם עשרות מיליוני הרוגים ופגיעות חמורות באזרחים. למרות זאת, סין המשיכה להיאבק, בעזרת סיוע בעלות הברית, בייחוד ארצות הברית. ב-15 באוגוסט 1945 הודיע הקיסר הירוהיטו על כניעת יפן וקבלת הצהרת פוטסדאם. כניעת האימפריה היפנית נחתמה רשמית ב-2 בספטמבר על סיפונה של אוניית המערכה "מיזורי". שבוע לאחר מכן, ב-9 בספטמבר, כוחות יפן בסין נכנעו רשמית בפני הקוומינטנג. על-פי המוסכם בוועידת קהיר מ-1943 הושבו אליה מנצ'וריה, טאיוואן ואיי פנגחו.

במהלך הלחימה ביצעה יפן שורה של פשעי מלחמה חמורים בסינים, שהתאפיינו באכזריות יוצאת דופן והפרות שיטתיות של החוק הבינלאומי. אחד המקרים הידועים ביותר הוא טבח ננקינג, שבו נרצחו מאות אלפי אזרחים סינים ונשים נאנסו באכזריות. במקביל, יחידה 731 בהובלת שירו אישיאי ערכה ניסויים אכזריים בבני אדם, כולל הדבקה במחלות קטלניות וניתוחים ללא הרדמה, תוך גרימת מוות לעשרות אלפים. בנוסף, השתמשה יפן בנשק ביולוגי וכימי, כפתה על מיליוני אזרחים לעבוד בעבודות כפייה, והפעילה מערכת שעבוד מיני שכונתה "נשות ניחומים". בנוסף ביצע צבא קוואנטונג תקיפה בנשק ביולוגי על נינגבו באמצעות הפצת פתוגנים כמו חיידקי "Rickettsia" מחוללי מחלות הטיפוס, חיידקי "Vibrio cholera", מחוללי מחלת הכולרה וכן פרעושים נגועים בחיידקי "Yersinia pestis", מחוללי מחלת הדבר.

סין סבלה מהשלכות המלחמה עוד שנים רבות. מיד לאחר הכניעה, מלחמת האזרחים שבה להתלקח. הקומוניסטים, שנתמכו על ידי ברית המועצות, צברו תמיכה נרחבת, בעוד שהקוומינטנג, שנתמך על ידי ארצות הברית, נחל תבוסות רבות, עד שבשנת 1949 השתלטו הקומוניסטים על הערים המרכזיות והקואומינטנג נדחק לאי טאיוואן.

### פרוץ המלחמה הקרה
לאחר כניעתה ב-1945 נכנסה יפן לתקופת כיבוש אמריקני תחת גנרל דאגלס מקארתור (1945–1952), שבה ארצות הברית שלטה על הניהול הפוליטי והדיפלומטי שלה. במקביל נמסרה השליטה על טאיוואן לרפובליקה הסינית, כפי שהוסכם בוועידת קהיר בשנת 1943. בתקופה זו הוחזרו לרוב האזרחים והחיילים היפנים שנשבו או נותרו בסין ובאזורים אחרים – למשל, 1.1 מיליון חיילים יפנים ומיליון אזרחים אחרים בסין נשלחו חזרה לביתם עד 1947. עם זאת, מספר קטן של טכנאים ויועצים יפנים נותרו זמנית במנצ'וריה ובסין הצפונית כדי לסייע בשיקום התעשייה בסיוע המפלגה הקומוניסטית הסינית. לאחר מלחמת העולם השנייה, היחסים בין יפן לסין היו מתוחים, במיוחד בעקבות זיכרונות המלחמה והפלישה היפנית. הכיבוש היפני בסין והפגיעות החמורות באוכלוסייה הסינית, כמו טבח נאנג'ינג, הותירו צלקות עמוקות ביחסים בין העמים. המתחים גברו בשל העובדה שסין תפסה את יפן כמדינה שמתחמקת מהכרה מלאה באחריותה למעשיה. בנוסף, סין ויפן עמדו בצדדים מנוגדים במאבק העולמי של המלחמה הקרה. יפן הצטרפה לגוש האנטי-קומוניסטי ולבת ברית מרכזית של ארצות הברית. היא קיבלה את השפעת המעצמות המערביות, עברה הליכי מודרניזציה והתמערבות מואצים, וחוותה "נס כלכלי" שהפך אותה למעצמה תעשייתית וכלכלית מובילה. סין, לעומת זאת, הפכה למדינה קומוניסטית וחלק מהגוש המזרחי. תחת שלטון מאו דזה-דונג, הובלו מהפכת התרבות בסין והקפיצה הגדולה קדימה, שהביאו לרעב המוני, קריסת מערכות ייצור מזון ותעשייה, שיתוק פוליטי וכלכלי ובידוד ברמה בין-לאומית. הניסיונות לשנות את סין באופן רדיקלי, הסתיימו בתוצאות הרסניות למדינה ולאזרחיה. בנוסף, תורת הבלימה האמריקנית בודדה את סין מהמערב במשך שני עשורים. הכלכלה הסינית, שהתבססה על תכנון מרכזי בסגנון סובייטי, התקשתה באינטראקציה עם כלכלת שוק כמו זו של יפן. בשנות ה-50 ברית המועצות סייעה לסין בתיעוש במסגרת תוכנית החומש הראשונה שלה, אך הפיצול הסיני-סובייטי בשנות ה-60 אילץ את סין לחפש שותפים חדשים. יפן, שהחזיקה בציוד תעשייתי כבד שסין נזקקה לו הפכה לשותפת סחר בדרכים לא רשמיות. מהפכת התרבות שבאה לאחר מכן האטה את ההתקדמות בסחר. קשרי הסחר בין המדינות התקיימו דרך ערוצים פרטיים ולא רשמיים, בהסכמה שבשתיקה, ואף תמיכה, מצד שתי הממשלות.

בשנת 1952 חתמה יפן על הסכם טאיפיי עם ממשלת טאיוואן, ובכך כוננה את הקשר הדיפלומטי המרכזי שלה עם מה שנחשב באותה תקופה ל"סין". בעקבות ניצחון המפלגה הקומוניסטית במלחמת האזרחים הסינית ונסיגת ממשלת הקואומינטנג לאי טאיוואן, ראו מדינות רבות – בהובלת ארצות הברית – את טאיוואן כמייצגת הלגיטימית של סין. כיוון שיפן הייתה עדיין תחת השפעה אמריקנית חזקה לאחר הכיבוש, היא אימצה גישה זהה. רק באמצע שנות ה-50, כאשר האמריקאים העבירו לידיה את הסמכות לנהל את מדיניות החוץ שלה, החלה יפן לגבש עמדה עצמאית כלפי הרפובליקה העממית של סין, מה שסלל את הדרך לקשרים כלכליים בלתי-רשמיים בין שתי המדינות בהמשך העשורים.

ביחסי סין–יפן ניתן לראות בבירור את השתקפות אופיין של הממשלות היפניות השונות. ממשלת קישי רמסה את מאמצי קודמותיה – יושידה, האטויאמה ואישיבאשי – לשיפור היחסים. ממשלת איקדה ניסתה לבנות אותם מחדש, בעוד ממשלת סאטו בחרה להתרחק מסין. תנודות אלו משקפות את חילופי העמדות והכוחות בקרב ההנהגה הפוליטית של יפן בעידן שלאחר המלחמה.

### ממשלת יושידה ופיצול סין
לאחר תום מלחמת העולם השנייה ב-1945 יחסי סין–יפן נכנסו לתקופה של נתק ועוינות עמוקה, בעיקר בשל כיבושים ופשעי מלחמה יפניים בסין. סין לא קיבלה פיצויים משמעותיים מיפן, והטינה כלפי העם והמשטר היפני נותרה עזה. עם ניצחון הקומוניסטים בסין בשנת 1949 והקמת הרפובליקה העממית, סירבה יפן להכיר במשטר החדש ושמרה על קשרים עם ממשלת טאיוואן, מה שיצר נתק מדיני ממושך. בשנות החמישים התפתחו יוזמות לא רשמיות לשיפור היחסים הכלכליים בין יפן לסין הקומוניסטית, לצד מתחים פוליטיים וקשיים של יפן לגשר בין נאמנותה לארצות הברית לבין רצונה בשיתוף פעולה אזורי. מהלך תקופה זו נחתמו מספר הסכמי סחר פרטיים והחלו חילופי תערוכות סחר, שהציגו תקווה לשיפור היחסים ולהמשך נרמול בהמשך. מלחמת קוריאה ושביתת הנשק ב-1953 השפיעו על המצב האזורי, ואירועים כמו הכרזות לשלום ודו-קיום עזרו לקדם חילופי סחר ודו-קיום בין יפן לסין. [ממוזער|יו"ר ה[המפלגה הקומוניסטית של יפן|מפלגה הקומוניסטית היפנית, הקאמאדה סאטומי, מבקר את מאו דזה-דונג, המזכיר הכללי של המפלגה הקומוניסטית של סין]] לאחר תום מלחמת העולם השנייה ב-1945, יחסי סין–יפן נכנסו לתקופה של נתק ועוינות עמוקה. יפן, שכבשה שטחים נרחבים בסין וביצעה פשעי מלחמה חמורים, נאלצה לסגת מכל נכסיה ביבשת. אף על פי שסין נחשבה לאחת המדינות המנצחות במלחמה, היא לא קיבלה פיצויים משמעותיים מיפן, והטינה כלפי העם והמשטר היפני נותרה עזה. בשנת 1949 ניצחו הקומוניסטים במלחמת האזרחים הסינית הוקמה הרפובליקה העממית של סין בראשות מאו דזה-דונג. ממשלת יפן, שבאותה תקופה הייתה בת ברית של ארצות הברית, סירבה להכיר במשטר החדש בבייג'ינג. במקום זאת, היא שמרה על קשרים דיפלומטיים עם ממשלת הרפובליקה של סין שנסוגה לאי טאיוואן. מצב זה קיבע נתק מדיני מלא בין טוקיו לבין בייג'ינג במשך יותר משני עשורים. ב-1952 נחתמה אמנת סן פרנסיסקו, שבה הסדירה יפן את יחסיה עם בעלות הברית. שאלת זהות הממשל שייצג את סין – האם הממשל הקומוניסטי או הממשל הלאומני – הפכה לנקודת מחלוקת מרכזית בין ארצות הברית לבריטניה. בעקבות אי ההסכמה, אף אחת מהממשלות הסיניות לא הוזמנו להשתתף במשא ומתן – על אף שסין זו שסבלה ביותר מהזוועות היפניות. הרפובליקה העממית של סין חשה תחושת הדרה ועוינות, וטאיוואן לעומת זאת, חתמה על חוזה נפרד עם יפן, וחיזקה את מעמדה כנציגה הלגיטימית של סין בעיני טוקיו והמערב. למרות פתיחת השגרירות היפנית בטאיפי, ראש הממשלה שיגרו יושידה רמז באוקטובר 1951 לאפשרות של פתיחת משרד מקביל בשאנגחאי הקומוניסטית וניסה לקיים מדיניות של הפרדת פוליטיקה וכלכלה. אולם, בעקבות לחצים אמריקניים, התחייב יושידה בדצמבר 1951 שיפן תקיים יחסים רק עם סין הלאומנית, למרות רוחה של שאנגחאי. חוגי השמאל היפנים גינו את החוזה כבלתי צודק מראשיתו, וכבר ב-1 באוקטובר 1950 הקימו את "אגודת הידידות יפן–סין".

בקושי חודש לאחר מכן, ב-1 ביוני, טומי קורה, קיי הואשי וקיסוקה מיאגושי ביקרו בבייג'ינג וחתמו על הסכם הסחר הפרטי הראשון בין סין ליפן עם נאן האן-צ'ן, יו"ר הוועדה הסינית לקידום הסחר הבינלאומי. למרות שיפן בחרה רשמית בטייוואן כשותפה דיפלומטית, ניכרה כל הזמן מגמה חזקה של יוזמות לא-רשמיות (פרטיות) להעמקת היחסים עם סין הקומוניסטית. ממשלות יפן נדרשו לגשר בין נאמנות לארצות הברית, רצון בשלום אזורי, ולחצים פנימיים לפתוח את הסחר עם סין. המצב הזה הביא לסתירה מובנית במדיניות החוץ של יפן בשנות החמישים.

### מלחמת קוריאה
סין ויפן היו מעורבות במלחמת קוריאה (1950–1953), כל אחת בצד אחר של הסכסוך. סין נלחמה בפועל, בעוד שיפן לא השתתפה בלחימה, אך מילאה תפקיד אסטרטגי וכלכלי משמעותי עבור הצד האמריקני. סין, ששלטה על חבל טיבט נהנתה מקשר הדוק עם קוריאה הצפונית. מפלגת הפועלים של קוריאה, בעלת האידאולוגיה הקומוניסטית, מצאה את המפלגה הקומוניסטית הסינית בת ברית איתנה. לאחר שצבא האו"ם בהובלת ארצות הברית התקרב לגבול סין–קוריאה הצפונית, התערבה סין צבאית. ב-25 באוקטובר 1950, מאות אלפי "מתנדבים" חצו את נהר יאלו כדי להילחם לצד צפון קוריאה. סין נלחמה ישירות באמריקאים וכוחות האו"ם, כדי לא לאפשר את התפשטות השפעתה של ארצות הברית באזור. ההתערבות הסינית שינתה את מהלך המלחמה והביאה לנסיגה של כוחות האו"ם.

יפן, למרות שלא השתתפה בלחימה באופן ישיר עקב היותה תחת כיבוש אמריקאי, תרמה משמעותית למאמץ המלחמתי. היא שימשה כבסיס לוגיסטי מרכזי עבור כוחות האומות המאוחדות, ובמיוחד עבור הצבא האמריקאי. היא סיפקה אספקה, שירותי תחבורה ומתקנים תעשייתיים. בנוסף, הפכה למוקד מרכזי לבסיסים אמריקאיים ששימשו ליציאת כוחות ואספקה לחזית. האמריקאים השתמשו בשטחה ובתשתיותיה לצורך לוגיסטיקה, תיקון ציוד, טיפול בפצועים והעברת אספקה. המלחמה אף האיצה את השיקום הכלכלי של יפן, שכן הביקוש האמריקני לציוד ושירותים תרם לצמיחה הכלכלית שלה במה שמכונה לעיתים "הנס הכלכלי היפני".

### ניסיונות התקרבות
שביתת הנשק בקוריאה (1953),  (1954) ועשרת העקרונות בבאנדונג (1955) קידמו זרם חדש של שלום ודו-קיום, שהביא להגברת הסחר והחילופים בין יפן לסין. לאחר חתימת שביתת הנשק, קידמו שני בתי הפרלמנט היפני החלטה חוצת-מפלגות לקידום הסחר בין יפן לסין, והסכם הסחר השני נחתם באוקטובר 1953. באוקטובר 1954 פרסמה סין הודעה משותפת עם ברית המועצות שבה הביעה רצון לנרמל את יחסיה הדיפלומטיים עם יפן, על בסיס ארבעת העקרונות לשלום ודו-קיום. אולם ממשלת יפן בראשות יושידה התעלמה מההודעה, וטענה שזו תחבולה במטרה להרחיק את יפן מארצות הברית. עם זאת, החלו חילופי דברים גוברים בין יפן לסין. הסכמים והפעילויות המסחריות בין יפן לסין התרחבו, והיקף הסחר גדל משמעותית עד 1956, תוך תקווה כי יחסי הסחר הפרטיים יובילו להסכם בין-ממשלתי ולהחזרת היחסים הדיפלומטיים המלאים.

למרות היעדר יחסים דיפלומטיים רשמיים, החל משנות ה-50 נרקמו קשרים כלכליים בלתי פורמליים בין סין ליפן. סוחרים, פוליטיקאים מקומיים ונציגים של אגודות ידידות החלו לבקר בסין, בעיקר מצד גורמים יפניים המזוהים עם השמאל. קשרים אלה סייעו להניח את התשתית הכלכלית והחברתית לחידוש היחסים בעתיד, במיוחד כאשר שתי המדינות ראו תועלת בשיתוף פעולה מול אתגרים אזוריים. בהודעה משותפת סינית-סובייטית שפורסמה באוקטובר 1954, הביעה סין את כוונתה לנרמל את יחסיה הדיפלומטיים עם יפן על בסיס ארבעת העקרונות לשלום ודו-קיום. אולם ממשלת יושידה התעלמה מההצהרה, וטענה שמדובר ב"תעלול שמטרתו להרחיק את יפן מארצות הברית". למרות זאת, חילופי הדברים בין יפן לסין גברו בימיה האחרונים של ממשלת יושידה ובתקופת ממשלת האטויאמה, שנכנסה לתפקידה חודשיים לאחר פרסום ההודעה הסינית-סובייטית.

באוקטובר 1954 הוקמה המועצה הלאומית להשבת היחסים הדיפלומטיים בין יפן לסין ולברית המועצות. קודם לכן, בספטמבר 1954, נוסדה התאחדות יפן לקידום הסחר הבינלאומי. בנובמבר הוקמה מועצת הדיג יפן–סין, ובאפריל 1955 נחתם הסכם הדיג הפרטי הראשון בין המדינות. במאי 1955 נחתם הסכם הסחר הפרטי השלישי. הסחר בין יפן לסין גדל מ-59 מיליון דולר ב-1950, ירד בשנים 1951–1952 בעקבות מלחמת קוריאה, אך התאושש עד לכ-150 מיליון דולר ב-1956. בהסכם הסחר השלישי סוכם על קיום תערוכות הדדיות ביפן ובסין בשנים 1955–1956, בהן השתתפו בכירים משני הצדדים, כולל מאו דזה-דונג. היחסים נראו חיוביים, והוסכם על הקמת משלחות סחר פרטיות קבועות ועל קידום הסכם סחר ממשלתי, עם תקווה סינית שחילופי הסחר יובילו לשיקום מלא של היחסים הדיפלומטיים בין המדינות.

### ריחוק משלת קישי והנתק הכלכלי
ממשלת נובוסוקה קישי, שהוקמה בפברואר 1957, נקטה קו מדיני מנוגד לציפיות הרפובליקה העממית של סין, תוך הבעת תמיכה בטאיוואן והדגשת האיום הקומוניסטי מסין, ולא מברית המועצות. קישי אף הכריז כי "סופו של הממשל הקומוניסטי הסיני לקרוס". צעדים אלו עוררו התנגדות חריפה מצד סין, במיוחד סביב עיכוב בחתימת הסכם הסחר הפרטי עם יפן, שנחתם לבסוף במרץ 1958 וכלל סעיף על הקמת נציגויות סחר קבועות. טאיוואן הגיבה במשבר דיפלומטי מול יפן, שכלל ניתוק קשרים כלכליים ואיומים על ניתוק קשרים דיפלומטיים. משבר נוסף התעורר בעקבות תקרית שבה יפני אנטי-קומוניסטי תלש את דגל סין בנגסאקי. סין האשימה את יפן בפגיעה ביחסים, ונותקו היחסים הכלכליים בין המדינות. העימות חשף פער יסודי: סין ביקשה הכרה דיפלומטית דרך קשרי הסחר, בעוד יפן עמדה על הפרדה בין סחר לפוליטיקה.

ממשלת נובוסוקה קישי שהוקמה בפברואר 1957, החלה להפגין גישה מנוגדת לציפיות הסיניות. קישי ערך טיול מיוחד לטייוואן לפני נסיעתו לארצות הברית, ואמר שהסכנה הגדולה יותר לחדירה קומוניסטית ליפן מגיעה מסין ולא מברית המועצות. קישי אמר גם שסופו של הממשל הקומוניסטי הסיני "לקרוס לבסוף". בעקבות חוסר אמון רק במרץ 1958 נחתם הסכם הסחר הרביעי בין המדינות. הוא כלל הקמת נציגויות סחר קבועות, מה שהוביל למשבר דיפלומטי מול טאיוואן וניתוק הקשרים הכלכליים. בעקבות זאת הבהירה יפן הבהירה כי הסכם הסחר עם סין הקומוניסטית הוא פרטי בלבד וללא הכרה רשמית.
[ממוזער|הפגנות הענק נגד חידוש [הסכם שיתוף הפעולה וההגנה בין ארצות הברית ויפן|ההסכם עם ארצות הברית, הובילו להתפטרות ראש ממשלת יפן נובוסוקה קישי (1960)]]
משבר דיפלומטי פרץ במאי 1958, כשצעיר יפני תלש את דגל סין הקומוניסטית בתערוכה בנגסאקי. יפן הבהירה כי לא תתייחס לנציגות הסחר הסינית כגוף מדיני, ובתגובה סין ניתקה את הקשרים הכלכליים. המשבר חשף מחלוקת עמוקה יותר: סין ציפתה שהיחסים הכלכליים יובילו להכרה דיפלומטית, ואילו יפן ביקשה להפריד בין סחר לפוליטיקה ולשמר את קשריה עם סין הלאומנית. תקרית הדגל בנגסאקי חשפה את הפער בין ציפיות סין להכרה דיפלומטית, לבין רצון יפן להפריד בין סחר לפוליטיקה, תוך שמירה על קשרים דיפלומטיים עם טאיוואן.

בשנים 1958–1959 חלה תפנית משמעותית ביחסי יפן–סין. סין הציגה שלושה עקרונות לשיפור היחסים שהתמקדו בהתנגדות להכרה בטייוואן ובקידום קשרים חיוביים. עקרונות אלו נתמכו על ידי אנשי שמאל יפנים, שהתנגדו להשפעה האמריקאית. במקביל, תהליך תיקון אמנת הביטחון בין יפן לארצות הברית עורר גינויים חריפים מצד סין, שראתה בו איום ישיר, וכן התנגדות פנימית עזה בתוך המפלגה הליברלית-דמוקרטית. ביקורי בכירים יפנים בסין, בהם ראש הממשלה טנזן אישיבאשי, תרמו לבניית אמון ולהבנת ההשלכות של תיקון האמנה על יחסי המדינות. אישיבאשי אף קרא לתיקון שימנע עוינות כלפי סין. סין, מצדה, עודדה את ההתנגדות הציבורית הגוברת ביפן לתיקון. אף שהאמנה המתוקנת נחתמה לבסוף, נפילת ממשלת קישי סימנה שינוי מגמה חשוב והתקדמות ביחסים הדיפלומטיים בין יפן לסין.

### התחממות וחידוש היחסים
ביולי 1960 חודשו היחסים בין יפן לסין לאחר נתק של שנתיים. באוגוסט הציג ראש ממשלת סין ג'ואו אנלאי את שלוש עקרונות הסחר: הסכמה ממשלתית, חוזים פרטיים והתייחסות מיוחדת במקרים ספציפיים. למרות העמידה על עקרונותיה, סין הביעה נכונות לקדם סחר פרטי לפני שתושג הסכמה ממשלתית. ג'ואו גינה את אמנת הביטחון עם ארצות הברית ואת ממשלת קישי, אך הביע נכונות לבחון את גישת ממשלת איקדה החדשה. עם התחזקות ההתנגדות ביפן לאמנה הביטחונית עם ארצות הברית ועליית איקדה לשלטון, החלה סין לרכך את גישתה כלפי יפן. ריכוך זה נבע גם ממשבר חקלאי חמור במהלך "הקפיצה הגדולה קדימה" ומהחרפת הסכסוך עם ברית המועצות שהסלים לכדי הפיצול הסיני-סובייטי. סימן לשינוי ניכר בהתאוששות קלה בסחר בין המדינות: לאחר ירידה חדה בשנים 1958–1960, חלה עלייה מסוימת ב-1961.

ממשלת איקדה שמרה על הברית הביטחונית עם ארצות הברית והמשיכה להכיר בממשלת טאיוואן, אך נקטה בגישה חיובית כלפי סין מתוך שיקולים כלכליים והתחשבות בדעת הקהל היפנית. במאי 1962 הצהיר איקדה על נכונות לאשר ייצוא לסין בתשלום דחוי, כמו למדינות מערביות. בעקבות זאת, בספטמבר 1962 ביקר קנזו מצומורה בסין, ובפגישתו עם ראש הממשלה ג'ואו אנלאי הוסכם על שני עקרונות: שמירה על עקרונות סין הפוליטיים והמסחריים, והתחייבות לקדם בהדרגה נורמליזציה של היחסים הפוליטיים והכלכליים בין המדינות.

באוקטובר 1962, נחתם מזכר סחר בין סין ליפן שכונה "הסכם LT" שעקרונותיו היו קידום נוסף של הסחר בין יפן לסין על בסיס של שוויון והדדיות, בדרך "הדרגתית ומצטברת"; (2) קביעת ממוצע שנתי של סחר הדדי בהיקף של יותר מ-100 מיליון דולר, לתקופה של חמש שנים ראשונות. עם הסכם זה, חודשה פעילות הסחר בין יפן לסין לאחר הפסקה של ארבע שנים וחצי מאז מאי 1958. בכך נכנסו יחסי יפן–סין לשלב חדש. מזכר LT לבש אופי של הסכם ארוך טווח, שכלל גם אימוץ של שיטת תשלום דחוי, ונשא אופי פוליטי מובהק אף יותר משלושת הסכמי הסחר הפרטיים שנחתמו לפני הפסקת הסחר ב-1958. בזכות יוזמות לחיזוק הסחר והידידות בין יפן לסין, שהתבססו על קו מצומורה–טאקאסאקי, נחתם באוגוסט 1963 הסכם להלוואה יפנית עבור ייצוא מפעל וינילון לסין, אשר זכה להצלחה. באוקטובר 1963 נוסדה בבייג'ינג אגודת הידידות סין–יפן. באפריל ערך מצומורה ביקור שלישי בבייג'ינג, שבמהלכו הוסכם על חילופי עיתונאים, הקמת משרדי קשר מסחריים והרחבת הסחר. היקף הסחר, שעמד על שפל של 22 מיליון דולר ב-1959, זינק לאחר מכן והגיע ל-310 מיליון דולר ב-1964. היקף הסחר בין יפן לסין שהיה בשפל בשנת 1959, ועמד על 22 מיליון דולר בלבד החל לטפס בהדרגה והגיע ל-84 מיליון ב-1962. לאחר חתימת הסכם הסחר LT, גדל היקף הסחר משמעותית ל-137 מיליון דולר בשנת 1963 ול-310 מיליון דולר ב-1964.

### ממשלות איקדה וסאטו
ראש ממשלת יפן האיאטו איקדה ניסה לקדם מהלכים דיפלומטיים ראשוניים כלפי סין העממית, אך מאמצים אלו היו מוגבלים, קצרים ומעורפלים. אף שאיקדה תמך עקרונית בחיזוק הקשרים עם סין, הוא נצמד למבנה הדיפלומטי הקיים שהתבסס על בריתות עם ארצות הברית ועל תמיכה בטאיוואן. עמדה אמביוולנטית זו נוצלה על ידי גורמים אנטי-קומוניסטיים, בעיקר תומכי טאיוואן בתוך המפלגה הליברלית-דמוקרטית. אירוע מפתח בתקופת איקדה היה פרשת צ'או הונג-צ'ינג – עריק מסין העממית שהוסגר חזרה לסין על ידי הרשויות היפניות, על אף מחאות טאיוואן. הסגרה זו עוררה משבר דיפלומטי עם סין הלאומנית, הפכה לסמל במדיניות החוץ היפנית, וחשפה את הקושי באיזון שבין מחויבות לסטטוס קוו לבין פתיחות כלפי סין הקומוניסטית. ב-1964 פרסומה של "איגרת יושידה", שנחשבה לעמדה רשמית של יפן נגד סין הקומוניסטית, ופגעה קשות ביחסי הסחר עמה. הביקור של שר החוץ אוהירה בטאיוואן העמיק עוד יותר את המתח, במיוחד על רקע הניסוי הגרעיני הראשון של סין באותה שנה.

בעת הקמת ממשלת סאטו בנובמבר 1964, הסינים קיוו לשיפור היחסים, אך תקוותיהם נכזבו במהרה. יפן מנעה את ביקור ראש עיריית בייג'ינג, דחתה עסקת ייצוא עם סין, וחידשה את ההתייחסות לאיגרת יושידה. כל אלו נתפסו בבייג'ינג כאות לעוינות מתמשכת. סאטו נתפס כממשיך דרכו של אחיו, נובוסוקה קישי, שנחשב אף הוא לעוין את הממשל בבייג'ינג. ב-1965 חתמה ממשלת סאטו על הסכם הלוואה עם טאיוואן, וחיזקה את קשריה עם וושינגטון. פרוץ "מהפכת התרבות" ב-1966 והכאוס שגררה בסין איפשרו ליפן להצדיק את המשך הנתק עמה. ביקור סאטו בארצות הברית והצהרתו המשותפת עם ניקסון על תמיכה בטאיוואן חיזקו את הריחוק בין טוקיו לבייג'ינג. על אף ניסיונות פיוס מצד גורמים לא-ממשלתיים ביפן, הממשלה המשיכה בתמיכתה בטאיוואן ובהתנגדותה להכרה ברפובליקה העממית של סין. יפן אף ניסתה למנוע את קבלתה לאו"ם של הרפובליקה העממית של סין ב-1971, אך נכשלה, ודימויה הדיפלומטי נפגע באופן ניכר. בעקבות פרישת סאטו ב-1972 ועליית ממשלה חדשה, חל מפנה במדיניות החוץ היפנית, מה שסימן את תחילתו של עידן חדש ביחסי יפן–סין. רק אז נפתח פתח לפיוס מדיני ולבניית קשרים דיפלומטיים עם סין העממית.

ממשלת האיאטו איקדה ניסתה לקדם גישוש דיפלומטי כלפי סין, אך מאמצים אלו היו מוגבלים ונמשכו זמן קצר בלבד. בכירים במפלגה הליברלית-דמוקרטית היו מוכנים להתקדם רק אם יחול שינוי יסודי במבנה הדיפלומטי שלאחר מלחמת העולם השנייה, שהתבסס על בריתות עם ארצות הברית והסכמים שלא כללו את סין העממית. גישתו של ראש הממשלה איקדה הייתה מעורפלת – הוא תמך בקשרים עם סין מטעמים פוליטיים, מוסריים וכלכליים, אך גם נצמד למבנה הדיפלומטי הקיים. עמדה זו נוצלה על ידי גורמים אנטי-קומוניסטיים ותומכי טאיוואן. מקרה בולט היה פרשת צ'או הונג-צ'ינג, שערק מסין העממית אך הוסגר חזרה על ידי הרשויות היפניות, למרות מחאות טאיוואן. הפרשה הובילה למשבר דיפלומטי בין יפן לסין הלאומנית, והאירוע הפך לסמל לביקורת על מדיניות יפן כלפי סין הקומוניסטית.

ב-1964 התחזקה התמיכה היפנית בטאיוואן עם פרסום "איגרת יושידה", לפיה לממשלת יפן אין כל כוונה להעניק לסין תנאי תשלומים דחויים. על אף שהייתה איגרת פרטית היא נחשבה להצהרה רשמית, ופגעה קשות ביחסי הסחר עם סין העממית. על רקע זאת, ביקור שר החוץ אוהירה בטאיוואן ביוני העמיק את המתח, שגבר ממילא עם הניסוי הגרעיני הראשון של סין ב-16 באוקטובר 1964.

עם הקמת ממשלת סאטו בנובמבר 1964, קיוו הסינים לשיפור ביחסים, במיוחד לאחר שראש הממשלה החדש הביע עניין במדיניות בונה כלפי סין. אולם תקוות אלו נכזבו במהרה בעקבות סירוב יפן לאשר כניסת ראש עיריית בייג'ינג, וסירבה לעסקת ייצוא גדולה, לצד חידוש ההתייחסות לאיגרת יושידה – מהלך שנתפס בבייג'ינג כסימן לעוינות מדינית מתמשכת מצד טוקיו. התהלותו של סוטו השוותה לו זו של אחיו ראש הממשלה נוֹבּוּסוּקֶה קִישִי במאי 1958. באפריל 1965, ממשלת יפן חתמה על הסכם עם ממשלת טאיוואן בדבר מתן הלוואה של 150 מיליון דולר לפריסה של חמש שנים. "מהפכת התרבות" שפרצה בסין ב-1966 באמצעות "המשמרות האדומים" צמצמה את פעילותה הדיפלומטית והשפיעה לרעה על יחסיה עם יפן. ממשלת סאטו ביפן ניצלה את האנרכיה בסין כדי להצדיק את המשך הנתק, ואף חיזקה את קשריה עם טאיוואן וארצות הברית. ביקורו של סאטו בארצות הברית והצהרתו המשותפת עם ניקסון שכללה תמיכה בטאיוואן, לצד הסכם השבת אוקינאווה ליפן, עוררו גינוי סיני חריף והובילו להסלמה נוספת ביחסים.

למרות שינויים בזירה הבין-לאומית, ממשלת סאטו המשיכה לתמוך בסין הלאומנית (טאיוואן), והתנגדה להכרה ברפובליקה העממית של סין. סין מחתה על שיתוף הפעולה הביטחוני בין יפן לארצות הברית והזהירה מפני תחייה של המיליטריזם היפני. בעוד מדינות רבות החלו להתקרב לסין העממית, יפן נותרה מאחור, אף על פי שגורמים לא-ממשלתיים כמו מפלגת קומייטו וליגת חברי הדיאט פעלו לגישור. במהלך ביקורים אלה נחתמה הצהרה משותפת שהכירה במדיניות "סין האחת" ודחתה את חוקיות "הסכם טאיפיי" עם טאיוואן. למרות צעדים אלה, הממשלה היפנית המשיכה להחזיק בעמדה נוקשה ולא שינתה את מדיניותה כלפי סין. יפן אף ניסתה למנוע את קבלתה של סין לאו"ם ב-1971, אך נכשלה, ודימויה הדיפלומטי נפגע. בעקבות זאת נפער חוסר אמון בין הממשלות, וסין סירבה לקיים מגעים עם ממשלת סאטו. רק לאחר פרישת סאטו והקמת ממשלה חדשה ב-1972, נפתח פרק חדש ביחסי יפן–סין.

### התקרבות זהירה
בסוף שנות ה-60, הפיצול הסיני-סובייטי גרם לסין להרגיש מבודדת בזירה הבינלאומית. כדי להתמודד עם איום אפשרי מצד ברית המועצות, החלה סין לחפש שותפים חדשים. יפן, מדינה שכנה בעלת עוצמה כלכלית, נתפסה כאופציה אסטרטגית לשיפור הקשרים. אולם, בין 1969 ל-1970 היחסים עם ממשלת סאטו התדרדרו. הסיבות כללו את קרבת יפן לארצות הברית, עמדות נוקשות כלפי טאיוואן, וחשש סיני מפני התחזקות הקשרים הביטחוניים בין יפן לארצות הברית. במקביל, סין התחילה לפתוח ערוצים דיפלומטיים חדשים עם המערב, כולל כינון יחסים דיפלומטיים עם קנדה ואיטליה, והחלה תהליך של לגיטימציה בינלאומית. הצעד המשמעותי ביותר היה כשהעצרת הכללית של האו"ם אימצה את החלטה 2758 שהכירה ברפובליקה העממית של סין כנציגתה הלגיטימית של סין באו"ם, וסילקה את הרפובליקה הסינית של טאיוואן. הכרזת "דוקטרינת גואם" של ניקסון ביולי 1971 אותתה על שינוי במדיניות האמריקאית כלפי מזרח אסיה, מה שהתפרש גם כפתיחת פתח להתקרבות לסין. הביקור החשאי של קיסינג'ר ואחריו ביקורו של ניקסון ב-1972 סימנו מהפך במדיניות האמריקאית – התקרבות לסין כדי לאזן את ברית המועצות. כל ההתפתחויות הללו השפיעו ישירות על יפן, שחשה צורך להתאים את מדיניות החוץ שלה למציאות החדשה. ארצות הברית, שהובילה את יפן למדיניות נוקשה כלפי סין במסגרת המלחמה הקרה, החלה לכונן עמה קשרים ממשלתיים מעל ראשה" של יפן. ממשלת סאטו הייתה כבולה במסגרת הסכם השלום עם טאיוואן, עליהם חתמה בלחץ אמריקאי, ולכן התקשתה לשנות את מדיניותה כלפי סין. אולם התקרבות סין לארצות הברית החלישה את בלעדיות הקשר היפני-אמריקאי באזור, והבהירה ליפן שהיא צריכה לשקול מחדש את יחסיה עם בייג'ינג, מה שתרם להתקדמות ההדרגתית ביחסים הדיפלומטיים בין סין ליפן.

### נורמליזציה
[250px|ממוזער|ניקסון משתמש ב[מקלות אכילה עם ראש הממשלה הסיני ג'ואו אנלאי (1972). ביקור ניקסון בסין סלל את הדרך לחידוש היחסים בין סין ליפן]] עם הקמת ממשלה היפנית חדשה באמצע 1972, נערך ביקור היסטורי של ראש ממשלת יפן טאקהרה קאקואה בסין, ובמסגרתו נחתם הכרזת סין–יפן שהסדירה את היחסים בין שתי המדינות והניחה את היסודות לכינון יחסים דיפלומטיים רשמיים בין שתי המדינות. זאת לאחר ההתקרבות האמריקאית על רקע סכסוך הגבולות הסיני-סובייטי, שהגיע לשיאה בתחילת 1972 עם ביקור ניקסון בסין. הקרקע הייתה מוכנה, ובספטמבר 1972 התקיים המפגש ההיסטורי בין ראש ממשלת יפן, קקואיי טנאקה, לבין המנהיגים הסיניים מאו דזה-דונג וג'ואו אנלאי. הפגישה הובילה לחתימה על הצהרה משותפת  ולכינון יחסים דיפלומטיים מלאים בין שתי המדינות. יפן ניתקה את יחסיה הרשמיים עם הרפובליקה הסינית בטייוואן, והכירה בממשלה בבייג'ינג כממשל הלגיטימי של סין. יפן הצהירה שהיא מודעת לאחריותה לנזק העצום שנגרם לעם הסיני במלחמת העולם השנייה. בתמורה סין ויתרה על דרישתה לפיצויי מלחמה מיפן.אף שלא סוכם על פיצויים ישירים לסין, יפן התחייבה להעניק סיוע כלכלי ופיתוחי נרחב – מה שנתפס בפועל כ"פיצוי מרומז" על תקופת הכיבוש. בכך נפתח עידן חדש ביחסי סין–יפן. יפן הצהירה שהיא מודעת לאחריותה לנזק העצום שנגרם לעם הסיני במלחמת העולם השנייה. בתמורה סין ויתרה על דרישתה לפיצויי מלחמה מיפן.

ב-5 בפברואר 1973, סין ויפן הסכימו לשוב ולחדש את קשריהן הדיפלומטיים. לאחר מלחמת יום הכיפורים ב-1973 פרץ משבר האנרגיה העולמי, ומחירי הנפט זינקו בצורה חדה ברחבי העולם. בין המדינות המתועשות, יפן הייתה המוכה ביותר ממשבר הנפט, שנוצר משום שצרכיה סופקו לחלוטין באמצעות ייבוא. בשל כך רכשה יפן כמויות גדולות של נפט סיני. סין גם קיבלה הלוואות מגובות סחורות מיפן לצורך בניית שדה הנפט דאצ'ינג, עליהן שילמה באמצעות נפט. בשנת 1973 גדל הסחר בין המדינות ב-83% לעומת השנתיים שלפני. במאי 1974, החל המשא ומתן הרשמי על הסכם שלום, אך המגעים הופסקו בספטמבר 1975 לאחר שסין דרשה לכלול בהסכם את סעיף "ההתנגדות להגמוניה" המופנה נגד ברית המועצות. יפן דחתה זאת מכיוון שלא רצתה להיכנס למחלוקות הדיפלומטיות בין סין לברית המועצות.

רק באוגוסט 1978 נחתם בבייג'ינג הסכם השלום והידידות בין יפן לרפובליקה העממית של סין . הסכם אשר זכה להתנגדות חריפה של ברית המועצות. דנג שיאופינג, שהפך לדמות המובילה בסין לאחר מותו של מאו דזה-דונג, ביקר ביפן כבר ב-23 באוקטובר 1978. בעת הזו החלה תקופה קצרה של ליברליזציה בסין, שנודעה כ"האביב של בייג'ינג". דנג שיאופינג הוביל שורת רפורמות כלכליות במסגרת "מדיניות הדלת הפתוחה", ובמיוחד לאחר הדחת "כנופיית הארבעה". רפורמות אלו פתחו את הכלכלה הסינית להשקעות זרות ול"כלכלת שוק" חלקית, תוך שימור השליטה ריכוזית הכוח של המפלגה הקומוניסטית. צעדים אלו הובילו להפיכתה של סין למוקד עולמי של תעשייה וייצוא. במסגרת מגמה זו, חלה התקרבות מחודשת בין סין ליפן, שהתבטאה בהעמקת קשרי הסחר, שיתופי פעולה טכנולוגיים והשקעות יפניות נרחבות בתעשייה הסינית המתפתחת.ממוזער|נפח המענקים והאשראי שהעניקה ממשלת יפן לסין בין השנים 1979–2009

בזכות הנורמליזציה היקף הסחר נסק מעלה. באותה שנה נחתם הסכם סחר לעשר שנים, בו התחייבה יפן לתוכנית יבוא-יצוא ארוכת טווח עם סין. התוכנית דרשה מידת תיאום במגזר הפרטי – שהיה יוצא דופן לכלכלת שוק. הוא התאפשר הודות לשימוש נרחב במימון מבנק הייצוא-יבוא של יפן . בנוסף, סין החליטה לאפשר קבלת סיוע זר, ויפן הפכה מיד לתורמת העיקרית. סיוע הפיתוח הרשמי של יפן  לסין, אשר החל בשנת 1979 באמצעות הסוכנות לשיתוף פעולה בין-לאומי של יפן , הפך לאחד מעמודי התווך המרכזיים של הקשרים הכלכליים בין המדינות. עיקר הסיוע היה במענקים ובסדרת הלוואות ארוכות טווח בריבית נמוכה, שלעיתים נחשבות לפיצויים. לאחר הסכם פלאזה ב-1985, כאשר עלה באופן משמעותי ערך המטבע היפני, ין, חברות יפניות מיהרו להקים מרכזי ייצור בסין.

במהלך שנות ה-80, יפן הפכה לאחת השותפות הכלכליות הגדולות של סין, לאחר שזו פתחה את שעריה לכלכלה העולמית. המזכיר הכללי של המפלגה הקומוניסטית של סין, הו יאו באנג, ביקר ביפן בנובמבר 1983, וראש ממשלת יפן, יסוהירו נקסונה, ביקר בסין במרץ 1984. יפן תרמה להעברת טכנולוגיות מודרניות לסין, במיוחד בתחומי התעשייה והאנרגיה. סין ויפן גם חלקו חשש משותף בנוגע לכוח הצבאי של ברית המועצות. שתי המדינות גינו את הפלישה הסובייטית לאפגניסטן ואת הכיבוש הווייטנאמי בקמבודיה  בשנת 1979. שיתוף האינטרסים בלט גם בטיפול בסוגיית קוריאה, וראש הממשלה הסיני חואה גוופנג הבטיח לראש ממשלת יפן מסיושי אוהירה כי קוריאה הצפונית לא תפלוש לדרום קוריאה, והבטחות דומות ניתנו על ידי יורשיו.

### אירועי כיכר טיין-אן-מן
[ממוזער|"[המורד האלמוני" סמל הפגנה בכיכר טיין-אן-מן]]
בשנת 1989, שפיכות הדמים באירועי כיכר טיין-אן-מן הייתה בעלת השפעה שלילית על פעילות הכלכלית והדינמיקה בין שתי המדינות. יפן גינתה את הדיכוי האלים של ההפגנות ויישרה קו עם הסנקציות הדיפלומטיות שהובילה הקהילה הבינלאומית, כולל הקפאה זמנית של הלוואות הסיוע לסין. האירועים העמיקו את הדילמה היפנית בין ביקורת מוסרית על הפרת זכויות האדם לבין האינטרס בשיתוף פעולה מדיני וכלכלי. ממשלת יפן הביעה דאגה עמוקה לגבי השימוש בכוח נגד מפגינים שקראו לרפורמות דמוקרטיות. אולם סין הייתה שוק חשוב ליצוא היפני, ויפן הייתה המדינה הראשונה ב-G7 להסיר את הסנקציות.

כבר ב-1990 החלה יפן לחדש בהדרגה את קשריה עם בייג'ינג, מתוך שיקולים אסטרטגיים וכלכליים ובראשם הרצון לשמר את השפעתה באזור ולהפיק תועלת מהפוטנציאל הכלכלי העצום של סין. במקביל, דעת הקהל היפנית הפכה חשדנית יותר כלפי סין, תפסה אותה כמשטר רודני ותרמה לירידה בתמיכה הציבורית בהעמקת היחסים עמה – מגמה שהחריפה במאה ה-21. מבחינת סין, יפן מילאה תפקיד משמעותי בשבירת הבידוד הבינלאומי, והדבר הוביל את בייג'ינג לנקוט, לפחות זמנית, במדיניות חוץ זהירה יותר כלפי טוקיו. למרות הלחץ הפוליטי ביפן, היחסים הכלכליים בין שתי המדינות המשיכו להתפתח תוך זמן קצר יחסית.

### סוף המלחמה הקרה
הכלכלה הסינית צמחה במהירות והפוטנציאל של השוק הסיני הענק משך תשומת לב רבה, לא רק מצד חברות יפניות אלא גם מצד חברות מכל העולם. כלכלת יפן, מצד שני, הייתה במצב של קיפאון במהלך שנות ה-90. שיא היחסים החיוביים בין יפן לסין התרחש בביקור קיסר יפן בסין ב-1992. השינוי באיזון בין השניים משתקף גם בתחומים אחרים, כמו ביקורו של נשיא ארצות הברית ביל קלינטון ישירות לבייג'ינג, תוך שהוא מדלג על עצירה בטוקיו. קלינטון התמקד בגידול במעמדה של סין בזירה הבין-לאומית, מה שהתקבל ביפן כמעין "השפלה" דיפלומטית מצד ארצות הברית. מאז שנות התשעים נשיאי ארצות הברית, נעו בין יחסי שותפות לתחרות מול סין, ובהתאמה החלישו או חיזקו את יחסיהם עם יפן.

באוגוסט 1995 ראש הממשלה טומיאיצ'י מוריאמה פרסם את "הצהרת מוריאמה" בה הביע "התנצלות כנה מעומק הלב" על הכיבוש הקולוניאלי ו"התוקפנות מצד יפן". הצהרות מעין אלה שיקפו תיקון בעמדת יפן כלפי עברה, אך עורר תגובת נגד מצד כוחות שמרניים. במקביל, סין תחת ג'יאנג דזה-מין, קידמה חינוך פטריוטי שנועד למנוע הישנות של אירועי כיכר טיין-אן-מן. כתוצאה מכך, הצד הסיני – שנראה כמודאג מאוד מהתנהלות יפנית המעורפלת בנוגע לאחריותה למלחמה – נקט דרישות תקיפות יותר מיפן. כך, יחסי יפן–סין נכנסו למעגל קסמים שלילי, שבו הביקורת הסינית על תפיסת ההיסטוריה של יפן עוררה תגובת נגד יפנית כלפי עצם הביקורת. לכך נוספו חששות ביטחוניים מהתחזקות סין שהחריפו את המתח, והובילו לשחיקה ביחסים.

ב-1998 ביקר נשיא סין ג'יאנג דזה-מין ביקור היסטורי ביפן הביקור הראשון שערך אי פעם ראש מדינת סין ביפן. מטרת הביקור הייתה לקדם מסמך משותף עתידי שיכוון את יחסי סין–יפן במאה ה-21. אולם הביקור המדיני נחשב לכישלון דיפלומטי, מכיוון שלא הצליחו להגיע להסכמות בנושאים הנוגעים להיסטוריה, סוגיית טאיוואן והצטרפות יפן כחברה קבועה במועצת הביטחון של האו"ם. במיוחד בלטה דרישתה של סין להתנצלות בכתב על פשעי המלחמה של יפן, לה יפן סירבה. הביקור סימן קיפאון ביחסים, והבליט את הפער בזיכרון ההיסטורי בין הצדדים.

### מערכת היחסים הדואלית
[ממוזער|[ראש ממשלת יפן פומיו קישידה נפגש עם המזכיר הכללי של המפלגה הקומוניסטית הסינית שי ג'ינפינג בשנת 2023|250x250 פיקסלים]]
[250x250px|ממוזער|גן הידידות של סין ויפן  ב[גיפו הוא סמל לרעות בין העמים. בשנת 1962, עשר שנים לפני כינון היחסים בין המדינות, החליפו ראשי הערים גיפו ביפן והאנגג'ואו בסין לוחות ידידות, שהוצבו בפארקים המוקדשים לכך.]]
החל משנות ה־90, הכלכלה הסינית צמחה במהירות והפכה לשחקנית מרכזית בכלכלה העולמית, במיוחד לאחר הצטרפותה לארגון הסחר העולמי בשנת 2001. יפן תמכה בהצטרפותה, כחלק ממדיניות רחבה שנועדה לעודד את סין לכבד כללים בינלאומיים ולהפוך לשחקן אחראי בזירה העולמית. יפן, שהייתה כבר מעצמה כלכלית, מצאה את עצמה מתמודדת עם תחרות, כמו גם תלות גוברת בסין. היחסים הכלכליים העמיקו, אך נותרו מורכבים על רקע מתחים פוליטיים והיסטוריים. במהלך כהונת ראש ממשלת יפן ג'וניצ'ירו קואיזומי (2001–2006), חלה התקרבות כלכלית בין המדינות, אך במקביל התחדדו המחלוקות הפוליטיות, במיוחד בשל ביקוריו השנויים במחלוקת של קואיזומי במקדש יסוקוני. ביקורים אלו הובילו למשבר דיפלומטי ולהפסקת הפסגות בין המנהיגים. סין התנתה את המשך הפגישות בהפסקת הביקורים במקדש. המתיחות החריפה עוד יותר ב-2005 עם הפגנות אנטי-יפניות בסין, על רקע התנגדות סינית להצטרפות יפן כחברה קבועה במועצת הביטחון של האו"ם. בסיכומו של דבר, חרף ההתפתחויות החיוביות בתחום הכלכלה, נכונות קואיזומי לתמוך בהובלה סינית של תהליכים אזוריים, בתקופתו העמיק השסע הפוליטי והציבורי בין המדינות. הירידה באמון ההדדי ובתחושת הקרבה בין העמים הפכה לגורם מבני שמנע את שיקום היחסים, והגבילה את יכולת ההנהגה להניע תהליך של פיוס אזורי.

בין סין ליפן התפתחה מערכת יחסים המאופיינת בתלות כלכלית הדוקה מחד, ובמתח פוליטי-אסטרטגי גובר מאידך. תחת נשיא סין שי ג'ינפינג וראש ממשלת יפן שינזו אבה, התקיימו מספר פגישות במטרה לפתח מערכת יחסים לבבית, במיוחד הודות לעסקאות דו-צדדיות רבות, אך יציבות קשרים אלו תלויה על בלימה. לפי סין, המתיחות נובעת מהיעדר הכרה יפנית בעברה האלים במהלך מלחמת העולם השנייה, בעוד שיפן מאשימה את סין בהתרחבות צבא השחרור העממי ובפעולות התקפיות. הערות רוויזיוניסטיות מצד עובדי ציבור יפניים, ומחלוקות היסטוריות בנוגע לטבח ננקינג החריפו את המצב. מינויו של שינזו אבה לראש ממשלת יפן בשנת 2006 הביא לשיפור, וב-2010 פורסם דו"ח משותף שסיכם את ההסכמה בנוגע לזוועות מלחמת העולם השנייה.

בסופו של הדבר התחתה מערכת יחסים המאופינת בדואליות: שיתוף פעולה כלכלי מחד ותחרות ביטחונית מאידך. שתי המדינות הצהירו כי יפנו לפיתוח קשרים בריאים ויתמקדו ב"התחלה חדשה" ושיתוף פעולה בסחר עולמי, הפעילות הכלכלית באזור אסיה, הקמת מערכת תחבורה ימית ואווירית ענפה וחיזוק הקשרים במסגרת יוזמת החגורה והדרך. בשנת 2018 הצהירו שתי המדינות על מחויבות להעמיק את קשריהן ולחלוק קרקע משותפת במלחמת הסחר, עם הצהרת שינזו אבה כי "יחסי יפן–סין נעים בכיוון של שיפור משמעותי". אולם בתחילת העשור השני של המאה ה-21, היחסים הידרדרו בעקבות מגבלות יצוא שהטילה סין על יסודות נדירים. בנוסף, המחלוקות על איי סנקאקו הובילו להיתקלויות עוינות בים סין המזרחי, לרטוריקה חריפה ולמהומות אנטי-יפניות בסין.

ב-2010, סין עקפה את יפן והפכה לכלכלה השנייה בגודלה בעולם. תוך עשור התוצר הגולמי של סין גדל פי 4 מזה של יפן. בתחילת העשור השני של המאה ה-21, שיתוף הפעולה בין סין ויפן כמעט ועצר, בעקבות התגברות המתחים הפוליטיים. אולם הם השתפרו בעקבות מלחמת הסחר בין ארצות הברית לסין. השיפור יוחס ליחסים האישיים החזקים בין אבה לשי, ולמחלוקות הסחר של יפן עם ארצות הברית. אבה ייעץ לשי בנוגע למשא ומתן על סחר עם הנשיא דונלד טראמפ.

ב-2011, דובר משרד החוץ הסיני ביקר את הספר הלבן השנתי של ההגנה היפני על השימוש בתיאוריה של "איום סין". ב-2013, ב"ספר הלבן" שלה, יפן כינתה את הפעולות האחרונות של סין כ"לא תואמות לחוק הבין-לאומי". על פי סוכנות המשטרה הלאומית של יפן החל משנת 2019 קבוצת ההאקרים הממלכתית הסינית, "מיירורפייס", החלה במתקפות סייבר על מוסדות ממשלתיים ביפן.

היחסים בין סין ויפן עברו פיוס מסוים בזמן התפרצות מגפת הקורונה העולמית. ב-16 בינואר 2020, הודיעה יפן על המקרה הראשון של הידבקות בנגיף הקורונה בשטחה, תושב סיני שנחת בנמל התעופה טוקיו האנדה לאחר ביקור בווהאן – מוקד ההתפרצות הראשוני. במהלך המשבר ממשלת יפן שלחה סיוע לסין. אנשי ממשלה ציטטו שורה מתוך שיר עתיק שכתב קיסר יפני למנזר סיני, והדגיש את הסולידריות בין שני העמים: "גם אם אנו חיים במקומות שונים, אנו חיים תחת אותם שמיים", והופיעה על מסכות פנים אשר נשלחו כסיוע הומניטרי לסין. המגזר הפרטי ביפן תרם מעל 3 מיליון מסכות פנים וכ-6.3 מיליון דולר. יפן תרמה גם 1.24 מיליון מנות של חיסונים לטייוואן, מה שגונה על ידי הממשל הסיני.

ביולי 2022 נרצח שינזו אבה, ראש ממשלת יפן. הרוצח, טצויה ימאגאמי , הפך למושא להערצה בסין. בני הנוער בסין יצרו סרטונים לרשתות החברתיות, בו הם מתחפשים לימאגאמי ומשבחים אותו כגיבור.

ב-4 באוגוסט 2022, במהלך ביקורה בטייוואן של ננסי פלוסי, יו"ר בית הנבחרים האמריקאי, סין ביצעה התקפות רקטות מדויקות באוקיינוס סמוך לטייוואן, וחמש רקטות פגעו באזור הכלכלי הבלעדי של יפן. שר ההגנה היפני נובואו קישי מחה נגדן כ"איום חמור על ביטחונה הלאומי של יפן, ועל ביטחונם של אזרחי יפן". שנתיים מאוחר יותר, ביולי 2024, דיווחה התקשורת היפנית כי משחתת יפנית שטה למי סין, למרות אזהרות מכלי שיט סיניים. ב-26 באוגוסט 2024, מטוסי קרב מסין נכנסו באופן זמני למרחב האווירי של יפן, דבר שלא קרה בעבר. בדצמבר 2024, ממשלת יפן אישרה תקציב הגנה הכי גבוה בהיסטוריה.

## יחסים כלכליים
למרות החרפת המתיחות הפוליטית בין יפן לסין תחת ממשלת סאטו, שדבקה בתמיכתה בטאיוואן, הסחר בין המדינות המשיך להתקיים ואף צמח בהדרגה. הסכם הסחר "LT", שאיבד מחשיבותו, הוחלף בהסכמים זמניים שלוו בהצהרות פוליטיות נוקשות. במקביל, התחזק "הסחר הידידותי", והיקפי הסחר עלו משמעותית, למרות אירועים מעכבים כמו מהפכת התרבות והגבלות על אנשי עסקים ועיתונאים יפנים. במאי 1967 חשפה סין את "ארבעת העקרונות" של ג'ואו אנלאי, שהדגישו קו נוקשה נגד תאגידים יפניים המעורבים בטאיוואן, אשר לא הורשו להשתתף בסחר עם סין. עם פקיעת הסכם הסחר "LT" בסוף אותה שנה, נחתם במרץ 1968 הסכם זמני, שהתחדש מדי שנה בצירוף הצהרה פוליטית תקיפה מצד סין. הסחר בין יפן לסין צמח פי 4.5 בין השנים 1963 -1966. בזמן "מהפכת התרבות" חלה האטה זמנית בעקבות מספר תקריות דיפלומטיות, אך הסחר התאושש במהרה והגיע ל-822 מיליון דולר ב-1970. ההסכם הזמני הוארך גם ב-1971 עם הצהרה תקיפה נוספת. לצד זאת, המגזר העסקי היפני פעל לשיפור היחסים, עם ביקורים של משלחות אזוריות ונציגים מקומיים. בעקבות התקדמות זו, הוארך ההסכם הזמני לשנת 1972 עוד לפני תום 1971 – לראשונה מאז 1968 – בליווי הצהרה פוליטית מתונה יחסית, והסחר הגיע לשיא של 899 מיליון דולר ב-1971.

היחסים הכלכליים בין יפן וסין עברו שינויים משמעותיים מאז נרמול היחסים הדיפלומטיים ב-1972. עם השנים, התפתח קשר כלכלי הדוק שהפך לאחד העמודים המרכזיים במערכת הכלכלית הבינלאומית. שתי המדינות הן ענקיות כלכליות באסיה, והאינטראקציה ביניהן משפיעה באופן משמעותי על הכלכלה העולמית. סין ויפן הן שותפות סחר מרכזיות זו לזו. סין היא שוק יעד גדול ליצוא היפני, בעיקר בתחומי הרכב, האלקטרוניקה והציוד התעשייתי. מצד שני, יפן היא מקור חשוב לחומרי גלם ומוצרים תעשייתיים עבור סין. שתי המדינות משקיעות זו בזו בהיקפים גדולים. חברות יפניות השקיעו רבות במפעלים ובפרויקטים בסין, בעוד שחברות סיניות מרחיבות את פעילותן ביפן. בראשית העשור השני של המאה העשרים ואחת, סין החליפה את יפן כמעצמה הכלכלית הגדולה ביותר באסיה. הכלכלות של סין ושל יפן הן בהתאמה הכלכלות השנייה והשלישית בעולם לפי תוצר מקומי גולמי נומינלי. כמו כן, הכלכלות של סין ושל יפן הן בהתאמה הכלכלות הראשונה והרביעית בגודלן בעולם בהתבסס על שוי כוח הקנייה. הסחר בין סין ליפן גדל ל-266.4 מיליארד דולר, עלייה של 12.5% ב-2007, מה שהפך אותן לשותפות סחר מובילות. סין הייתה גם היעד הגדול ביותר ליצוא היפני בשנת 2009.

מאז הליך הנורמליזציה בשנת 1972 ועד היום נרשמה תלות כלכלית הדדית עזה בין המדינות. סין היא היעד העיקרי להשקעות תעשייתיות יפניות, ויפן היא השותפה הכלכלית הגדולה ביותר של סין. בשנות ה-70 וה-80, יפן העבירה לסין טכנולוגיה והשקעות לתמיכה בצמיחה הכלכלית שלה, ובשנות ה-90, לאחר האירועים בטיאנמן ב-1989, נמשך שיתוף הפעולה הכלכלי, אף על פי שיחסי הסחר הושפעו מהמתחים הפוליטיים. בשנת 2001, יפן הפכה לאחד מהמשקיעים הגדולים ביותר בסין, עם התמקדות בתחומים כמו תעשיית הרכב, אלקטרוניקה, וייצור טכנולוגי. בראשית שנות האלפיים, סין הייתה הכלכלה השביעית בגודלה בעולם, מה שהווה אתגר ליפן, שהייתה אז "מעצמת על כלכלית" בעלת נתח של 65% מהתמ"ג של האזור. אולם, הכלכלה היפנית נכנסה למיתון, בעוד שהכלכלה הסינית המשיכה להתפתח בקצב מואץ. בעשור האחרון, לאור העלייה בהשפעתה של סין בכלכלה העולמית, עברו היחסים הכלכליים תקופה של חידוש ושגשוג, עם גידול משמעותי במסחר ובשיתוף פעולה טכנולוגי.

בשנת 2007 הפכה סין לשותפת הסחר הגדולה ביותר של יפן – תוך עקיפת ארצות הברית.

במאה ה-21 שיתפו יפן וסין פעולה במיזמים אזוריים, כמו השותפות הכלכלית האזורית המקיפה, אותו אשררו שתי המדינות, יחד עם עשר מדינות איגוד דרום-מזרח אסיה, וכן קוריאה הדרומית, אוסטרליה וניו זילנד. בסוף מרץ 2023 הודיע משרד המסחר והתעשייה היפני על מגבלות ייצוא של ציוד לייצור שבבים לסין. בשנת 2022 ייצאה סין 3.11 מיליון כלי רכב חדשים, זינוק של 211% בתעשיית הרכב הסינית תוך שנתיים בלבד. בשנת 2024 עקפה את המתחרה היפנית והפכה ליצואנית הרכב המובילה בעולם.

מאז הפתיחה הכלכלית לעולם ב-1979, כלכלת סין צמחה ביותר מ-10% בשנה. באותה שנה החל להינתן לה סיוע ממשלתי מצד יפן. הסיוע היפני מילא תפקיד חשוב ביחסי יפן-סין ותרם לפיתוח תשתיות, שיפור איכות הסביבה, בריאות ופיתוח משאבי אנוש. יפן סייעה בפרויקטים גדולים כמו מסילת הברזל של רכבת בייג'ינג-צ'ינהואנגדאו, קווי מטרו בבייג'ינג, ושדה התעופה פודונג בשנגחאי, אשר ייעלו את תשתיות התחבורה בסין. שינויים במדיניות הסיוע של יפן מאוחר בשנות ה-90 לכיוון גישה יותר אסטרטגית ותוכנית ההלוואות הופסקה עם אולימפיאדת בייג'ינג ב-2008. רמת התלות הכלכלית הגבוהה בין שתי המדינות היא, עבור רבים, גם גורם להיעדר קונפליקטים צבאיים בניהן, על אף שהיא גם מקור למתחים. למרות השותפות המדינות בו־זמנית מתחרות זו בזו בתחומים אסטרטגיים, למשל בהגנת טכנולוגיה ותקשורת. לדוגמה, יפן צמצמה את השימוש בתשתיות סיניות כמו "וואווי" מתוך חשש לפריצות אבטחה.

### תיירות
תיירות נתפסת ככלי מרכזי לחיזוק ההבנה ההדדית והקשרים בין העמים, כחלק מתהליך ארוך טווח לשיפור היחסים בין שתי המדינות. גם סין וגם יפן נוקטות צעדים לשיפור תשתיות התיירות, כמו תשלומים בנייד והזמנת כרטיסים, ומקדמות הסכמים לשיתוף פעולה תיירותי במסגרת מנגנונים דיפלומטיים. שתי הממשלות מעודדות חילופי תרבות ותיירות כאמצעי "עוצמה רכה" להשגת יציבות ביחסים. מאז 30 בנובמבר 2024 סין יישמה מדיניות פטור מוויזה על מחזיקי דרכון יפני, ומאפשרת שהות של עד 30 יום למגוון מטרות. יפן השיבה במחווה דומה בדצמבר, כולל ויזות מרובות כניסות לתקופה של 10 שנים. שנגחאי נחשבת ליעד תיירותי מבוקש, אולם מוצעים גם טיולים אזוריים כמו "סיורי פנדה" למערב סין וטיולים עונתיים להרים ולשמורות טבע.

במהלך העשורים האחרונים יפן אימצה מדיניות של "דיפלומטיית תיירות", תוך שהיא משתמשת בתיירות ככלי לשיפור תדמיתה הבינלאומית. צעדים אלו כוללים הקלות בהנפקת ויזות לתיירים מסין, שדרוג תשתיות תיירותיות והקצאת משאבים לאומיים לקידום תיירות נכנסת. יפן מקדמת יוזמות ממשלתיות לקידום תיירות נכנסת, בניהן רפורמות בוויזות למדינות מזרח אסיה, כולל סין. היא משתמשת בתיירות לשיפור הדימוי הלאומי של יפן, ונענית לאתגרים כמו חלוקה לא שוויונית של תיירות בין אזורים ונזק סביבתי במוקדים התיירות ההמוניים. מאז תחילת המאה ה־21 חלה עלייה משמעותית בהיקפי התיירות בין סין ליפן, תוך התמקדות גוברת בתיירות תרבותית והיסטורית. תיירים סינים מהווים אחד מקהלי היעד המרכזיים של יפן, והם נמשכים בעיקר לערים היסטוריות כמו נארה, קיוטו ואוסקה. מחקר גאוגרפי מקיף שניתח 888 מסלולים של תיירים סינים מצא כי דפוסי התנועה שלהם בתוך יפן מתאפיינים במבנה רשת מרובה־מרכזים, עם מוקדים אזוריים בולטים כגון קנטו, צ'ובו וקינקי. מחקרים הראו שתיירים סינים נוטים להיות צעירים, בעלי השכלה גבוהה, ומעדיפים לתכנן טיולים בעצמם ולהתאימם באופן אישי. הם מגלים עניין רב בתיירות תרבותית והיסטורית יותר מאשר בקניות, בניגוד לדימוי הרווח. הבדלים בין־תרבותיים באים לידי ביטוי גם בהעדפות שירות. מחקר השוואתי העלה כי תיירים סינים מדגישים את איכות החדרים והמתקנים, בעוד שתיירים מערביים מעריכים יותר את איכות השירות האנושי. היחסים הפוליטיים בין סין ליפן משפיעים ישירות על נפחי התיירות. תקופות של מתיחות מדינית הובילו לירידה ניכרת במספר התיירים הסינים המבקרים ביפן. עם זאת, ההשפעה ההפוכה – של התיירות על הפוליטיקה – מוגבלת מאוד.

### הסכמי סחר
[250px|ממוזער|פגישת מנהיגי [השותפות הכלכלית האזורית המקיפה (2017)]]
השותפות הטראנס-פסיפית הייתה יוזמה אמריקנית שנועדה ליצור הסכם סחר חופשי מתקדם בין 12 מדינות משני עברי האוקיינוס השקט. יפן הצטרפה להסכם בשנת 2013, מתוך כוונה לחזק את קשריה הכלכליים עם מדינות אסיה ואמריקה, וכן לצמצם את השפעתה הגוברת של סין באזור. סין, לעומת זאת, לא הייתה חלק מההסכם, וראתה ביוזמה זו איום אסטרטגי, מאחר שההסכם כלל סטנדרטים מחמירים בתחום העבודה, איכות הסביבה, זכויות קניין רוחני ופעילות ממשלתית – תחומים שבהם סין מתקשה לעמוד בתנאים מערביים. באופן כללי ההסכם נתפס בסין ככלי אמריקני לבלימת השפעתה באזור האינדו-פסיפי. לאחר שארצות הברית פרשה מההסכם בשנת 2017 תחת ממשל טראמפ, נחתם ההסכם מחדש ללא ארצות הברית במסגרת "הסכם מקיף ומתקדם לשותפות טרנס-פסיפית" () בשנת 2018, כשיפן נחשבה למובילה הבולטת בהחייאת ההסכם. יפן רואה בו דרך לקדם סטנדרטים כלכליים חושבים, להרחיב את גישתה לשווקים חשובים ולמנוע דומיננטיות סינית אזורית. סין, שתחילה התנגדה להסכם, הגישה בקשה רשמית להצטרף אליו בשנת 2021, כחלק ממאמציה להרחיב את השפעתה הכלכלית ולהתמודד עם יוזמות בהובלת יפן וארצות הברית. עם זאת, יפן נותרה מסויגת מהצטרפות סין, בין היתר בשל החשש מחוסר עמידה סיני בכללים המחמירים שלו. בשל כך, קידמה סין את השותפות הכלכלית האזורית המקיפה – הסכם הסחר הגדול בעולם, שנחתם ב־2020 בין 15 מדינות באוקיינוס השקט, לרבות איגוד מדינות דרום-מזרח אסיה. בניגוד ליוזמות הקודמות, הסכם זה מציב סטנדרטים רגולטוריים נמוכים יותר, ומתמקד בהפחתת מכסים ובהקלת סחר אזורי. זהו הוא הסכם הסחר הראשון הכולל הן את סין והן את יפן, ומהווה הישג אסטרטגי לשתי המדינות. יפן רואה בו דרך לשלב את סין במסגרת כללים מוסכמים ולשמר קשרים כלכליים עם שכנותיה, ואילו סין רואה בו אמצעי לחיזוק מעמדה האזורי וליצירת מרחב כלכלי בו היא שחקן דומיננטי.

### שיתוף פעולה מדעי וטכנולוגי
[ממוזער|ג'יפ [לקסוס|לקסוס RX450h יפני, עליו מותקנת טכנולוגיות נהיגה אוטונומית מבית "Pony.ai" הסינית]]
ממוזער|250x250 פיקסלים|הרובוטים היפנים של "FANUC" מיוצרים במפעלים סיניים
סין ויפן הן מעצמות כלכליות ומדעיות מרכזיות באסיה ובעולם. קרבתן הגאוגרפית, הקשרים התרבותיים ביניהן והמבנה התעשייתי הדומה תורמים לקיומם של שיתופי פעולה הדוקים בתחומי מדע וטכנולוגיה, במיוחד בהנדסה, אנרגיה נקייה וביורפואה. סין בולטת בהשקעה בתשתיות מחקר ובתחום הפטנטים, בעוד יפן מצטיינת בייצור מדויק ובחדשנות תעשייתית. חרף אתגרים גאופוליטיים וכלכליים, ממשלות שתי המדינות מקדמות מדיניות תומכת לשיתופי פעולה מחקריים, תוך ניצול היתרונות היחסיים של כל אחת – סין בבינה מלאכותית ובייצור רחב-היקף, ויפן בהנדסה מתקדמת וייצור מדויק. התגברות זרימות הידע והמשאבים בין המדינות ניכרת במיזמים כמו ניסוי של מערכת נהיגה אוטונומית סינית ברכבי "לקסוס" היפנים.
ממוזער|בית החולים לידידות סין–יפן
שיתוף פטנטים הוא מדד מרכזי לשיתוף הפעולה, בייחוד בתחומי מחשוב, תקשורת ותעשיית הרכב. מחקר מ-2024 מצא כי רשת הפטנטים בין סין, יפן וקוריאה הדרומית היא הצפופה והפעילה ביותר באסיה, בעיקר בתחומי טכנולוגיות מידע, מוליכים למחצה ותעשיית הרכב. ועדות משותפות נפגשות בקביעות, וב-2018 הוסכם להקים פלטפורמות מחקר משותפות כתשתית לשיתוף פעולה ארוך טווח. בתחום קניין רוחני, פועלת שותפות משולשת בין משרדי הפטנטים של יפן, סין וקוריאה (**TRIPO**), אשר ב-2024 הציגה חזון לעשור של שיתוף פעולה אזורי בהגנה על קניין רוחני. בנוסף לפטנטים, קיים שיתוף פעולה משמעותי במחקר אקדמי ובין סגלים חוקרים. אוניברסיטאות ומכוני מחקר משתי המדינות מקיימים פרויקטים משותפים בתחומי ההנדסה, מדעי החיים ורפואה. כך למשל, בשנת 2008 חתמו משרדי הבריאות של סין ויפן על מזכר הבנות למחקר משותף בתחום מניעת סרטן, שכלל שיתוף בנתונים ובסטטיסטיקות. שיתופי פעולה רפואיים נוספים כוללים מחקר קליני ותוכניות מניעה בבתי חולים מרכזיים.

המדינות משתפות פעולה גם בנושאים גלובליים כמו שינוי אקלים ואנרגיה בת קיימא, באמצעות סמינרים ותוכניות מחקר משותפות. סין, במסגרת תוכנית "Made in China 2025", שואפת להפוך למובילה עולמית בחדשנות, ומעודדת הסכמים בינלאומיים לשיתופי פעולה. מצד יפן, הממשלה רואה בשיתוף פעולה עם סין הזדמנות לחיזוק התעשייה היפנית ולהבטחת גישה ולגישה לטכנולוגיות מתקדמות. קרנות מחקר במימון הממשלתי דוגמת JSPS (יפן) ו-NSFC (סין) מממנות 24 פרויקטים משותפים, לרבות במסגרת תוכנית **A3 Foresight** שמטרתה הקמת מרכזי מחקר מובילים באסיה. במסגרת זו ניתנות מלגות וחילופי חוקרים, במיוחד לסטודנטים ופוסט-דוקטורנטים. הוקמו מיזמים רבים, בהם "המכון הסיני-יפני לפרמקולוגיה וגנומיקה", וכן 24 פרויקטים מחקריים דו-לאומיים במימון משותף. כמו כן, חברות תרופות וחברות טכנולוגיה משתפות פעולה, דוגמת רכישת חברת "Roivant Sciences" הסינית על ידי תאגיד התרופות היפני "Takeda". גם יוזמות רב-צדדיות כמו פורום סין–יפן–קוריאה למו״מ מדעי וקונגרסים אזוריים מסייעות לקידום שיתופי פעולה אזוריים.

עם זאת מאז 2019 חלה ירידה בשיתופי הפעולה האקדמיים והפטנטים, בייחוד לאור מגפת הקורונה ומלחמת הסחר בין ארצות הברית לסין. מגבלות אבטחת מידע וסייבר מקשות על העברת ציוד ומידע רגיש, במיוחד בתחומים צבאיים ותקשורתיים.

## יוזמות אזוריות
ההשפעה הגאו-פוליטית של יפן וסין במזרח אסיה ובסביבות הגלובליות כוללת מאבקי השפעה, אינטרסים אזוריים, ותחום אסטרטגיות צבאיות ומדיניות. סין ויפן מתמודדות עם תחרות על מעמד גאו-פוליטי במזרח אסיה, כאשר כל אחת מהן מבקשת להרחיב את השפעתה על מדינות שכנות (כמו קוריאה הדרומית, וייטנאם, פיליפינים וכדומה). סין עושה זאת דרך פרויקטים כלכליים וצבאיים, בעוד יפן פועלת דרך שיתוף פעולה אסטרטגי עם מדינות אחרות וביצוע תרגילים צבאיים משותפים עם בעלות בריתה. סין, כמעצמה עולמית עולה, מפתחת את כוחה הצבאי, הכלכלי והדיפלומטי, ומביאה עמה אסטרטגיה של הרחבת השפעה בכל העולם, במיוחד באזור אסיה ובמדינות מתפתחות. היא מאמצת מדיניות חוץ אגרסיבית שמסתמכת על פרויקטים כמו "יוזמת החגורה והדרך" שמחבר מדינות דרך השקעות בתשתיות ויוצר תשתית להשפעה פוליטית וצבאית. במקביל, פועלת יפן לשמור על יציבות האזור במזרח אסיה, במיוחד מבחינת ביטחונית וכלכלית. יפן משתפת פעולה עם מדינות מערביות, ובעיקר עם ארצות הברית, כדי למנוע התפשטות השפעת סין במזרח אסיה. היא מחויבת לפתח את כוחה הצבאי תחת מגבלות החוקה שלה, אך עושה זאת תוך שמירה על יחס מאוזן מול סין ועם דרישה לחיזוק מערכת ההגנה האזורית.

### החגורה והדרך
[ממוזער|מסדרונות המוצעים ב[יוזמת החגורה והדרך]]
מיזם "החגורה והדרך", שהושק על ידי סין בשנת 2013, משקף את שאיפתה להתבסס כמעצמה עולמית באמצעות השקעות רחבות היקף בתשתיות, תחבורה, אנרגיה וסחר במדינות רבות ברחבי העולם. יפן מביטה על יוזמה זו בחשדנות, שכן היא רואה בה לא רק פרויקט כלכלי, אלא כלי לקידום השפעה פוליטית ואסטרטגית של סין באסיה ובעולם. טוקיו חוששת מהגברת הנוכחות הסינית במדינות מפתח באסיה הדרום־מזרחית – אזור בו יש לה אינטרסים כלכליים חשובים – ומבקרת את היעדר השקיפות ואת המנגנונים הפיננסיים של היוזמה, שלעיתים מביאים מדינות לשעבוד כלכלי. כמו כן יפן ביקרה את היעדר השקיפות והעובדה שהמכרזים נוטים להיטיב עם חברות סיניות, וכן את הסיכונים לחוב חוץ גבוה במדינות המשתתפות.

לצד החששות, יפן ניסתה גם לבחון אפשרויות מוגבלות לשיתוף פעולה עם "החגורה והדרך", בעיקר בתקופות של התחממות זמנית ביחסים עם סין. ראש ממשלת יפן לשעבר, שינזו אבה, אף הצהיר כי יפן תתמוך בפרויקטים במסגרת היוזמה, כל עוד הם עומדים בסטנדרטים בינלאומיים של פתיחות, קיימות ושקיפות. עם זאת, המתח הגיאו-אסטרטגי בין טוקיו לבייג'ינג לא נחלש, ויפן ממשיכה לקדם יוזמות מתחרות כמו "האזור האינדו-פסיפי החופשי והפתוח" יחד עם ארצות הברית, הודו ואוסטרליה במסגרת הברית לדיאלוג ביטחוני רב-צדדי (Quad), מתוך רצון לאזן את ההשפעה הסינית ולהבטיח יציבות אזורית על פי עקרונות של ממשל תקין, סחר חופשי ושיתופי פעולה רב-לאומיים.

### האזור האינדו-פסיפי החופשי והפתוח
250px|ממוזער|האזורים הנכללים בהסכם
יוזמת האוקיינוס ההודי-פסיפי החופשי והפתוח (FOIP) הוצגה לראשונה על ידי ראש ממשלת יפן שינזו אבה בשנת 2016. הרעיון התפתח מתוך תפיסה רחבה יותר של יפן ביחס לעתיד האזור, תוך הבנה כי יש לשמר את חופש הניווט והסחר באזור האוקיינוס ההודי והאוקיינוס השקט, המהווים את מרכז הסחר העולמי. יפן, כמדינה שהיא אחת המובילות בהובלת הסחר והכלכלה הגלובלית, ראתה את יציבות האזור כמרכיב חיוני לאינטרסים שלה. היוזמה היפנית מדגישה את הערכים של חופש ניווט, שלטון החוק ושיתוף פעולה אזורי, במטרה להבטיח שהאזור יישאר פתוח וזמין לכל המדינות בו, בלי הגבלות או שליטה של מדינה אחת על נתיבי סחר חשובים. הכוונה הייתה ליצור אזור שבו כל המדינות יכולות לפעול בצורה חופשית ופתוחה, להימנע ממתחים צבאיים ולהגביר את שיתוף הפעולה הכלכלי והביטחוני. במהלך השנים, היוזמה זכתה לשיתוף פעולה מצד מספר מדינות, כולל ארצות הברית, אוסטרליה, הודו וניו זילנד, וגם מדינות במזרח אסיה. בנוסף לכך, יפן פיתחה שותפויות עם מדינות שונות כמו הודו וארצות הברית כדי לחזק את המאמץ וליצור פלטפורמות לשיתוף פעולה ביטחוני, כלכלי ותרבותי.

סין רואה את היוזמה של האוקיינוס ההודי והפסיפי החופשי והפתוח ככלי שנועד לשמר את ההגמוניה של מדינות מסוימות, בעיקר ארצות הברית ויפן, על חשבון זכויותיה שלה באזור. הסינים טוענים כי היוזמה היא ניסיון של מדינות המערב ליצור חיץ שיחסום את ההשפעה הגוברת של סין באוקיינוס ההודי והפסיפי. לסין יש אינטרסים גדולים באזור, במיוחד בתחום הסחר והאינטרסים הצבאיים, ולכן היא רואה ביוזמה איום על השפעתה הכלכלית והצבאית. סין מעדיפה גישה שונה, שבה היא מדגישה את החשיבות של "שיתוף פעולה וכוללנות" ואינה רואה בעין יפה כל ניסיון לשלול את תפקידן של מדינות גדולות, במיוחד סין, במגוון תחומים באזור. סין טוענת כי היוזמה עלולה ליצור קווים מנחים שאינם כוללים אותה, והדבר יכול להוביל לתחרות גאופוליטית מוגברת, במקום לשיתוף פעולה. סין טוענת גם כי יש למנוע את יצירת מחנות או קואליציות צבאיות באזור, שכן הדבר עלול להגביר את המתחים ולהוביל למצב של חוסר יציבות. כמו כן, סין אינה רואה בעין יפה את השפעתה של ארצות הברית באזור, ומאמינה כי הייחודיות של מדינות כמו סין או המדינות שבמגעים עם סין צריכה להתקבל ולהיות חלק אינטגרלי מהאסטרטגיות הפוליטיות והכלכליות באזור. סין חותרת לשמור על מדיניות של "שלום ושיתוף פעולה", תוך שמירה על עקרונות השוויון וההוגנות, וללא יצירת קואליציות פוליטיות או צבאיות שיביאו למתחים גאופוליטיים, במה שהיא מכנה "קהילה עם עתיד משותף" ().

## פורומים בין לאומיים
[250px|ממוזער|שי ואבה בפסגת [G20]]
בזירה הרב-צדדית שמספקים ארגונים בינלאומיים, יפן וסין מקיימות מערכת יחסים של "שיתוף פעולה תחרותי": מצד אחד, הכרה הדדית בכך שאי אפשר להתקדם בלי מידה מסוימת של שיתוף; מצד שני, מאבק שקט אך עקבי על עיצוב סדרי העולם. בעידן של משברים עולמיים וערעור הסדר הבינ"ל, הזירה הזו צפויה להפוך ליותר דרמטית וחשובה – ויחסי יפן–סין ימשיכו להוות בה גורם מכריע. בהקשר זה יחסי יפן–סין מקבלים צורה ייחודית שמשקפת את המתח שבין אינטרסים משותפים לבין יריבות אסטרטגית. שתי המדינות רואות בארגונים הבין לאומיים במה להשפעה, אך גם זירה למאבק שקט על הנהגה אזורית וגלובלית.

באופן כללי, גם יפן וגם סין רואות בארגונים כמו הפורום לשיתוף פעולה כלכלי, ארגון הסחר העולמי, "G20" ואחרים פלטפורמות חיוניות לקידום מעמדן הבינלאומי, אך הן ניגשות אליהן מתוך תפיסות עולם שונות. יפן מדגישה את חשיבות הסדר הבינלאומי הליברלי, בעוד סין שואפת לשינוי הסדר הקיים כך שישקף את עליית כוחה של סין והעולם המתפתח. הפער הזה בא לידי ביטוי בכל דיון אסטרטגי – מהגדרת כללים למסחר ועד למנגנוני פיקוח על טכנולוגיה וחדשנות. בפורום G20, הפערים הללו ניכרים במיוחד. מצד אחד, שתי המדינות משתפות פעולה בנושאים מקרו-כלכליים גלובליים, כמו התמודדות עם אינפלציה, שינוי אקלים, או תגובה למשברים פיננסיים. מצד שני, סין לעיתים משתמשת בפורום לקידום עמדות פוליטיות, בעוד שיפן מנסה לשמור על הפרדת תחומים ודגש על יציבות כלכלית בינלאומית. כך למשל, יפן מתנגדת לניסיונות סיניים לערב פוליטיזציה של נושאים טכניים, בעוד סין רואה בפורום זירה להדגיש את תפקידה ככוח מתפתח.

בפורום לשיתוף פעולה כלכלי אסיה – האוקיינוס השקט, שמתמקד באינטגרציה כלכלית סביב האוקיינוס השקט, היחסים בין יפן לסין נוטים להיות מתוחים פחות, אך עדיין תחרותיים. שתיהן רואות חשיבות אסטרטגית בהשפעה על עיצוב המדיניות הכלכלית של האזור, בעיקר לאור נוכחות ארצות הברית ושותפותיה. יפן מקדמת סחר חופשי בתנאים הדדיים ומוסדרת, בעוד שסין מנסה לקדם מודלים גמישים יותר שמתאימים לה, כולל שילוב של מדינות מתפתחות בתנ אים פחות נוקשים. נוצר בכך מתח מובנה בין תפיסה נאו-ליברלית יפנית לתפיסה סינית המבוססת על שליטה ממשלתית ומדיניות תעשייתית אקטיבית. מעבר לפורומים הכלכליים, קיימים גם ארגונים טכנולוגיים, בריאותיים וסביבתיים, בהם שתי המדינות פעילות. גם כאן, שיתוף הפעולה קיים – אך תמיד תחת צל של תחרות. לדוגמה, בארגון הבריאות העולמי, בעת מגפת הקורונה, יפן דרשה שקיפות מצד סין, בעוד שסין ניסתה למזער ביקורת בינלאומית. במוסדות כמו ארגון הסחר העולמי, סין דוחפת לרפורמות המקטינות את ההשפעה של מדינות המערב, בעוד שיפן מנסה לשמר את מבנהו הקיים – או לשתף פעולה עם שותפותיה הדמוקרטיות כדי להפעיל לחץ על סין.

## מדיניות אסטרטגית
### דוקטרינות ביטחוניות ותפיסות איום הדדיות
ההתעצמות הסינית, מאז סין החלה לשחק תפקיד פוליטי מרכזי בזירה הבין-לאומית, כולל בתחום הצבא, הדיפלומטיה והרחבת השפעתה העולמית, הביא למתיחות מול יפן. מערכת היחסים הביטחונית בין המדינות מאופיינת בחשדנות הדדית, תחרות אזורית, ועימותים סביב ריבונות טריטוריאלית. שתי המדינות מתמודדות עם לחצים גאו-אסטרטגיים: יפן תלויה בביטחון שמספקת ארצות הברית, בעוד סין שואפת להרחיק את ההשפעה האמריקאית מהאזור. למרות קיומם של קשרים כלכליים הדוקים, התחום הביטחוני בין השתיים נותר מתוח ונפיץ, וכולל תרחישים פוטנציאליים של הסלמה – במיוחד סביב טייוואן ושרשרת איים השנויים במחלוקת.

סין רואה ביפן שחקן אזורי בעייתי, משום קשריה הביטחוניים ההדוקים עם ארצות הברית ופעילותה באזור ים סין המזרחי, בעיקר סביב סכסוך איי סנקאקו. בסין קיימת רגישות היסטורית עמוקה כלפי יפן, נוכח מורשת הפלישה היפנית במאה ה-20, וזיכרון זה משמש גם כרקע אידאולוגי לנרטיב הלאומי הסיני. סין חוששת מ"התחמשות מחודשת של יפן" ומהאפשרות שזו תהפוך לכוח צבאי תוקפני, במיוחד עם שינויים שחלו במדיניות ההגנה היפנית מאז 2014. לאור זאת פיתחה סין דוקטרינה ביטחונית של "הגנה פעילה" , המשלבת דוקטרינה הגנתית במהותה אך מאפשרת פעולות התקפיות מקדימות במקרה של איום ממשי. במהלך המאה ה-21 חלה התרחבות אסטרטגית באמצעות חיזוק הצי, בניית איים מלאכותיים בים סין הדרומי, והשקעה מסיבית באמצעים קיברנטיים ואנטי-לווייניים. סין רואה עצמה כמעצמה עולה, ודוקטרינת הביטחון שלה נועדה לאפשר השגת "התחייה הלאומית" והגנה על ריבונותה הטריטוריאלית (כולל טייוואן, הונג קונג, ים סין המזרחי).

יפן לעומת זאת, מאז מלחמת העולם השנייה אימצה מדיניות ביטחונית פציפיסטית יחסית, עם צבא הגנה בלבד, תחת סעיף 9 לחוקת יפן. מאז שנות ה-2000, וביתר שאת משנת 2014, חל שינוי בדוקטרינה, יפן עברה למדיניות של "הגנה קולקטיבית" – המאפשרת שימוש בכוח צבאי גם אם יפן עצמה אינה מותקפת, אך בעלת בריתה מותקפת. ב-2022 פרסמה יפן אסטרטגיית ביטחון לאומי חדשה, המגדירה את סין כאיום אסטרטגי משמעותי וארוך טווח – דבר תקדימי בשיח הביטחוני היפני. מאז, השקעותיה של יפן בצבא צומחות באופן דרמטי, כולל הצטיידות בטילים ארוכי טווח, מערכות הגנה קיברנטיות ולוויינים. יפן רואה בסין איום ישיר על ריבונותה, בעיקר בשל הפעילות הסינית באיי סנקאקו, חדירות תדירות של ספינות וצי סיני למים הכלכליים שלה, ומעקב אחר פעילות אווירית. התחזקות הצבא הסיני, כולל בניית נושאות מטוסים, והרטוריקה כלפי טייוואן, נתפסים ביפן כסימן למוכנות צבאית התקפית. התחום הקיברנטי הוא מקור נוסף לדאגה: מתקפות סיניות או פעולות ריגול נרחבות כלפי מוסדות ממשלתיים ועסקים ביפן. יפן חוששת גם מערעור הסדר הבינלאומי שמובילה סין – קרי, מעבר מסדר עולמי ליברלי  הנשען על נורמות בינלאומיות, לכוחנות אזורית סינית שהיא בבחינת "כל דאלים גבר". לאור זאת יזם שר הביטחון שיגרו אישיבה, לימים ראש ממשלת יפן, ארגון "נאט"ו אסייתי", ארגון על-מדינתי המבוסס על מבנה האמנה הצפון-אטלנטית, מתוך מטרה מוצהרת של בלימת התפשטותה של סין והגנה-משותפת מפניה. בנוסף, אישיבה ממשיך במדיניות החימוש וההתחזקות של קודמיו למול עליית סין, למרות האיומים הסיניים.

### המילטריזציה של סין
250x250px|ממוזער|צבא סין הוא הצבא הגדול בעולם. צילום מתוך מצעד לציון 70 שנה לניצחון על יפן
[ממוזער|המערך רב-זרועי של [צבא השחרור העממי של סין, הכפוף לוועדה הצבאית המרכזית. חמשת הפיקודים אחראים על אסטרטגיה, תוכניות, טקטיקות ומדיניות בתחומי האחריות האזוריים שהוקצו להם.]]
[ממוזער|[ראש ממשלת יפן שינזו אבה עם ראש ממשלת סין וון ג'יאבאו על רקע משמר צבא השחרור העממי]]
[250px|ממוזער|מטוסי [שניאנג J-15|ימין]]
המיליטריזציה של סין היא תהליך רחב היקף שבו סין מחזקת, מרחיבה ומתקדמת ביכולות הצבאיות שלה, מאז תחילת המאה ה-20. התהליך מלווה בצמיחה מספרית ואיכותית ובעל השפעה גאו-פוליטית רחבה, ומשקף את שאיפותיה להפוך למעצמת על מובילה. צבא השחרור העממי הוא הצבא הגדול בעולם, עם למעלה מ-2.1 מיליון חיילים בשירות פעיל. התהליך מעורר דאגה בקרב יפן והמדינות השכנות. יפן רואה את המיליטריזציה של סין כאיום ישיר על ביטחונה הלאומי ויציבות האזור. החששות המרכזיים של יפן נוגעים למספר תחומים לרבות חיזוק הצי הסיני והתרחבותו בים סין המזרחי.

בעקבות כוחה העולה של סין, אימצה יפן מדיניות ביטחונית חדשה, אסרטיבית יותר מהגישה הפציפיסטית המסורתית שנקטה מאז כניעתה במלחמת העולם השנייה. שינוי תפיסת הביטחון היפנית הביא לגידול תקציב משרד ההגנה לרמות שיא, המושקע בהגנה קיברנטית, ובפיתוח יכולות תקיפה כמו מערכות נשק מתקדמות, טילים היפרסוניים ארוכי טווח ואף מטוס קרב מהדור השישי. יפן העמיקה את שותפותה עם ארצות הברית ונאט"ו, חיזקה את הברית לדיאלוג ביטחוני רב-צדדי ומשתפת פעולה עם מדינות בדרום-מזרח אסיה ובאוקיינוס ההודי במטרה לבלום את סין. בחוגי הימין הלאומני ביפן אף קראו לקדם פיתוח נשק גרעיני. בעיתונות היפנית נטען שצוות מומחים ממספר גופים ממשלתיים בחן את האפשרות לפתח נשק גרעיני, למרות הכחשת הממשלה. על אף שיש לה את המשאבים והטכנולוגיה לפיתוח נשק גרעיני במהירות, הציבור היפני לא מעוניין בכך באופן פעיל ונוטה לסמוך על "המטריה הגרעינית" האמריקנית.

הניסויים הגרעיניים של סין הביאו לחששות משמעותיים ביפן.

בנובמבר 2007 ספינת הקרב הסינית "שנזן" עגנה בנמל טוקיו. לראשונה מאז מלחמת העולם השנייה, שספינת מלחמה סינית עוגנת ביפן, כצעד סמלי להידוק הקשרים בין סין ליפן. האירוע התקבל בחגיגות של אזרחים סינים המתגוררים ביפן, עם "ריקוד האריה" המסורתי ודגלי שתי המדינות. למרות זאת נותרו מתחים עקב החשש היפני מצמיחת צבא סין.

"הספר הלבן" היפני משנת 2012 מציין מספר דאגות בנוגע למתחים ביטחוניים ומחלוקות טריטוריאליות מול סין. צמיחת הצבא הסיני, במיוחד הצי שלה, נמשכת בקצב מהיר, והתקציב הסיני בתחום ההגנה הוכפל פי שלושים ב-24 השנים שלפניו. יפן מודאגת מהשפעת צבא סין על מדיניות החוץ שלה, בעיקר בנוגע לסכסוכים טריטוריאליים בים סין המזרחי והדרומי, ותוקפנות סין בנוגע לאיים במזרח אסיה.

בתגובה להתעצמות הסינים, יפן החלק בחקיקה המכרסמת בעקרון הפציפיסטיות בחוקתה.

המודרניזציה של צבא השחרור העממי של סין היא תהליך רחב-היקף, שמטרתו להפוך את סין למעצמה צבאית עולמית, בעלת יכולות מתקדמות ורב-ממדיות. מהלך זה עומד בלב החזון של המנהיגות הסינית בראשות שי ג'ינפינג, כחלק מהשאיפה ל"תחייה הלאומית של סין" . המודרניזציה אינה רק תהליך טכני, אלא ביטוי למעבר עמוק בזהות האסטרטגית של סין: ממדינה בעלת עוצמה אזורית, לכוח עולמי המבקש להשפיע ואף לעצב מחדש את הסדר הביטחוני הבינלאומי. היעדים האסטרטגיים של המודרניזציה כוללים הפיכת הצבא לצבא "ברמה עולמית" עד לשנת 2049 – מאה שנה למהפכה הקומוניסטית . סין שואפת לשפר את יכולתה להגן על ריבונותה, במיוחד בהקשרים רגישים כמו טייוואן, ים סין הדרומי וים סין המזרחי. במקביל, מושם דגש על פיתוח יכולות ברבדים מתקדמים של לוחמה: סייבר, חלל, לוחמה אלקטרונית וטכנולוגיות מידע. אחת המטרות המרכזיות היא המעבר מכוח מסורבל המבוסס על גודל, לצבא מודרני, יעיל ואיכותי, הנשען על טכנולוגיה מתקדמת. סין גם פועלת להקטנת תלותה במערכות מערביות ולהגברת עצמאותה בתעשיית הביטחון.

אחד הרכיבים המרכזיים בתהליך הוא שינוי ארגוני עמוק. הוקמו פיקודים משותפים  במקום המבנה הצבאי הישן, כדי לשפר את שיתוף הפעולה הבין-זרועי. כמו כן, הוקמו פיקוד חיל הטילים ופיקוד לוחמה במידע, סייבר וחלל, לצד חיזוק הפיקוד המרכזי של המפלגה על הצבא וצמצום השפעתם של מפקדים אזוריים. תהליך הארגון מחדש שהחל ב-2016, מחקה במובנים מסוימים את המודל האמריקני, תוך שמירה על השליטה ההדוקה של המפלגה הקומוניסטית.

בתחום הטכנולוגיה והציוד, סין השקיעה רבות בשדרוג חיל הים, שהפך לגדול בעולם במונחי מספר כלי שיט, כולל נושאות מטוסים כמו ה"פוג'יין", משחתות מתקדמות וצוללות גרעיניות. חיל האוויר הסיני עבר גם הוא מהפכה – קליטה של מטוסי קרב חמקנים מדגם צ'נגדו J-20, פיתוח מל"טים התקפיים, ומערכות תדלוק והתראה מוקדמת. בתחום הטילים, הכוח הקרקעי של צבא השחרור העממי הצטייד בטילים בליסטיים מתקדמים כמו DF-26 ו-DF-41, שחלקם נושאים ראשי נפץ גרעיניים, וכן בנשק היפרסוני מתקדם דוגמת DF-17. לצד זאת, קיימת השקעה מאסיבית באמצעי לחימה מבוססי בינה מלאכותית, לוחמת סייבר, סנסורים מתקדמים, רובוטיקה ותקשורת לוויינית. הצבא הסיני גם מתמקד בשיפור משמעותי של כוח האדם, ובמעבר ממודל של צבא המוני ליחידות מקצועיות, קטנות ויעילות. מושם דגש על אימונים בתנאים המדמים לחימה אמיתית, שימוש נרחב בסימולציות, תרגולים משולבים עם מדינות אחרות כמו רוסיה ופקיסטן, והכשרה טכנולוגית מתקדמת. סין מבקשת לבנות הקרנת כוח עולמית, והדבר בא לידי ביטוי בהקמת בסיסים ימיים בג'יבוטי, תרגול מבצעים מרוחקים והשקעה באוניות אספקה וציוד ימי תומך. אחד התחומים הבולטים הוא לוחמת מידע וסייבר. סין בונה צבא "מונחה מידע", שבו שליטה במידע, תקשורת מאובטחת, ובינה מלאכותית נמצאות בליבת הדוקטרינה. יחידות סייבר התקפי, כמו יחידה 61398, פועלות לזירה הקיברנטית, לצד פיתוח יכולות לוחמה פסיכולוגית ולוחמת חלל – כולל ניסויים בנשק נגד לוויינים.

למודרניזציה הצבאית של סין יש השלכות רחבות בזירה הבינלאומית. מדינות כמו יפן, הודו, טאיוואן, אוסטרליה ודרום קוריאה מביעות חשש מהשינויים במאזן הכוחות, ורואות בהתחזקות הצבאית של סין איום אסטרטגי. ארצות הברית מגדירה את סין כיריבה ראשית, במיוחד לנוכח האיומים על חופש השיט, שליטה בחלל ותקשורת גלובלית. בדרום-מזרח אסיה גובר החשש מהשפעה סינית גוברת, במיוחד בים סין הדרומי.

המודרניזציה של הצבא הסיני היא מהלך מקיף, שיטתי ורב-שכבתי, שבכוחו לשנות את מאזן הכוחות האזורי והגלובלי. היא מחזקת את מעמדה של סין כשחקן עולמי מרכזי, אך גם מעוררת חששות הולכים וגוברים בקרב יריבותיה ובקהילה הבינלאומית כולה. אולם לצד הישגיה המרשימים, ניצבת סין מול אתגרים פנימיים. קיימים פערים בין ההשקעה בטכנולוגיה לבין הכשרה מבצעית של החיילים, וצבא השחרור העממי עדיין סובל מתופעות של שחיתות ומינויים פוליטיים. בנוסף, לצבא חסר ניסיון ממשי בשדה הקרב, ולא השתתף בלחימה משמעותית מאז מלחמת וייטנאם ב-1979, מה שמעורר ספקות לגבי מוכנותו לשדה הקרב המודרני.

### עוצמה רכה
עוצמה רכה משחקת תפקיד מרכזי ביחסי המדינות, במיוחד לאור המאבק על השפעה באסיה ובזירה העולמית. יפן מפעילה עוצמה רכה בעיקר באמצעות תרבות פופולרית, כמו אנימה, מנגה, קולינריה, אופנה וטכנולוגיה, שהפכו לסמל גלובלי המושך אהדה, גם בסין. דיפלומטיה ציבורית באמצעות תוכניות חילופי סטודנטים, תיירות ופרויקטים של סיוע חוץ תורמת לשיפור תדמיתה בעולם. בנוסף, יפן נתפסת כמדינה דמוקרטית וליברלית, מה שמבדיל אותה מסין הקומוניסטית והסמכותנית, ומוסיף למשיכתה כמודל לחיקוי. סין, מנגד, מקדמת את העוצמה הרכה שלה בדרכים שונות, כולל הפצת התרבות הסינית המסורתית באמצעות מכוני קונפוציוס הפועלים ביפן ובעולם. בנוסף, סין מנצלת את עוצמתה הכלכלית העצומה ככלי השפעה רך, למשל ביוזמת "החגורה והדרך". היא גם משתמשת בדיפלומטיה היסטורית, המדגישה את המורשת המשותפת של אסיה ואת הנזק שנגרם לה מהאימפריאליזם, כדי לבנות סולידריות עם מדינות האזור.

בין היתר קידמה יפן אסטרטגית עוצמה רכה שנקראת "יפן המגניבה", שנועדה לשפר את תדמיתה הבינלאומית של יפן באמצעות קידום תרבותה הפופולרית — מאנימה, מאנגה וג'יי-פופ ועד המטבח היפני, עיצוב, טכנולוגיה ותרבות מסורתית. יפן אימצה גישה זו כחלק ממאמציה להשתלב מחדש בזירה העולמית לאחר מלחמת העולם השנייה, לאור מגבלות חוקתיות על שימוש בכוח צבאי. במקביל לניסיון לשקם את תדמיתה, יפן השתמשה בתרבותה כמנוף השפעה עולמי, תוך יצירת מיזמים חובקי עולם והקמת הקרן "Cool Japan Fund" ב-2013. סין היא היעד המרכזי להשקעה התרבותית היפנית, כאשר יפן השקיעה יותר כסף בסין מאשר בכל מדינה אחרת. סין נתפסת כמפתח להצלחה של "קול ג'פאן", והמיקוד התקציבי (477.5 מיליארד ין) מעיד שיפן רואה בקהל הסיני קהל יעד חיוני להפצת תדמית חיובית של יפן ולמיתוג מוצרים יפניים.

### טאיוואן
ב-2025 עם היבחרה של סנאה טקאיצ׳י כראש ממשלת יפן התאפיינה בהידרדרות משמעותית עם סין, זאת על רקע הגברת הלחץ הצבאי הסיני במצר טאיוואן והגברת התרגילים הצבאיים באזור. עם כניסתה לתפקיד, נשיא סין שי ג׳ינפינג נמנע משליחת מברק ברכה רשמי לטאקצ׳י כמקובל. באוקטובר 2025 נערכה פגישת פסגה שבמסגרתה הסכימו שני הצדדים לקדם "יחסים מועילים הדדית המבוססים על אינטרסים אסטרטגיים משותפים".

ב-1 בנובמבר קיימה טקאיצ׳י שיחה עם סגן נשיא טאיוואן לשעבר, לין הסין האי, צעד שעורר מחאה חריפה מצד סין. בתגובה להגברת האיומים אמרה טקאיצ׳י כי שמתקפה סינית על טאיוואן תיחשב "מצב המסכן את הישרדותה של יפן" ועשויה להוביל לתגובה צבאית מצידה, התבטאות שספגה גינויים חריפים מצד סין.

בעקבות דבריה של טקאיצ׳י, הקונסול הכללי של סין באוסקה, שו ג׳ואן , פרסם ברשת x פוסט חריף נגד יפן. הפוסט עורר גינויים  של שגריר ארצות הברית ביפן וממשלת טאיוואן. במקביל החלה מחאה ביפן , ונשמעו קריאות חוצות מפלגות לגירושו של הקונסול הסיני. המשבר הוביל לזימון הדדי של שגרירים ולפרסום אזהרות מסע מצד שני המדינות.

במקביל למשבר הדיפלומטי, סין שיגרה ספינות של משמר החופים הסיני וכטב״מים צבאיים לפטרולים סביב איים שבשליטת יפן.

## סכסוכים טריטוריאליים
### סכסוך איי סנקאקו
250x250px|ממוזער|ספינות מתאספות סביב איי סנקאקו
איי סנקאקו, או איי דיאוּ-יוּ בשמם הסיני, הם ארכיפלג קטן בים סין המזרחי, במרחק של כ-190 קילומטרים מצפון לטאיוואן וכ-170 קילומטרים מצפון-מערב לאי אוֹקינאווה היפני. האיים לא מיושבים מאז מלחמת העולם השנייה. למרות גודלם הזעיר, הם מוקד למחלוקת עזה בין סין ויפן, שתי המעצמות הגדולות באסיה, בשל העובדה שהם נמצאים באזור עשיר במשאבי טבע, כולל נפט וגז טבעי, וממוקמים באזור אסטרטגי, על נתיבי ספנות חשובים. יפן תבעה ריבונות על האיים בשנת 1895, עם ניצחונה במלחמה מול סין, ושלטה בהם במשך 50 שנה, עד כניעת האימפריה היפנית בסוף מלחמת העולם השנייה. סין לעומת זאת, טוענת כי האיים היו חלק משטחה עוד מתקופת שושלת מינג. ארצות הברית כבשה את יפן ושלטה באיים עד שנת 1972, אז חתמה על הסכם להחזרתם ליפן.

ב-2010 התנגשות מכמורת סינית בשתי ספינות משמר החופים של יפן, סמוך לאיי סנקאקו, הובילה למשבר דיפלומטי בין המדינות. היפנים עצרו את אנשי הצוות, והשאירו במעצר את רב־החובל הסיני, גם לאחר שחרור הצוות וכלי השיט. בעקבות זאת סין הודיעה על ניתוק קשריה עם יפן. לאחר איומים נוספים מצד ראש ממשלת סין, הודיעה התביעה ביפן על שחרור רב החובל. המשבר נרגע עד שבשנת 2012 מושל טוקיו, שינטרו אישיהארה, החליט שעירו תרכוש את האיים ממשפחת קוריהרה היפנית, בטיעון שהממשלה היפנית לא עושה דיה להגן עליהם מפני פלישה סינית אפשרית. בתגובה ממשלת יפן, הזדרזה לרכוש את האיים, כדי למנוע פרובוקציות מול סין. רכישת האיים הביאה לזעם בסין, ששלחה אליהם ספינות סיור. המשבר דיפלומטי הביא לגל הפגנות אנטי-יפניות בסין, להחזרת השגרירים, ולסגירתם הזמנית של חברות יפניות בסין כמו טויוטה, הונדה ופנסוניק. באפריל 2014, בתגובה להתגרויות הצבאיות הגוברות באוויר ובים, יפן שלחה 100 חיילים להקמת בסיס צבאי ותחנת מכ"ם באי יונאגוני, הקרוב לאיי המחלוקת. זהו היה מהלך ראשון מזה 40 שנה להרחבת פריסת כוחותיה מערבה. באותו חודש נשיא ארצות הברית, ברק אובמה, הביע לראשונה תמיכה בעמדת יפן, והצהיר כי איי המחלוקת כלולים בהסכם שיתוף הפעולה וההגנה בין המדינות.

### האזורים הכלכליים הבלעדיים בים סין המזרחי
ממוזער|אסדה סינית בשדה הגז חונזיאו|250x250 פיקסלים
בין סין ויפן קיימים סכסוכים הנוגעים להיקף האזורים הכלכליים הבלעדיים שלהן בים סין המזרחי. הסכסוך מתמקד בפרשנות שונה של אמנת האו"ם למשפט הים משנת 1982, אשר אותה אישרו שתי המדינות. סין טוענת שהאזור הכלכלי הבלעדי שלה משתרע עד לתעלת אוקינאווה, בהתבסס על הארכת המדף היבשתי שלה, ומשרד החוץ הסיני הצהיר שהמדף משתרע מעבר ל-200 מיילים ימיים מקווי הבסיס שלה. מנגד, יפן טוענת שהמים הכלכליים שלה נמדד כ-200 מיילים ימיים מחופה, ומציעה את קו האמצע כגבול בין האזורים הכלכליים של שתי המדינות. כתוצאה מכך, כ-40,000 קמ"ר של מים כלכליים נמצאים במחלוקת.

בשנת 1995 גילתה סין את שדה הגז התת-ימי "חונזיאו" , הממוקם בתוך המים הכלכליים הסיניים, אך יפן סבורה שהוא קשור למאגרים נוספים החוצים את קו האמצע. יפן הביעה התנגדות לפיתוח השדה, אף שהוא נמצא בצד הסיני של קו האמצע, מתוך חשש כי שדות הגז עשויים להשתרע גם לתוך שטחה. בשנת 2008, סין ויפן הסכימו על פיתוח משותף של שדה חונזיאו, אולם המחלוקות נמשכות, עם תקריות חוזרות ונשנות. במאי וספטמבר 2010 דרשה סין מיפן להפסיק סקרים ימיים באזור. תקרית נוספת התרחשה בפברואר 2012, כשספינת משמר חופים יפנית התבקשה להפסיק פעילות סקר בשדה הגז חונזיאו (שירקאבה בפי היפנים). באזור קיימת חפיפה חלקית בין אזורי המים הטריטוריאליים הכלכליים של שתי המדינות, אשר טוענות לזכויות קידוח בלעדיות בשדה הגז.

## מחלוקות
### ספרי הלימוד היפניים
284x284px|ממוזער|פסל של ספר לימוד יפני בשאנגחאי, שעל כריכתו מונחים שמודרים מההיסטוריה היפנית, כמו "טבח" ו"נשות ניחומים".
המחלוקות ההיסטוריות כמו סוגיית "נשות הניחומים" ותיאור מלחמות העולם בספרי הלימוד מחמירות את חוסר האמון בין יפן לסין. בסין ובדרום קוריאה, ההתייחסות היפנית לנשים שנאנסו ושועבדו מינית על ידי הצבא היפני בתקופת מלחמת העולם השנייה, נתפסת כחלק מהכחשה רחבה יותר של פשעי מלחמה. בנוסף, האופן שבו מוצגות המלחמות בספרי ההיסטוריה ביפן נתפס לעיתים כמטשטש את אחריותה של יפן או אף מציג גרסה לאומנית לעבר. מחלוקות אלו יוצרות מתיחות בזירה הציבורית והפוליטית, מקשות על פיוס אמיתי בין המדינות, ומערערות את האמון ההדדי, גם כאשר יש שיתוף פעולה בתחומים כמו כלכלה, תיירות ותרבות.

ביוני 1982 עלה כי ספרי לימוד חדשים שאושרו על ידי משרד החינוך היפני שינו באופן משמעותי קטעים שעסקו בתקופת ההתרחבות האימפריאלית היפנית בסין. למשל, המילה "פלישה" הוחלפה במונח מרוכך שתורגם כ"התקדמות". בנוסף, הטקסטים צמצמו את האחריות היפנית לטבח נאנג'ינג ב-1937, ואף רמזו כי האירוע עשוי היה להיות בתגובה להתנגדות סינית כבדה. בסדרת מאמרי מערכת שפרסמה עיתון "יומון העם", סין גינתה את התיקונים ודרשה מיפן לבטלם. במקביל, סין הגישה מחאה רשמית לממשלה היפנית.

באפריל 2005 פרצו בסין הפגנות אנטי-יפניות לאחר אישור ספר היסטוריה יפני המטייח את העוולות שביצע צבא יפן במהלך כיבוש סין בשנות ה-30 וה-40. הסינים טוענים שהספר מציין את הפשעים באופן שולי, ובייג'ינג כינתה אותו "רעל למוחם של הצעירים". יפן זימנה את שגריר סין במחאה, אך הפגנות לא פסקו, ודרשו פעולתה של סין למנוע את השפעת הספר ולהתנגד למועמדות יפן במועצת הביטחון של האומות המאוחדות.

המחלוקת סביב ספרי הלימוד ביפן היא סוגיה מתמשכת ובעלת שורשים עמוקים בזיכרון ההיסטורי של האזור. כבר בשנת 1982 עוררה יפן סערה כאשר פקידי משרד החינוך דרשו להחליף ניסוחים בספרי ההיסטוריה: במקום "פלישה" לסין – "התקדמות", ובמקום "תנועת העצמאות" בקוריאה – "מרד". צעדים אלו עוררו תגובות נזעמות מסין ומקוריאה הדרומית, והובילו את ממשלת יפן בראשות ראש הממשלה זנקו סוזוקי להתחייב להתנצלות ולביצוע תיקונים. בעקבות המשבר, הוסף סעיף מיוחד למדיניות משרד החינוך, המחייב להציג את ההיסטוריה המודרנית של מדינות האזור ברוח של "הבנה והרמוניה".

המחלוקת לא שככה, ובשנת 2001 החריפה שוב, כאשר משרד החינוך אישר ספרי היסטוריה שנכתבו על ידי אגודת "צוקורו קאי" הרוויזיוניסטית. אישורם עורר זעם רב, ובסין וקוריאה ראו בהם ניסיון לעיוות ההיסטוריה. בדרום קוריאה כונו הספרים "ניסיון להתייפח תוך השחרת ההיסטוריה הקוריאנית והלבנת פשעי יפן", והדבר הוביל להפגנות נרחבות ולקריאות להתערבות דיפלומטית. הסוגיה נותרה רגישה ומתוחה. בשנת 2015 קראו סין וקוריאה הדרומית ליפן לתקן תיאור של טבח נאנג'ינג שבו הוצג האירוע כ"עימות" ולא כ"טבח". הן טענו כי הגרסאות החדשות "מעוותות ומצמצמות עובדות היסטוריות ברורות, כדי לקדם נרטיב מוטה". בתגובה, ממשלת קוריאה זימנה את שגריר יפן לשיחת מחאה רשמית, והאשימה את טוקיו ב"הפרת אמון בסיסית ובגרימת עוול היסטורי". משרד החוץ הוציא הודעה רשמית שבה הביע "צער עמוק" על אישור ספרים המרחיבים את טענות הריבונות של יפן וממעיטים מחומרת תופעות כמו עבדות מינית ועבודת כפייה בתקופת הכיבוש הקולוניאלי. מן העבר השני, יפן מדגישה שמערכת אישור ספרי הלימוד נשענת על סטנדרטים מקצועיים ואובייקטיביים, וכי התכנים המופיעים בהם מייצגים את עמדת הממשלה. אף על פי כן, המחלוקות ההיסטוריות ממשיכות להטיל צל כבד על היחסים הדיפלומטיים בין המדינות. כל שינוי בנרטיב – במיוחד כזה שנוגע לשטחים שנויים במחלוקת כמו איי דוקדו/סקונדו – מלווה מיד בהפגנות, גינויים ודרישות להיצמד להסכמות ההיסטוריות הקודמות.

אנטי-יפניות באה לידי ביטוי גם בהפגנות ההמוניות בסין – לדוגמה, באפריל 2005 סוקרו בכותרות עולמיות אלפי מפגינים שיצאו לרחובות – ובקריאות בקמפוסים אוניברסיטאיים שלא לחתום על הסכמים כלכליים עם יפן עד שתביע התנצלות כנה כלפי קורבנות המלחמה. הציבור הסיני, אשר מזדהה עם נרטיב פטריוטי ממלכתי, רואה ביפן מדינה החייבת התנצלות מתמשכת. סקר בינלאומי מצא כי כ־77% מהסינים מציינים את חוסר ההתנצלות היפנית והיעדר ההזדהות עם סבל הקורבנות כאחת הסיבות המרכזיות לעוינות כלפיה. מנגד, ביפן רבים רואים בנושא נטל לאומי. סקר משותף הצביע על כך ש־66% מהסינים מייחסים את היחסים העכורים עם יפן לאי-התנצלותה, בעוד ש־91% מהיפנים מביעים חשדנות כלפי סין, בעיקר בשל מחלוקות טריטוריאליות. בסופו של דבר, כל אחד מהצדדים מפרש את ההיסטוריה דרך הנרטיב הלאומי שלו. מאחר שאירועי העבר אינם זוכים למעמד של "זיכרון נצחי" משותף, כל ניסיון לאזן מחדש את הזיכרון ההיסטורי מעורר מתחים פוליטיים ורגשיים שקשה לגשר עליהם.

### סוגיית נשות הניחומים
ממוזער|פסל נשות ניחומים בהונג קונג, לזכר קורבנות עבירות המין.יפן, ככוח כובש במלחמת העולם השנייה, גייסה בכפייה אלפי נשים מקוריאה, מסין ומדינות נוספות לעבוד בבתי בושת צבאיים. ההכרה הרשמית מצד יפן במעשיה הגיעה רק בשנות ה-90, עם פרסום "הודעת קונו" שבה הביעה סליחה והקימה קרן פיצויים לנפגעות. עם זאת, מאז נוצר פער משמעותי בין העמדה הרשמית של יפן, שלפיה הסוגיה "הוסדרה סופית" בעיקר באמצעות הסכמי 1965 ו-2015 עם קוריאה הדרומית, לבין עמדות קוריאה וסין. בסין הנושא מהווה סמל מרכזי לזיכרון לאומי ולטראומה קולקטיבית. הממשלה הסינית מפעילה לחץ בינלאומי על יפן להכיר במלוא האחריות ולהביע סליחה כנה, תוך שילוב הנושא בספרי הלימוד ובהנצחות ממלכתיות. הקריאה הסינית מדגישה את הצורך ביישום "רוח הסליחה" ומתנגדת לכל ניסיון לטשטש או להפחית באחריות היפנית.

המחלוקת בין יפן לסין, ובמקביל גם לקוריאה הדרומית, מתבטאת לא רק בזיכרון ההיסטורי אלא גם במאבקים דיפלומטיים ובהשפעות על היחסים הפוליטיים והכלכליים. ההסכמים וההצהרות היפניות, אף על פי שנועדו לפייס ולסגור את הסוגיה, נתפסים בקרב הציבור והשכנות כהסדרים חלקיים ובלתי מספקים, שגורמים להמשך מתיחות ולתגובות חריפות. סוגיית "נשות הניחומים" אינה רק זיכרון טראומטי מן העבר, אלא גם כלי פוליטי מרכזי לזיהוי לאומי, להבעת דרישות לצדק והכרה, ומהווה מקור למתח מתמשך במערכת היחסים בין יפן לשכנותיה באסיה. ההבדלים בין העמדות מדגישים את הקושי להגיע להסכמה כוללת שתסגור את הפרק ההיסטורי ותאפשר התקדמות ביחסים בין המדינות.

### טבח נאנג'ינג
בדצמבר 1937 כבשו כוחות יפן הקיסרית את בירת סין נאנג'ינג, וביצעו טבח נרחב באוכלוסייה האזרחית. היקף הקורבנות נותר שנוי במחלוקת. בסין מציינים כ-300,000 הרוגים, בעוד שביפן הוערכו המספרים בעשרות אלפים בלבד. הערכה רשמית של בית הדין הצבאי הבין־לאומי למזרח הרחוק משנת 1947 הצביעה על כ-142,000 קורבנות. הפערים נובעים בין היתר ממחלוקות פוליטיות. חלק מההיסטוריונים ביפן מערערים על קנה המידה של הטבח, וטוענים כי מדובר בהגזמה, ואילו גורמים לאומניים קיצוניים אף מכחישים את עצם קיומו.

מאבק הזיכרון סביב טבח נאנג'ינג עומד בלב היחסים המתוחים בין סין ליפן. בסין מדובר בנושא מרכזי בזהות הלאומית ובהיסטוריה הממלכתית. הטבח נלמד בבתי הספר, מצוין בטקסים רשמיים, ומאז 2014 אף מצוין ביום זיכרון לאומי שנתי. מוזיאון נאנג'ינג לטבח מושך אליו תיירים רבים ומבקרים מקומיים. כל ניסיון יפני להכחיש או להמעיט באירועים מעורר תגובות נזעמות: כך, ב־2017 מחתה סין על ספר שנמכר בשרשרת מלונות יפנית, שבו הכחיש המחבר את קיומו של הטבח. בבייג'ינג רואים בהכחשה ניסיון שיטתי "לנקות" את יפן מאחריותה לפשעי מלחמה. לעומת זאת, הזיכרון הקולקטיבי ביפן סביב נאנג'ינג מתאפיין בפיצול ואי-הסכמה רחבה. מאז שנות ה־80 נעשו ניסיונות להכיר בטבח, אך הם נתקלו בהתנגדות מצד חוגים לאומניים. רבים ביפן מכירים בכך שבמהלך המלחמה נעשו מעשים קשים, אך המחלוקת הפוליטית והציבורית נוגעת לשאלה כיצד ואיך יש ללמד על כך. ספרי הלימוד היפניים, למשל, ממעטים לעסוק בטבח, ולעיתים משתמשים בניסוחים מקלים דוגמת "אירוע נאנג'ינג" במקום "הטבח בנאנג'ינג". ניסוחים אלה עוררו מחאות מצד סין, שדרשה מיפן לגלות ענווה ולהכיר במלוא חומרת מעשיה.

### מקדש יסוקוני
250px|ממוזער|היכל התפילה במקדש יאסוקוני
ביקורו במקדש יסוקוני של ראש הממשלה היפני ג'וניצ'ירו קואיזומי באוגוסט 2001 קיבל סיקור תקשורתי נרחב בסין, ועורר זעם בקרב צעירים. חודש לאחר מכן נפגש קואיזומי עם נשיא הרפובליקה העממית של סין ג'יאנג דזה-מין והסכים לערוך ביקור סמלי בגשר מרקו פולו מחוץ לבייג'ינג, על מנת לחלוק כבוד לחיילים הסינים שנהרגו במהלך מלחמת סין–יפן השנייה. ביקור נוסף של קואיזומי במקדש יסוקוני באביב 2002 הוביל למשבר ביחסי שתי המדינות.

לצד ההתקרבות הכלכלית, גברו המתח והעוינות במישור הפוליטי. הגורם המרכזי לכך היה ביקוריו השנתיים של קואיזומי במקדש יסוקוני, אתר זיכרון לאומי יפני שבו מונצחים גם פושעי מלחמה ממלחמת העולם השנייה. הביקור הראשון נערך באוגוסט 2001, בהתאם להבטחת בחירות שלו, שעורר זעם בסין. בעקבותיו נקט קואיזומי במחווה מפייסת בביקורו באוקטובר באותה שנה ב"מוזיאון מלחמת ההתנגדות של העם הסיני נגד התוקפנות היפנית"  בבייג'ינג, שם הביע "חרטה עמוקה והתנצלות כנה". ואולם, ביקורים נוספים במקדש, ובהם זה שנערך ב-2002 מיד לאחר השתתפותו ב"פורום בואו", עוררו גינויים חריפים מצד סין, שהציבה את הפסקת הביקורים כתנאי מוקדם לחידוש הפסגות בין מנהיגי המדינות.

באפריל 2005 התנצל קואיזומי על הסבל שגרמה יפן לסין במלחמת העולם השנייה. אולם באוקטובר אותה שנה ביקר שוב במקדש, שמנציח בין היתר 14 פושעי מלחמה, מה שעורר מחאה רשמית מצד סין. על רקע זאת, ביטלה סין את ביקורו המתוכנן של נובוטאקה מצ'ימורה, שר החוץ היפני.

### סוגיית טאיוואן
הכיבוש היפני בטאיוואן בין השנים 1895 ל-1945 מהווה פרק משמעותי בהיסטוריה של האימפריאליזם היפני באסיה. אף שהוא התרחש במקביל ובדומה לסיפוח קוריאה ומנצ'וריה, למקרה הטאיוואני מאפיינים ייחודיים – הן במבנה הממשל, הן בתגובת האוכלוסייה המקומית, והן בהשלכות ארוכות-הטווח שלו. מבחינה היסטורית, טאיוואן הייתה הטריטוריה הראשונה שסופחה על ידי האימפריה היפנית לאחר ניצחונה במלחמת סין–יפן הראשונה (1895), בהתאם לאמנת שימונוסקי. השלטון היפני בטאיוואן התאפיין בשילוב של דיכוי התנגדות מקומית לצד פיתוח כלכלי מואץ – תשתיות, מערכות חינוך, בריאות וארגון אדמיניסטרטיבי. בעיני יפן, טאיוואן הייתה "קולוניה למופת", אך בעיני חלקים מהאוכלוסייה המקומית סמל לדיכוי ולאובדן זהות. בשונה מקוריאה, שבה גברו מאפייני ההתנגדות והכפייה, רבים בטאיוואן אימצו זהות היברידית מורכבת, ששילבה את ההשפעות היפניות. עובדה זו משפיעה עד היום על יחסה של טאיוואן ליפן, ולעיתים אף מתבטאת בגישה חיובית יותר של החברה הטאיוואנית כלפי יפן בהשוואה לשכניה האסיאתיים. עם כניעת האימפריה היפנית ויתרו היפנים על שאיפותיהם בטאיוואן והיא עברה לידי הרפובליקה הסינית, אשר שולטת באי מאז. לשם נמלטו חברי הקוומינטנג לאחר ההפסד במלחמת האזרחים הסינית. השלכות העבר הקולוניאלי ניכרות גם בעת הנוכחית, וסוגיית טאיוואן הפכה לאחת הסוגיות הרגישות ביותר ביחסים בין יפן לסין. סין ממשיכה לראות בה חלק בלתי נפרד משטחה. בעוד שיפן, על אף אינה מכירה בטאיוואן כמדינה ריבונית, מגלה כלפיה תמיכה עקיפה ורציפה – כלכלית, מדינית ואף ביטחונית. כחלק מהברית הביטחונית שלה עם ארצות הברית, יפן מאותתת כי תגן על טאיוואן במקרה של מתקפה סינית. בנובמבר 2025 אמרה ראש ממשלת יפן, סנאה טאקאיצ'י, כי מתקפה סינית על טאיוואן תיחשב "מצב המסכן את הישרדותה של יפן" ועשויה להוביל לתגובה צבאית מצדה.

### מעורבות אמריקאית
הסכם שיתוף הפעולה וההגנה בין ארצות הברית ויפן ייצג עבור סין איום צבאי ישיר, בשל נוכחות בסיסים אמריקאיים ביפן. סין ניסתה להרחיק את יפן מארצות הברית ולהפוך אותה לנייטרלית. היא הציגה עצמה כמעצמה שוחרת שלום, טיפחה כוחות פרו-סיניים בתוך יפן, והגבירה חילופי תרבות, סחר ודיג במישור הפרטי (מדיניות ""). ארצות הברית חששה מהתקרבות סין–יפן, והגבילה את הסחר ביניהן.

## דעת הקהל
250x250px|ממוזער|הצתת דגלי יפן על ידי מפגינים סינים
[ממוזער|הפגנה [סינופוביה|אנטי-סינית ברופונגי. המסר על השלט: ניתוק הקשרים הדיפלומטיים בין יפן לסין נתק מוחלט.]]מאז תום מלחמת העולם השנייה, עברה דעת הקהל היפנית כלפי סין שינויים משמעותיים, בהתאם להתפתחויות פוליטיות, כלכליות וביטחוניות. בעשורים הראשונים שלאחר המלחמה רווחה ביפן השקפה חיובית יותר על סין כשותפה אפשרית לשיקום אזורי. עם עלייתה של סין כמעצמה אזורית ובינלאומית גברו בקרב היפנים תחושות חשדנות ורתיעה. במקביל, גם הציבור הסיני נוטה לעקוב ולהגיב לתהליכים מדיניים, והחל מראשית המאה ה-21 ניכרת עלייה בחשיבות דעת הקהל בעיצוב יחסי החוץ של סין.

סקרים של גופי מחקר כמו "מרכז המחקר פיו" ו־Genron NPO מצביעים בעקביות על דימוי שלילי הדדי, עם תנודות מתונות לאורך השנים. למשל, בשנת 2017 כ־88% מהיפנים דיווחו על רושם שלילי כלפי סין, ואילו כ־67% מהסינים על יפן. בשנת 2019 נרשם שיפור זמני בדעת הקהל הסינית (כ־46% מהסינים הביעו רושם חיובי כלפי יפן), אך בקרב היפנים הדימוי השלילי נותר יציב. בשנים 2021–2023 נרשמה החמרה נוספת, כשמעל 90% מהיפנים דיווחו על רושם שלילי כלפי סין. לצד גישה זו, הסקרים מראים שרוב הנשאלים בשתי המדינות מדגישים את החשיבות של שמירה על שלום אזורי ושיתוף פעולה כלכלי, גם לנוכח מתיחויות גוברות סביב סוגיות טריטוריאליות, טייוואן, ושחרור מי הקירור מפוקושימה.מאז סיום מלחמת העולם השנייה, דעת הקהל ביפן כלפי סין עברה שינויים משמעותיים, בהתאם להקשרים פוליטיים, כלכליים וביטחוניים. בעשורים הראשונים לאחר 1945, הציבור היפני נטה לראות את סין כשותפה אפשרית לשיקום האזורי, אך עם התחזקותה של סין כמעצמה כלכלית וביטחונית גברו החששות היפניים. מגמות אלו ניכרות במיוחד בעשור האחרון, שבו סכסוכים טריטוריאליים, מתחים סביב טייוואן, וסוגיית שחרור מי הקירור המטוהרים מפוקושימה לים, תרמו להעמקת תחושות שליליות הדדיות. גם בסין דעת הקהל ממלאת תפקיד הולך וגובר בעיצוב המדיניות כלפי יפן, בניגוד לתפיסה המקובלת כי המשטר הסיני מנותק מהשפעת הציבור. דיון נרחב מתקיים סביב תפקידה של התקשורת, בייחוד ביפן, בהעצמת תחושות של עוינות כלפי סין. סקר BBC משנת 2014 אישר זאת, לאחר שהראה כי 73% מהיפנים רואים את סין באופן שלילי, בעוד שבסין 90% מהאנשים חושבים רעות על יפן. מרכז המחקר פיו מראה כי 85% מהיפנים חוששים כי סכסוכים טריטוריאליים של סין עם מדינות שכנות, עלולים להוביל לעימות צבאי. מגמה זו אף הוחרפה לפי סקר מקיף שנערך בשנת 2024: כ-88% מהסינים ו-89% מהיפנים הביעו עמדות שליליות כלפי הצד השני. אולם, ניכר כי רבים מהם הדגישו את החשיבות של שיתוף פעולה כלכלי בין המדינות.

סקרים בינלאומיים של "מרכז המחקר פיו" ושל צוות החשיבה "Genron NPO" מלמדים כי הסנטימנט בין היפנים והסינים נותר שלילי בדרך כלל. למשל, סקר של "פיו" מ-2015 מצא שרק 9% מהיפנים ו-12% מהסינים הביעו עמדה חיובית כלפי המדינה האחרת. בסקר דומה מ-2016 הוערך שיעור התומכים השוטפים בכל מדינה רק ב-11–14%. הסקרים הראשוניים הללו הצביעו על חוסר אמון עמוק הדדי – חלק ניכר מהנשאלים ביפן סירבו לאמץ השקפת עולם חיובית על סין ולהפך.

### מגמות מרכזיות
בין 2017 ל-2020 נערכו סקרים שנתיים משותפים (Genron NPO ושותפיה הסינים) שתיעדו שינויי מגמה. נתוני 2017 הראו שיפור מסוים בקרב היפנים: אחוז היפנים שרואים את היחסים כ"רעים" ירד לכ-44.9% (לעומת כ-72% שנה קודם), ואילו 64.2% מהסינים העריכו אז שהיחסים רעים (ירידה מ-78.2% בשנת 2016). בד בבד, תדמית סין ביפן נותרה פגועה: ב-2017 כ־88.3% מהיפנים ניתנו “רושם שלילי” על סין, ואילו בקרב הסינים רק 66.8% הביעו רושם שלילי על יפן. כלומר, בעוד שדעת הסינים על יפן השתפרה (למשל יותר סינים דווחו על רושם חיובי), היפנים המשיכו לראות את סין בעין ספקנית. בשנת 2018 נרשם המשך שיפור רב יותר בצד הסיני: רק כ-45.1% מהסינים הגדירו אז את היחסים כ"רעים", לעומת כ-39.0% מהיפנים. נתונים נוספים הצביעו על כך שרוב הסינים החלו לראות ביפן שותפה חשובה לכלכלה העולמית, בעוד שאצל היפנים גלוי העדפת הקשר עם ארצות הברית על פני סין. ב-2019 הסתמן פער חד: 45.9% מהסינים דיווחו על רושם "חיובי" כלפי יפן (שיא כל הזמנים בסקרים), ואילו כ-84.7% מהיפנים עדיין סיפרו על רושם “שלילי” כלפי סין. מבחינת ההערכה הכללית למצב היחסים, 44.8% מהיפנים ו-35.6% מהסינים הצביעו שיחסי שתי המדינות “גרועים”. כלומר, יותר סינים שיפרו את השקפתם כלפי יפן, אך ברוב היפנים המשיכה הדעה השלילית לגבור.

בין השנים 2017 – 2020 תועדו שינויים הדרגתיים בגישת הציבור בסין וביפן כלפי יחסי שתי המדינות. בבעוד שהציבור הסיני הלך ושיפר את גישתו כלפי יפן, הציבור היפני שמר על סקפטיות ודעה שלילית כלפי סין לאורך התקופה. שנת 2017 חלה ירידה באחוז היפנים שראו את היחסים כ"רעים" (כ-44.9% לעומת כ-72% ב-2016), וגם בקרב הסינים נרשמה ירידה דומה (64.2% לעומת 78.2%). עם זאת, בעוד שהתדמית של יפן השתפרה בעיני הסינים (רק 66.8% הביעו רושם שלילי), היפנים נותרו ספקניים – 88.3% מהם הביעו רושם שלילי על סין. ב-2018 נמשכה מגמת השיפור בעיקר מהצד הסיני: רק 45.1% מהסינים הגדירו את היחסים כ"רעים", בעוד שבקרב היפנים המספר ירד ל-39.0%. הסינים גם החלו לראות ביפן שותפה כלכלית חשובה, לעומת היפנים שהעדיפו את הקשר עם ארצות הברית. בשנת 2019 נרשם שיא בשיפור עמדות הסינים: 45.9% מהם הביעו רושם חיובי כלפי יפן, אך מנגד – 84.7% מהיפנים עדיין החזיקו ברושם שלילי כלפי סין. מבחינת הערכת מצב היחסים, 44.8% מהיפנים ו-35.6% מהסינים ראו את היחסים כ"רעים". לסיכום,

בין השנים 2021–2023 נרשמו תנודות חדות בדעות הציבורי. בסקר של 2020 הודגשו מתחים גאופוליטיים חדשים: הסינים נטו להאשים בעיקר את ארצות הברית במתיחויות סביב סין-אמריקה, ורבים מהם (75.2%) סברו כי יש לבנות יחסים שיתופיים יותר עם יפן. לעומת זאת, ביפן דעות שליליות על סין חזרו לעלות; ב-2020 כ־89.7% מהיפנים הביעו רושם “שלילי” של סין. אחוז היפנים שרואים את היחסים כ"גרועים" עלה ל־44.8%. בשנת 2021 חל שינוי חד בצד הסיני: 66.1% מהסינים הביעו רושם "רע" על יפן – עלייה חדה מ-52.8% ב-2019. קרוב ל־42.6% מהם הגדירו את מצב היחסים כ"גרוע" (עלייה של 20 נקודות). זו ירידה ביחס לשנת השיא הקודמת, והערכה כי היחסים שבים לרמתם של לפני 8–10 שנים. ביפן לעומת זאת, העמדה הפגועה נותרה גבוהה עוד יותר: 90.9% מהיפנים הדגישו רושם שלילי מתמשך על סין, ו־54.6% הגדירו את היחסים כ"פשוט גרועים".

בסקרי 2022–2023 נראה שגם ניצני יציבות נותרו רופפים. בשנת 2022, לראשונה מזה שנים אחדות נרשמה ירידה קלה במדדים השליליים בשתי המדינות (87.3% ביפן ו-62.6% בסין). עם זאת, הדעות עדיין היו שליליות ברובם. לדוגמה, באותה שנה רק 6.1% מהיפנים ו-35.3% מהסינים היו מרוצים ממצב היחסים, ואילו כ-44% ביפן וכ-50% בסין היו לא מרוצים. מוסיף לכך, בסקר 2022 הודגשה חשיבות יחסית גבוהה בשני הצדדים לשימור השלום ושיתוף הפעולה האזורי, אך תוצאות הסקר מראות שרק מיעוט כלשהו באמת מרוצה מהמצב הקיים. ב-2023 חזרה התמונה להידרדרות: בסקר שנערך בסוף 2023, 92.2% מהיפנים הביעו רושם שלילי כלפי סין ו-62.9% מהסינים – כזה כלפי יפן. במילים אחרות, ברוב מוחלט מהציבור היפני השתמרה שנאת סין, ואצל הסינים בדממה מסוימת חלו שוב עליות קלות בשיעור השליליים. נושא חדש שהועלה בסקר זה היה חשש ממשי למלחמה גרעינית, אך על רקע זה נראה דווקא שהמפגש של 2023 (45 שנים להסכם השלום והידידות) לא הצליח למנוע המשך חשדנות הדדית עמוקה.

### גורמי השפעה מרכזיים
דעת הקהל בשתי המדינות מושפעת ממגוון רחב של גורמים, השאובים הן מהעבר ההיסטורי והן מהתפתחויות עכשוויות. אחד הגורמים המרכזיים הוא ההיסטוריה המשותפת והסכסוכים הטריטוריאליים – ובראשם המחלוקת סביב איי סנקאקו. לכך מצטרף גם המטען ההיסטורי מהכיבוש היפני בסין ומלחמת העולם השנייה בזירה האסייתית, שממשיך להזין רגשות שליליים בקרב הציבור הסיני. סקרי "גֶנרוֹן" (Genron) מלמדים כי רוב ניכר מהציבור הסיני (77.5%) סבור שיפן לא הביעה חרטה מספקת על עברה – עמדה שמזינה עוינות והשמצות. מנגד, הציבור היפני חש תחושת איום ומצוקה לנוכח העיסוק בפשעי מלחמה יפניים במערכת החינוך ובתקשורת, מה שתורם אף הוא לגיבוש עמדות שליליות כלפי סין. גם לדיפלומטיה הרשמית ולביקורים בין מנהיגים השפעה מסוימת על דעת הקהל – אך לרוב השפעה זו זמנית. כך למשל, פגישות שנערכו בין שינזו אבה לשי ג'ינפינג בשנים 2018–2019 הובילו לירידה זמנית בפסימיות היפנית כלפי סין, הודות לסיקור תקשורתי חיובי שעסק בהתקדמות מדינית. עם זאת, ברגע שהמדיניות המעשית נותרה מעורפלת או בלתי עקבית, שבו העמדות השליליות והתחזקו – תופעה שמעידה כי מחוות דיפלומטיות אינן מספיקות לעיצוב תודעה ציבורית לאורך זמן.

בהקשר הכלכלי, שיתופי פעולה ותמיכה במוסדות סחר בינלאומיים נתפסים כבעלי חשיבות רבה יותר בציבור הסיני – 80.5% הביעו תמיכה בכך – לעומת 65.1% בלבד בציבור היפני. אף על פי שקיים פוטנציאל כלכלי משמעותי לחיזוק היחסים, מגמות עולמיות של אי-יציבות כלכלית והחרפת היריבות בין ארצות הברית לסין ציננו את ההשפעה החיובית האפשרית של שיתוף הפעולה הכלכלי. כך, לדוגמה, אף ש-75.2% מהסינים הביעו ב-2020 רצון לבנות יחסים שיתופיים עם יפן, רק 44.6% מהיפנים שיתפו תחושה זו – נתון המצביע על כך שאינטרס כלכלי לבדו אינו מספיק לגישור על פערים רגשיים ותודעתיים. גם סוגיות ביטחוניות וגאופוליטיות ממלאות תפקיד מרכזי. האיום מצפון קוריאה יצר בשלב מסוים תחושת קִרבה בין יפן לסין, כאשר חלק מהיפנים דיווחו על תחושת ביטחון יחסית לנוכח המשבר. אולם, הסלמה ביחסי סין–ארצות הברית שינתה את הדינמיקה: רוב הציבור הסיני רואה בארצות הברית את מקור המתיחות, ואילו הציבור היפני מנסה לאזן בין מחויבותו המסורתית לארצות הברית לבין הרצון למנוע החרפה. ב־2022 למעלה מ-70% משני הצדדים הסכימו כי יחסים יציבים בין סין ליפן חיוניים ליציבות האזור, אך המציאות מדגישה את עליונותם של שיקולים ביטחוניים ולאומיים על פני היגיון כלכלי או דיפלומטי.

למרות השינויים שחלו לאורך השנים, דפוס אחד נותר עקבי: הציבור היפני ממשיך לתפוס את סין באור שלילי באופן מובהק, ואילו בעיני הציבור הסיני הדימוי של יפן נע בין שיפור זמני לנקודת משבר, וחוזר חלילה. תנודות אלה משקפות הן אירועים חיצוניים – כגון סכסוכים טריטוריאליים או מהלכים מדיניים – והן תהליכים פנימיים של עיצוב תודעה, תקשורת המונים וזהות לאומית. על רקע זה, רוב הציבור בשתי המדינות נוטה להעדיף פתרונות חלקיים, רמת אמון נמוכה ופשרות זהירות – על פני פיוס מלא. לפיכך, אף שקבוצות חריגות באוכלוסייה – צעירים בסין או יפנים בעלי אוריינטציה פרו-מערבית – מביעות עמדות מתונות יותר, אין בכוחן לשנות באופן מהותי את המגמות העמוקות שעלו מן הסקרים.

### סנטמינט אנטי סיני ביפן
לאחר סיום המלחמות בניהן, היחסים בין סין ליפן השתפרו בהדרגה. עם זאת, מראשית המילניום, חלה התעוררות הדרגתית של סנטימנט אנטי-סיני ביפן. בימין היפני מבקרים את הגישה הסינית להיסטוריה, המגבירה לדעתכם את עוינותה של סין כלפי יפן על רקע מלחמת העולם השנייה. לפי גישה זו, סין מנצלת את זיכרונות המלחמה הטראומתיים ככלי לשימור עמדות אנטי-יפניות, ולחיזוק הפטריוטיות המקומית. היא עושה שימוש בפשעי מלחמה היפניים , ובסוגיית המחלוקות סביב ספרי ההיסטוריה וביקורים במקדש יסוקוני, כקלף דיפלומטי להאשמת יפן, ולמצבה כשעיר לעזאזל.

המהומות האנטי-יפניות באביב 2005 היו מקור נוסף לכעס כלפי סין בקרב הציבור היפני. על פי פרויקט של פיו (2008), 84% מהיפנים החזיקו בדעה שלילית כלפי סין, ו-73% מהם החזיקו בדעה שלילית כלפי הסינים, אחוז גבוה יותר מאשר בכל המדינות האחרות שנסקרו. סקר שנערך בשנת 2017 העלה כי 51% מהנשאלים הסינים חוו אפליה קניינית בדיור. דו"ח נוסף באותה שנה ציין הטיה משמעותית נגד מבקרים סינים מצד התקשורת וחלק מהמקומיים היפנים.

## השפעה תרבותית
בין סין ויפן השפעות תרבותיות עמוקות ושיתוף פעולה עם הבדל ברור בין המדינות. למרות השוני, התרבות היפנית קיבלה השפעות רבות מסין. סין השפיעה על תחומים כמו תרבות האורז, הכתב, המתכת, הציור והאדריכלות ביפן. האמנויות ביפן, כמו ציור, פיסול ואדריכלות, הושפעו רבות מהתרבות הסינית, במיוחד במהלך תקופות מסוימות בהיסטוריה של יפן. ההשפעה הסינית ניכרת בפרטים רבים של האמנות היפנית.

### מערכת הכתב
[ממוזער|[יפנית#מערכת הכתב|מערכת הכתב היפנית עוצבה מתוך הכתב הסיני, אחת ממערכות הכתב העתיקות בעולם|250x250 פיקסלים]]
מערכת הכתב היפנית הושפעה באופן ישיר מהכתב הסיני. הכתב הסיני הובא ליפן במאות הראשונות לספירה באמצעות סוחרים, מלומדים ונזירים בודהיסטים. באותה תקופה, ליפן לא הייתה מערכת כתב עצמאית, ולכן היפנים אימצו את הכתב הסיני ושילבו אותו בתרבותם. בהמשך, הם פיתחו מערכות כתב ייחודיות משלהם.

השפה היפנית נכתבת באמצעות שילוב של שלוש מערכות כתב: הסימנים הסינים המותאמים לשפה היפנית מכונים ביפנית "קאנג'י", ושני כתבים פונטיים שנגזרו מסימניות סיניות מותאמות, המכונים היראגאנה וקאטאקאנה. ההיראגאנה והקטאקאנה היפניים נוצרו בהשפעת הכתב הסיני, אם כי נכתבו בצורה שונה והיו מותאמות לשפה היפנית. למעשה, כל ראשית ההיסטוריה הכתובה של יפן נכתבה בסין. גם הכתיבה הספרותית ראשונית ביפן הייתה בהשראת הידע והמסמכים הסיניים.

### הפילוסופיה והדת
[250x250px|ממוזער|
מקדש [טודאי-ג'י בנארה משמש כמרכז רוחני חשוב בבודהיזם. בנייתו במאה ה-8 הושפעה מהתרבות הסינית, במיוחד האדריכלות ומיקומי הפולחנים.]]
הפילוסופיה והדת הסיניות אכן השפיעו רבות על המחשבה הדתית והפילוסופית ביפן, במיוחד הקונפוציאניזם והבודהיזם. הקונפוציאניזם, שמדגיש ערכים כמו כבוד, סדר חברתי, חינוך ומוסר, מצא מקום חשוב במוסדות ובחינוך ביפן. במיוחד, רעיונותיו של קונפוציוס עזרו לעצב את התפיסות החינוכיות והחברתיות ביפן, כולל דגש על קוד אתי נרחב שהשפיע על תפקוד הממשל והחברה. הבודהיזם, שהגיע ליפן דרך סין (ובמיוחד דרך הדת הסינית מהאיאנה), שימש כגשר להעברת רעיונות דתיים ורוחניים. הבודהיזם שינה את התפיסות הדתיות ביפן והביא רעיונות כמו גלגול נשמות, קארמה והשגת נירוואנה. באופן כללי, הדתות הסיניות הפכו לחלק מהמרקם הדתי והתרבותי של יפן, והשפעתן ניכרת עד היום.

השפעת הבודהיזם לא התמצתה רק בדת אלא גם בעשייה תרבותית ואומנותית, כמו אדריכלות מקדשים, ציור ופסול. למשל, סגנון הארכיטקטורה של המקדשים וההיכלות היפניים נוצר בהשראת המקדשים הסיניים, כולל גגות מקומרים וחללים פתוחים. הסגנון האדריכלי הסיני השפיע רבות על עיצוב הגנים היפניים. גני הזן היפניים היוו המשך ישיר להשפעות סיניות, בהם הושם דגש על השילוב עם הטבע והחיפוש אחרי הרמוניה ושלום פנימי. בין הסגנונות החשובים ביותר של הגן היפני נמצא "גן עם בריכה ומסלול הליכה", המשלב בריכה ומים זורמים באופן טבעי. סגנון זה הובא מסין בתקופת הייאן (794–1185).

### שירה
[250px|ממוזער|קוקין ווקאשו, אנתולוגיה מוקדמת (בסביבות שנת 900) של שירת וואקה יפנית תוך שילוב [כתב סיני|הכתב הסיני]]
השירה היפנית נכתבה גם בשפה הסינית. ההשפעה הסינית על השירה היפנית הייתה ניכרת החל מתקופת אסוקה, כשמשוררים ביפן נחשפו לשירה הסינית של שושלת טאנג. במשך זמן רב, השירה ביפן הייתה קשורה גם לאומניות כמו ציור, והשפעת הסין ניכרה בה. במשך מאות שנים, יפן עיבדה את ההשפעות האלה עד שיצרה סגנונות שירה ייחודיים לה, כמו וקה והייקה. במהלך השנים השירה היפנית התפתחה בתקופות שונות, כמו תקופת נארה והייאן, והפכה לחלק חשוב בתרבות היפנית.

היפנים אימצו צורות שירה סיניות, שכללו צורות פיוטיות מוגדרות. השירה הסינית עסקה בעולמות הטבע והרגשות האנושיים, והשפיעה על המבנה והסגנון של השירה היפנית. בשנים הראשונות של תקופת אסוקה, היפנים אימצו את הכתב הסיני, ובמהרה השתמשו בו לא רק לצורך תיעוד דתי ומדיני, אלא גם להבעת רעיונות ורגשות בשירה. השירה בסינית הייתה סימן להשכלה בבית המלוכה של טמו, קיסר יפן, ואנשי החצר הגבוהה היו כותבים שירה בסינית (קאנשי ). מאוחר יותר, יצירות אלו נאספו ב"קייפוסו", אחת מאנתולוגיות השירה הראשונות ביפן, שנערכה בתחילת תקופת ההיאן. בזכות ספר זה, שירה המוות של הנסיך אוצו קיימת עד היום.

השירה הסינית, שהתאפיינה בצורות פיוטיות מוגדרות ומילים עשירות במשמעות, השפיעה רבות על השירה היפנית, בעיקר במבנה ובסגנון. היפנים שאבו השראה מהשירה הסינית המסורתית, כמו פואמות הטאנג  אשר שילבו תיאורים טבעיים עם רגשות אנושיים. השפעתה של השירה הסינית ניכרה גם במילים ובמבני המשפטים, תוך שמירה על הרעיון המרכזי של הרמוניה עם הטבע ועם העולם הרוחני. עם הזמן, השירה היפנית התפתחה לכיוון ייחודי שלה, באמצעות שילוב בין הכתב הסיני לפונטיקה היפנית, ובכך נוצרה שירה יפנית ייחודית בשם "וואקה" , ששילבה את הכתב הסיני עם הפונטיקה היפנית. צורת השירה הזו כללה שורות קצובות (5-7-5-7-7) והיוותה את הבסיס לשירה היפנית הקלאסית. לדוגמה, בתקופה זו נכתבו יצירות כמו קוג'יקי ששימרו את ההשפעה הסינית, אך גם היוו ביטוי ייחודי לקול היפני.

### התרבות החומרית
התרבות החומרית בין סין ויפן חוותה השפעות הדדיות לאורך ההיסטוריה, כאשר סין שימשה מקור עיקרי להשראה והעברת טכנולוגיות וידע ליפן. תחומים כמו עיבוד מתכת, חרסינה, והכנת תה הם חלק מהתחומים שבהם ניכרת השפעת סין על התרבות היפנית. עיבוד מתכת: סין הייתה בין החלוצים בטכנולוגיות עיבוד מתכת, כולל יצירת ברזל ופלדה. ידע זה עבר ליפן, שם הפך לחלק מרכזי בתעשיית הנשק היפנית. החרבות היפניות, כמו קטאנה, נעשו בעבודת יד עם ידע טכנולוגי שהגיע מסין ושיפורים שנעשו ביפן, כך שבמהלך הזמן הפכו את החרבות היפניות למפורסמות בעולם.

סין הייתה היצרנית הראשונה של חרסינה, והטכניקות להכנת חרסינה משובחת הגיעו ממנה אל יפן במהלך המאות השביעית והשמינית. ביפן, החרסינה הפכה לאומנות משגשגת, והפופולריות שלה בקרב מעמדות שונים שיחקה תפקיד חשוב בהפצתה. שימוש נפוץ היה עבור הכנת תה. מסורת הכנת התה הגיעה מסין ליפן בתקופת שושלת טאנג (618–907 לספירה), אך ביפן היא פותחה והפכה למסורת תרבותית משלה. הכנת התה ביפן הפכה לפעולה רוחנית ואסתטית, ובמיוחד במסורת טקס התה היפני ה"צ'ה־נוּ־יו", שבו הכלים והציוד, כמו הקנקנים, כוסות התה ומסנני התה, נתפשים כבעלי ערך תרבותי ואומנותי.

ציורי נוף סיניים, שצוירו בסגנון האינטרפרטציה הטבעית והפסטורלית, היוו מקור השראה חשוב עבור האומנים היפנים. הציורים הסיניים התמקדו בנופים טבעיים, בסצנות של הרים, נהרות ועצים, והיו מאופיינים בשימוש בצבעים עדינים ובקומפוזיציות מוקטנות ומאוזנות. אמנים יפנים אימצו את הסגנון הזה ויצרו ציורים דומים, תוך שמירה על אלמנטים מסורתיים של הסגנון היפני. גם בתחום הפיסול, התרבות הסינית השפיעה על הפיסול היפני, במיוחד בהתחלה. פסלים בודהיסטיים, לדוגמה, היו בהשראת סגנון הפיסול הסיני, שהדגיש את הדימויים הדתיים והפולחניים. אומנים יפנים שאבו השראה ממסורות סיניות בודהיסטיות ויצרו פסלים דומים.

אולם המתיחות ניכרת גם ביחסים התרבותיים. כשנבנה המרכז הפיננסי העולמי בשאנגחאי, שאז היה השני בגובהו בעולם והמגדל הגבוה בסין, המאפיין הבולט ביותר בעיצוב חור טרפזיואידי בקודקוד. בתכנון המקורי היה אמור להיות חור עגלגל בקוטר של 46 מטרים, במטרה להפחית את הלחצים שנגרמים מהרוחות, ולסמל את התיאורים המיתולוגיים הסיניים של השמיים כעגלגלים. אולם, ראש עיריית שנחאי, צ'ן ליָאנג'יו, התנגד משום שלדעתו העיגול דומה לעיצוב "השמש העולה" בדגל היפני. בעקבות זאת שונה העיצוב לטרפזיואיד הידוע, ומאז מכונה המבנה באופן לא רשמי "פותחן הבקבוקים".

בעת המודרנית, גם ליפן השפעה על התרבות הסינית. המאנגה והאנימה, תופעות יפניות פופולריות אשר זכו לתפוצה עולמית, לרבות סין, בייחוד מאז ההתפתחות האינטרנט המהיר. בסין קיימת גם תעשיית אנימה ומאנגה מקומית, שנקראת דונגמן (). תחום זה, שנרקם בשנות ה-2000, השפעה גדולה על תרבות הנוער הסיני ואף זכה לתפוצה עולמית.

קובץ:Top Shanghai World Financial Center.jpg|המרכז הפיננסי העולמי בשאנגחאי עוצב מחדש כ"פותחן בקבוקים" בשל התנגדות לעיצוב שהזכיר את דגל השמש העולה היפני
קובץ:Zenrin Gate (Yokohama Chinatown) 20211212-1.jpg|שער זנרין בצ'יינטאון של יוקוהמה
קובץ:黒蝋色花丸紋蒔絵螺鈿鞘大小拵 Kuro-roiro hanamaru-mon makie raden saya daishō koshirae.jpg|חרבות היפניות חושלו עם ידע וטכנולוגיה מסין שהלך והשתדרג ביפן
קובץ:Japansk porslinsfigur från 1700 - Hallwylska museet - 96051.tif|חרסינה יפנית של גברת חצר לובשת מעיל פרחוני (1700)
קובץ:Manga stand in China.jpg|דוכן מאנגה בסין


### התה בתרבויות הסינית והיפנית
[ממוזער|[טקס תה יפני מסורתי|250x250 פיקסלים]]
[250x250px|ממוזער|[גונג-פו צ'ה, טקס תה בסגנון גונג־פו בשנחאי]]
בסין וביפן, התה מגלם יותר מאשר רק משקה חמים ומרגיע, הוא סמל של תרבות, רוחניות ומסורת עתיקת יומין. שתיית תה נושאת עמה משמעות עמוקה, שבאה לידי ביטוי בטקסים ותהליכים שחורגים מגבולות הפשטות היום-יומית, ומתמזגים עם עקרונות תרבותיים ורוחניים. בסין, תה הוא מרכיב בלתי נפרד מהחיים החברתיים ומהזיקה לטבע, ואילו ביפן הפך התה לכלי לביטוי פנימי המזמן מסע של הרמוניה, איזון ושלווה. במסורת הסינית והיפנית כאחד, גילוי התה נזקף לזכותו של החכם ההודי בודהידהרמה, נזיר בודהיסטי שייסד את הצ'אן בודהיזם. לפי האגדה, בודהידהרמה, שנסע להפיץ את בשורת משנתו החדשה, ייסד את מקדש שאולין בדרום סין, או מנזר שורינג'י בגרסה היפנית. שם הוא עשה מדיטציה בזמן שישב מול קיר במשך תשע שנים ארוכות, שבסופן רגליו קמלו. בדיוק על סף הגעה להארה – הוא נרדם. בכעסו על ההחמצה, הוא תלש את עפעפיו והשליכם ארצה, ומהם צמח שיח צמח התה.

התה מהווה חלק בלתי נפרד מהתרבות של כל אחת מהמדינות, אך בעוד שבסין הוא משולב יותר בחיים היום-יומיים ובמעגלים החברתיים, ביפן יש לו ממד רוחני יותר וקשור למחשבה פנימית ותחושות של איזון והרמוניה. במסורת הסינית, תה נחשב למוצר יוקרה עם משמעות תרבותית רוחנית עמוקה. שתיית תה בסין כוללת פרקטיקות רבות שמותאמות לסוגי תה שונים, כגון תה ירוק, תה שחור, תה אולונג ותה פרחים. טקסי התה בסין שונים לפי אזורים, אך תמיד שמים דגש על איכות התה, על הדרך בה הוא מוכן, ועל הרגעים המשותפים שנוצרים סביב שתייתו. בולטים במיוחד טקסי תה כמו הטקס של תה האולונג, שבו משתמשים בכוסות קטנות. זאת בעוד שביפן הדגש היה על מאצ'ה – אבקת תה ירוק. טקס התה היפני הושפע ממנהגים סיניים מוקדמים אך הפך לאמנות מקומית, עם דגש על פילוסופיית זן ואסתטיקה יפנית ייחודית. בסין, טקסי תה שמו דגש על שיחה אינטלקטואלית, הרמוניה עם הטבע ופשטות. ביפן, ערכים אלה הועמקו והתמקדו במינימליזם ובשקט נפשי, ברוח פילוסופיית "ואבי-סאבי".

טקס התה הסיני מסמל ערכים תרבותיים ורוחניים עמוקים שמייחדים את החברה הסינית. הטקס, שמתקיים בדרך כלל בצורה מוקפדת, מעורר את הרעיון של הרמוניה עם הטבע והסביבה. כל פרט בטקס – מהכנת הכלים ועד למזיגת התה – נעשה בצורה מדויקת ורגועה, תוך שימת דגש על ניואנסים קטנים שממחישים את הכבוד למסורת ולדייקנות. למשל, טקס גונג-פו צ'ה שלב בתהליך מתבצע בקפידה ובאופן מדויק. זה כולל את בחירת העלים, זמן החימום, סינון המים, והכנסת המרכיבים בדרך מסוימת, כדי להפיק את הטעמים בצורה האופטימלית. הגונג-פו צ'ה קשור לתרבות הסינית, שם כל שלב נתפס כאומנות. עבור הסינים, שתיית תה היא חוויה רוחנית ומדיטטיבית, המאפשרת לנפש להירגע ולתחום את המחשבות לרגע הנוכחי. טקס התה מסמל גם את הכנסת האורחים. התהליך כולו הופך למעין דרך חיים שמחברת את האדם עם הרגע הנוכחי, עוזרת לו להימנע מהסחות דעת ומעודדת את ההתמקדות באיזון פנימי ובשלווה נפשית.

טקס התה היפני התפתח מהטקסים הסיניים. בתחילה, מסיבות תה היו אירועים סוערים, אך במאה ה-15 השוגון אשיקאגה יושימאסה  הפך את הטקס לאירוע מאופק ומפוקח, שמשמש גם לתקשורת דיסקרטית בנושאים רגישים. הטקס מבטא את עקרון הוואבי היפני, המעריך את היופי והפשטות שבדברים היום-יומיים. אמן התה מהמאה ה-16, סן נו ריקיו, קידם את השימוש ב"איקבנה", פרחים מסודרים בקפידה, לצורך יצירת אווירה רגועה במהלך הטקס. ריקיו היה מאסטר של הלוחמים הגדולים אודה נובונאגה וטויוטומי הידיושי, ובעקבותיו יישום ה"וואבי" (הפשטות) הפך למרכיב עיקרי בטקס. החדר שבו שותים את התה נקרא "סוקיה" – "הבית הבלתי־מושלם", בהתאם לפילוסופיית ה"וואבי-סאבי". מדובר במבנה פשוט, לרוב עשוי מסבכים של במבוק ואדמה וחלונות נייר המאפשרים חדירת אור טבעי. חדרי תה אלה מבודדים את השותה מהמרחב היום-יומי, ומעבירים אותו לאווירת אינטימיות. הגישה לחדר נעשית דרך פתח קטן, המדגיש שוויון בין כולם. לעיתים, גם הדלת קטנה כדי למנוע הכנסת חרבות, ולהדגיש את הפסק מהחיים החיצוניים. הכנת התה עצמו, עם מצקת מיוחדת ומחוות מדויקות, משתנה לפי אסכולות, אך במרבית המקרים נעשה שימוש בתה ירוק חזק, שמימיו מורתחים מעל גחלים, ומוגש בכוס חרסינה. המשותף לכולם היה השימוש בחרסינה משובחת, במיוחד בקערת התה .

לאורך ההיסטוריה, סין הייתה ספקית עיקרית של תה ליפן. בשנת 805, הנזיר הבודהיסטי היפני סאיצ'ו הפך ל"סוכן התה" הראשון שייבא אצווה של זרעי תה מסין לקיוטו. עם התרחבות הביקוש לתה במזרח אסיה, מהמאה ה-10 ואילך, החלו סוחרים סינים לייצא עלי תה ליפן. הקשרים המסחריים הללו תרמו לאימוץ וההתאמה של מסורות תה ייחודיות ליפן. בתקופת הייאן (794–1185) והקמקורה (1185–1333), תה סיני יוקרתי נחשב לסמל סטטוס ביפן. גם ייצור כלי תה יפניים הושפע בתחילה מעיצובי הקרמיקה הסיניים, אך התפתח לכיוונים יפניים ייחודיים, כמו שיטת זיגוג יפני בשם "ראקו" . צריכת התה הייתה כה נרחבת עד שהפכה לעסק מעורר עניין בקרב סוחרים אירופיים, בעיקר הפורטוגזים וההולנדים. התה הפך למוצר פופולרי לא רק ביפן ובסין אלא גם באירופה, אליה הגיע לראשונה התה הסיני בשנת 1607. הוא היווה 80% מסך היצוא של סין לאירופה בתחילת המאה ה-19.

למרות השפעתה ההיסטורית של סין על התפתחות טקסי התה ביפן, התרבות היפנית עיצבה עם הזמן מסורת מקורית ונבדלת, שעומקה הפילוסופי והאסתטי מבטא זהות תרבותית ייחודית. טקס התה היפני, שהתבסס על עקרונות הזן והבודהיזם, אינו רק מחווה לשיטות הכנה מסורתיות אלא ביטוי של דרך חיים שלמה – המקדשת פשטות, ריכוז ויופי חמקמק. היפנים לא רק אימצו את שתיית התה, אלא עיצבו סביבה שלמה סביבו: אדריכלות מינימליסטית, חפצי אמנות מחוספסים אך מדויקים, עקרונות נימוס שקטים ותחושת זמניות שאינה נחווית במקביל הסיני. עקרונות כמו "שִׁיבּוּי" , יופי עדין שאינו ראוותני, ו"מונו נו אווארה", רגישות כלפי הבר חלוף, משתקפים בטקס התה לא פחות מאשר בקליגרפיה או בשירה היפנית. לפיכך, אין מדובר בגרסה יפנית לטקס סיני – אלא בטרנספורמציה תרבותית מלאה. הגם מוסד ה"סוּקִיָּה"  – חדר התה – מדגים את הרוח היפנית הייחודית. זהו חלל שאינו נועד להציג עושר או פאר, אלא לבטל היררכיות, למקד את הנפש ולהרחיק את המשתתף מעולם החוץ. כל פרט, מהדלת הנמוכה ועד האביזרים הדלים בעיטור, מבטא אידיאלים יפניים שעומדים בזכות עצמם. המסר אינו הרמוניה עם הטבע כשלעצמה, אלא התבוננות פנימית בטבע הקיום. המאסטרים הגדולים של טקס התה ביפן, ובראשם סן נו ריקיו, לא רק שכללו את הפרקטיקה, אלא הנחילו בה אידאולוגיה תרבותית שלמה. תורתו של ריקיו, שהשפיעה על דורות של אצילים, סמוראים ואמנים, מיצבה את טקס התה כזירת ביטוי לרוח היפנית – צנועה, שקטה אך חדה להפליא. ההקבלה בין שתי המסורות, הסינית והיפנית, משמעותית לא פחות מההבדלים ביניהן: הראשונה פתוחה, משתפת ונינוחה; השנייה פנימית, מדויקת ומכוונת למודעות עצמית. התה, בכל אחת מהן, מבטא עולמות שונים.

## שפה
אף על פי שיפן וסין חולקות רקע משותף בכתב, השפות המדוברות עצמן שונות מאוד זו מזו. ההגייה, הדקדוק והתחביר שונים לחלוטין, וקיים צורך במתורגמנים או בתיווך של שפה שלישית – לרוב אנגלית – בתקשורת ביניהן. גם בתחום הפוליטי, קיימים מתחים לשוניים, למשל סביב תרגום של שמות מקומות, תיאורי מלחמות, או מושגים רגישים מבחינה היסטורית. במהלך המאות הראשונות לספירה, סין נחשבה למוקד תרבותי מתקדם, ויפן שאפה ללמוד ממנה. כתוצאה מכך, הכתב הסיני הועבר ליפן והפך לאבן יסוד במערכת הכתיבה היפנית (קאנג'י). עם הזמן פיתחו היפנים שתי מערכות כתב נוספות – היראגנה ו-קטקאנה – אך הקאנג'י נותר חיוני לשפה הכתובה עד היום. במהלך תקופת הרפורמות של יפן (תקופת מייג'י, סוף המאה ה-19 ותחילת המאה ה-20), היפנים אימצו מונחים מערביים ותרגמו אותם למונחים מבוססי קאנג'י. תרגומים אלה, שהיו לרוב יצירתיים, הועברו גם לסין, והפכו לחלק בלתי נפרד מהשפה הסינית המודרנית. כך, מונחים כמו "מהפכה" (革命), "פוליטיקה" (政治) ו"תרבות" (文化) עברו מסלול מעגלי – מהשפה הסינית הקלאסית ליפנית, ומשם חזרה לסינית מודרנית, אך עם משמעות חדשה.

## קישורים חיצוניים

* 
* 

* 

## לקריאה נוספת

*
* 
* 
* 


## ביאורים

## הערות שוליים

*